
CĂPITANUL DYNAMITE 


CAP. I 
DILIGENȚŢA FORTULUI BIG HORN 


— Pe Jupiter! Este de necrezut! Toți conducătorii Societății, vor 
dispare dacă nu vom interveni cu energie, în cel mai scurt timp 
posibil, zise Lean Ribbed Jack, Cavalerul Preriilor şi se înfipse în 
faţa lui Bob Doyle, Şeriful din Deadwood, care aşezat pe colţul 
unei mese, îşi răsucea cu furie o ţigară... 

— Lovitura asta a dat-o tot blestematul Căpitan Dinamyte! 
relua Cavalerul Preriilor. De mai bine de o luna, acest mizerabil 
outlaw supranumit pe drept Demonul Pământurilor Blestemate, a 
jefuit şapte diligenţe şi a masacrat fără milă pe toţi ocupanţii lor. 
Leafa minerilor, solda garnizoanei de la Fort Powder se află acum 
în mâinile sale, în aşteptarea altor prăzi mai bogate... 

Bob Doyle nu răspunse. Situaţia devenise, într-adevăr din ce 
în ce mai critica. 

Serviciul de diligente care fuseseră stabilite între Black Hills şi 
Colorado şi principalele oraşe din Dakota, Nebraska şi Colorado, 
fuseseră întrerupte în urma acestor atacuri. O adevărata groaza 
domnea printre colonişti. 

Incurajaţi de acesta atitudine, indienii Siouxi îşi reluaseră şi 
incursiunile lor. Bandele lor atacaseră şi jefuiseră un mare număr 
de ferme şi de concesiuni. 

Albii apelară atunci la ajutorul garnizoanelor din Fort Powder. 
Totuşi, în ciuda numeroaselor raiduri pe care le efectuaseră prin 
regiune, soldaţii nu izbutiseră să puna mâna pe Demonul 
Pământurilor Blestemate şi pe complicii săi albi şi roşii. Cine era 
la drept vorbind acest Căpitan Dynamite? Unii spuneau că nu 

demult fusese artist la un teatru din New York, alţii susțineau 
fără să aducă dovezi în sprijinul afirmațiilor lor, ca era un asasin 
căutat cu ardoare de Poliţia Californiană... 

Incapabili pentru moment, de a ghici identitatea mizerabilului, 
coloniştii din Black Hill continuau să fie victimele tentativelor sale 
repetate. Aceasta era situaţia care, în luna iunie 1855, preocupa 
pe drept cuvânt pe Lean Ribbed Jack şi Bob Doyle. Cei doi bărbaţi 
erau cufundaţi în gândurile lor, când un zgomot de zurgălăi le 
atrase brusc atenţia. Afară, în mijlocul străzii principale din 
Deadwood, mărginită de barăci de lemn şi de „Saloons”, îşi 
făcuse apariţia un vizitiu care conducea vesel nişte catâri 
viguroşi. 

Peste câteva minute echipajul, înconjurat de grupuri de mineri 
şi de colonişti, se opri în mijlocul unui nor de praf, în faţa casei lui 
Bob Doyle. 

— Pe Jupiter! exclama Lean Ribbed Jack, iată un cetăţean 
căruia prea puţin îi pasă de Căpitanul Dynamite!... Noi care 
tocmai căutam un conducător, iată-ne pe deplin satisfăcuţi! 

— Cu atât mai mult cu cât acest conducător nu este altul 
decât Cactus Den! exclamă Şeriful... 

— Nu l-am mai văzut pe Cactus Den de mai bine de un an... 
Cum se face că îl regăsim pe acest vânător de bizoni pe scaunul 
unei diligenţe? 

— Ah! By Goa!... Voinicul nu prea ştie ce-i aceea frică... Prin ce 
minune duşmanii noştrii Siouxi şi Căpitanul Dynamite, l-au lăsat 
să treacă? 

Lean Ribbed Jack nu-şi mai pierdu timpul să răspundă 
Şerifului, el trecu pragul şi se furişa printre grupurile care 
înconjurau  diligenţa. Sub privirile mirate ale locuitorilor din 
Deadwood portiere se deschise... şi o tânără încântătoare îşi făcu 
apariţia. 

— Drăguţă fata! exclama Bob Doyle, care se apropiase de 
prietenul sau. Dar Lean Ribbed Jack avea ceva mai bun de făcut 
decât să-i răspundă. In deschizătura portierei, apăruse un tânăr 
cu faţa energică, care sărind lângă tânăra fata, o apuca de 
mână. 

Insoţit de ea, se îndrepta spre biroul poştei. 

— Trebuie să fii nebun pentru a întreprinde o călătorie în 
momentul de faţa, exclama Şeriful. De unde vin aceşti misterioşi 
vizitatori şi prin ce miracol au putut scapă din mâinile bandiţilor 
şi a indienilor? 


Uimirea bravului Bob Doyle fu şi mai mare, când toţi călătorii, 
adunaţi în sala cea mare a poştei, îi aduseră la cunoştinţa 
proiectele lor. 

Pentru ei, oprirea de la Deadwood nu constituia decât o simpla 
etapa. 

Tânărul bărbat şi fata, nu erau alţii decât Dick şi Molly, cei doi 
copii ai comandantului O'Sullivan, şeful garnizoanei din Fort Big 
Horn. 

— Aşadar, miss, sunteţi absolut hotărâtă să vă continuaţi 
călătoria prin Bad Land (Pământurile Blestemate)? întrebă Lean 
Ribbed Jack. 

— Da, Domnule! Eu şi fratele meu Dick aşteptăm cu nerăbdare 
ca să-l revedem pe tata... Mătuşa noastră a murit acum o lună la 
Saint Louis. Nu-l mai avem decât pe el, pe lumea aceasta. 

— Înţeleg nerăbdarea dumneavoastră de a ajunge cât mai 
curând lângă comandantul O'Sullivan pe care-l cunosc foarte 
bine miss, spuse Lean Ribbed Jack, dar ignoraţi desigur tragicele 
evenimente care au avut loc în regiunea Pământurilor 
Blestemate... Căpitanul Dynamite stăpâneşte ţinutul şi mă 
îndoiesc că veţi reuşi ca să ajungeţi la ţintă. 

— Uitaţi domnule, ca avem o escorta de patru soldaţi înarmaţi 
până-n dinţi, spuse Dick O'Sullivan... 

— Fiţi liniştit, Căpitanul Dynamite nu va îndrăzni să se atingă 
de noi. Cactus Den ne-a asigurat în această privinţă. 

— Ma mira, relua Cavalerul Preriilor, că tocmai Cactus Den, 
care este cel mai îndemânatic dintre aventurierii pe care îi 
cunosc, să vă fi făcut o astfel de afirmaţie. Mă surprinde de 
asemenea că la lăsat, pentru a vă însoţi, pe tovarăşul sau 
nedespărţit, mutul Nebraska Joe. Este posibil, ca cei doi să se fi 
certat de când nu am mai avut plăcerea să-l vad. 

Pronunţând aceasta ultima fraza, Lean Ribbed Jack arunca o 
privire în direcţia conducătorului. Acesta din urma, după ce îşi 
aprinse pipa se opri să examineze afişul care era fixat pe un 
stâlp lângă posta şi pe care se putea citi: 

„Un premiu de o mie de dolari şi o concesiune vor fi acordate 
oricărui individ care va putea să captureze pe Căpitanul 
Dynamite şi pe locotenentul sau Gomez renegatul” 

Cactus Den descifră încetişor anunţul, apoi întorcându-se, se 
îndreptă spre catâri pentru ai înhăma, pentru aşi relua călătoria. 

Manevra conductorului, nu scăpase Şerifului şi prietenului sau. 

Atitudinea vânătorului de bizoni, îl intrigă mult. Dorind sa aibe 


inima uşoară Cavalerul Preriilor se îndrepta spre conductor, care 
ducea o căldare cu apa să adape catării. 

— Hello! Cactus Den, old boy... nu-ţi mai recunoşti prietenii? 

Cel interpelat se întoarse brusc... La vederea lui Lean Ribbed 
Jack, el schiţa un surâs larg, apoi desfăcând braţele, îl strânse pe 
Cavalerul Preriilor, la piept. 

— Pe Jupiter! li recunoşti cam greu prietenii! exclama 
Cavalerul Preriilor, puţin surprins de aceasta manifestare 
neaşteptată. 

— Nu te-am recunoscut, prietene răspunse vânătorul de 
bizoni, oarecum încurcat. Drumul pe care l-am făcut ma cam 
oboist. 

— Am străbătut împreuna, sute şi mii de km, prin ţinuturile 
indienilor, spuse Lean. 

— Imbătrânesc, Lean Ribbed, îmbătrânesc! Şi apoi timpurile 
acelea sunt atât de îndepărtate! 

Câteva secunde cei doi bărbaţi, tăcură... 

— Hello! Old fellow, mi-a venit o idee! spuse Lean, rupând 
deodată tăcerea... 

— Ce fel de idee, prietene? întreba Cactus Den, aşezând 
căldarea cu apă jos. 

— Am mare poftă să te însoțesc până la Fort Big Horn, spuse 
Lean. 

— Eşti nebun, prietene? 

Atitudinea conductorului, nu scăpase interlocutorului său. 

— S-ar spune ca asta te deranjează, spuse Lean. 

— Mă jenează? Nu prea vad cum. Dar ce vrei să faci la Fort Big 
Horn? 

— AS avea mare plăcere să-l revăd pe vechiul meu prieten, 
Comandantul O'Sullivan şi apoi, ard de nerăbdare să-mi reiau 
viaţa de altădată. S-a hotărât, mă vrei ca tovarăş de drum, nu-i 
aşa? 

— Dar voi fi încântat... se bâlbâi Cetus Den. Dacă veţi fi 
atacați, Lean Ribbed Jack nu va fi cel din urmă, care vă va apăra, 
fii sigur! Şi după ce strânse cu putere măna vânătorului de 
bizoni, Cavalerul Preriilor îl părăsi, pentru al preveni pe Bob 
Doyle de hotărârea sa. Bietul Şerif nu-şi putea crede urechilor 
când Lean îi anunţa plecarea sa... 

— Ai înnebunit! striga el... Pentru ce te duci să te expui, în 
mod inutil, în Bad Lands, tocmai acum când prezenţa ta la 
Deadwood îmi este mai necesară ca oricând? 


— Să nu crezi prietene ca este vorba de un simplu capriciu, îl 
întrerupse aventurierul. Am motivele mele... Poate ca voi izbuti 
să aflu ceva în privinţa faimosului Capitan Dynamite! 

Două ore mai târziu, diligenţa pornea în direcţia lui Fort Big 
Horn. 

Molly O'Sullivan, fratele ei şi doi soldaţi îşi ocupară din nou 
locurile. 

Cactus Den, drept pe scaunul său, îndemna catării cu 
puternice lovituri de bici. In sfârşit, Cavalerul Preriilor, cu puşca 
sa în banduliera calarea în urma escortei, nu fără a adresa un 
ultim salut celor din Deadwood, stupefiaţi de hotărârea sa 
neprevăzută... 

Micul grup dispăruse de mai bine de două ore în direcţia 
Pamatorilor Blestemate, când doi călăreţi se opriră în faţa casei 
lui Bob Doyle. 

Nori veniţi descălecară şi se îndreptară veseli spre uşa de 
intrare. 

Cei câţiva locuitori, care asistaseră la sosirea lor, nu-şi putură 
opri strigătele de stupefacţie zărind pe cei doi bărbaţii... 

Şeriful crezu că visează, când îi recunoscuse. 

— Aşa dar! făcu el, adresându-se primului din cei doi 
necunoscuţi. V-aţi reîntors? 

— Reîntors, pard! Ce vrei să spui? 

O înjurătură formidabilă îi răspunse. Bob Doyle îşi muşcă 
buzele pana la sânge, crezându-se jocul unei halucinaţii. 

Cei doi noi veniţi nu erau alţii decât Cactus Den şi 
nedespărţitul său Nebraska. 


CAP. IL 
CACTUS DEN INTRĂ ÎN ACŢIUNE 


Buimăcit, şeriful examina pe cei doi aventurieri cu cea mai 
scrupuloasa atenţie, într-adevăr, chiar vânătorul de bizoni se afla 
în faţa lui. 

Imbrăcat ca orice cavaler al preriilor, având în cap un fel de 
căciulă din piele de castor şi purtând puşca în bandulieră, Cactus 
Den avea o siluetă care aducea mult cu acela a lui Don 
Quichotte. 

Inalt şi slab, încălţat cu nişte mocasini, el reprezenta mai mult 
ca oricare altul tipul aventurierilor obişnuiţi cu viaţa indienilor şi 
pentru care preria nu mai poseda nici un secret. Fără îndoială, că 
atitudinea lui Bob Boyle îl intrigase în gradul cel mai înalt posibil, 
căci îl fixa pee şerif cu nişte ochi pătrunzători ca şi cum ar fi vrut 
să-i străpungă gândurile cele mai ascunse. Tovarăşul său, un 
adevărat uriaş, era îmbrăcat în acelaş fel. Nu ştiai, văzându-l, 
dacă te găseai în faţa unui bandit sau unui om cinstit, atât de 
fioroasă îi era înfăţişarea. Când Bob Doyle fu sigur că nu visează 
şi că are într-adevăr în faţă pe Cactus Den şi pe inseparabilul 
său, mutul Nebraska Joe. Se repezi spre el şi îi puse din nou 
întrebarea sa: 

— Te-ai înapoiat, Den? Ocupanţii diligenţei n-au mai avut 
nevoie die serviciile tale şi Lean Ribbed Jack te-a înlocuit. 
Traversarea Pământurilor Blestemate te a înspăimântat şi pe 
tine? 

— Hotărât, vorbeşti în enigme, old fellow! strigă vânătorul de 
bizoni izbucnind în râs, în timp ce tovarăşul său scotea o serie 
întreagă de mârâituri. N-am mai pus piciorul în Pământurile 
Blestemate de peste cincisprezece luni. Vin, împreună cu 
Nebraska Joe, direct de la Fortul Pierre. 

— Pe Jupiter! mormăi şeriful. Ce înseamnă această glumă? N- 
ai fost chiar azi la Deadwood în carne şi oase şi nu te-ai angajat 
să conduci o diligenţa de la Denver la Fort Big Horn, în ciuda 
repetatelor atacuri ale căpitanului Dynamite? 

— Imi pare rău, pard, că trebuia să te contrazic, reluă Cactus 
Den, dar n-am mai fost pe la Deadwood de nu mai ştiu când, iar 
azi dimineaţă am cantonat lângă Black Big Horn. Omul care 


conducea diligenţa nu poate avea deci cu mine decât un raport 
foarte îndepărtat, nu-i aşa Joe? 

Mutul proferă un mărâit în timp ce Bob Doyle dezorientat luă 
ca martori pe cei câţiva mâneri care se aflau în odaie şi care 
confirmară veridicitatea spuselor sale. 

Fu rândul lui Cactus Den să rămână surprins. 

— Mii şi milioane de coyoţi! strigă el deodată, întrerupând 
tumultul care domneai în odaie. Nu mă veţi face totuşi să cred că 
fost azi dimineaţă aici şi că am devenit, fără ştirea mea 
conductorul diligenţei... 

Tonul vânătorului de bizoni era atât de sincer, încât şeriful şi 
minerii se priviră buimăciţi. Adevăratul Cactus Den se afla în faţa 
lor, nu exista în această privinţă nici o îndoială posibilă. 

— Hotărât, afacerea devine din ce în ce mai gravă, zise Bob 
Doyle aşezându-se pe un colţ al mesei. Diligenţă este în 
primejdie... Individul care s-a însărcinat s-o conducă până la 
destinaţie este un trădător... 

— Dar Lean Ribbed Jack se află acolo! vorbiră câţiva. Trăiască 
Lean Ribbed Jack! 

— Bănuiţi desigur cine este individul care a avut curajul să se 
substituie lui Cactus Don... 

— Moarte căpitanului Dynamite! strigară mai multe voci... 
Legea lui Lynch! 

— Aţi ghicit, o/d boys, continuă Bob Doyle. El este ticălosul 
care ne-a dus astfel de nas. 

— Mii şi milioane de coyoţi! urlă Cactus Don, trebuie neapărat 
să-l pedepsesc pe mizerabilul care s-a servit de numele meu. 
Bob, indică-mi direcţia pe care a luat-o diligenţa. Mă duc să 
lungesc urechile şarlatanului şi să-l vindec de meteahna de a mai 
face astfel de glume. 

Râsete izbucniră din toate părţile, în timp ce un muncitor 
canadian răspunde lui Cactus Don: 

— Se vede bine că n-ai mai fost pe aici de mult, Den, tu nu-l 
cunoşti pe căpitanul. Dynamite şi n-ai auzit încă de fărădelegile 
acestui blestemat! El nu este un om ca oricare altul, ci un 
adevărat demon. Intoarce-te la bizonii tăi şi lasă Teroarea 
Pământuri Blestemate în grija domnilor de la poliţie, care vor 
reuşi, odată şi odată, să pună mâna pe el! 

— Asta-i bună! exclamă Cactus Den, indignat. Mă crezi atât de 
laş pentru a da înapoi din faţa unui outlaw! Am oricând timpul să 
mă întorc la bizonii mei. Pentru moment, tot atât de adevărat pe 

cât mă numesc Cactus Den, nu mă voi opri până când nu-l voi 
vedea pe ticălos împodobit cu o frumoasă cravată de cânepă la 
gât. 

Şi, fluierând o arie veche, vânătorul de bizoni ieşi din cameră, 
însoţit de credinciosul Nebraska Joe 

Când se găsi în stradă şi după ce ajunse la locul unde se aflau 
legaţi caii, Cactus Den se întoarse spre uriaş: 

— Mii şi milioane de coyoţi! Aceşti oameni credeau că vom da 
îndărăt din faţa acelui hoţ! Dumnezeu să mă blesteme dacă nu 
voi pune mâna pe acel ticălos de outlaw. Haide, pard, locuitorii 
din Deadwood ne-an contemplat suficient. In ciuda frumoaselor 
cuvinte ale amicului Doyle, cred că este mai prudent să pornim 
imediat pe urmele diligenţei 

Şi sărind repede în şea, cei doi bărbaţi se îndreptară hotărâți 
spre regiunea Pământurilor Blestemate. 

Soarele tocmai apunea la orizont, când, trecând printr-un fel 
de strâmtoare săpată în stâncă, cei doi bărbaţi se pregătiră să 
pătrundă pe teritoriul Pământurilor Blestemate. Până atunci, 
urmele diligenţei şi a cailor din escortă se succedaseră din ce în 
ce mai vizibile. Oprindu-şi caii pentru a-i lăsa să răsufle câteva 
minute, cei doi bărbaţi priviră împrejur. In afară de doi vulturi 
uriaşi care planau deasupra capetelor lor nu zăriră nici o altă 
fiinţă vie. 

— By God! exclamă atunci Cactus Den, dacă l-am fi aşteptat 
pe acest excelent Bob Doyle şi pe oamenii săi, puşlamaua aceea 
care-mi seamănă, ar fi avut timpul să dispară în toată liniştea... 
Nimic nu mă mai miră acum şi înţeleg pentru ce ei nu reuşesc 
să-i petreacă ştreangul pe după gât! 

In timp ce vânătorul de bizoni îşi continua astfel monologul 
său, mutul descălecase. Tovarăşul său îl văzu îngenunchind şi 
examinând pământul cu cea mai mare atenţie. Deodată se ridică 
şi scoțând o serie de strigăte nearticulate, îi făcu semn să se 
apropie. 

— Mii şi milioane de coyoţi! Ce mai e nou? mârâi Cactus Den 
descălecând la rândul lui. Oare, din întâmplare, ai înnebunit? 

Drept orice răspuns colosul se mulţumi multiplice gesticulările, 
arătând cu degetul spre sol şi părând în prada celei mai vii 
agitaţii. 

Vânătorul de bizoni se apropie de tovarăşul lui şi examină cu 
atenţie urmele pe cara i le arătă Nebraska Joe. Nu-şi putu 
reprima o înjurătură formidabilă. 

În acest loc, diligenta păşise pe un drum săpat în stâncă şi 
orice urmă devenea de acum înainte imposibil de urmărit. 

Fără a se descuraja de această descoperire, Cactus Den şi 
tovarăşul său porniră înainte. Trebuiau să se grăbească dacă 
voiau să ajungă convoiul înainte de apusul soarelui. 

Minutele trecură, lungi ca nişte secole. Numeroase poteci şi 
drumuri naturale săpate în stâncă, se deschideau de-a lungul 
parcursului lor. Care era calea cea bună pe care o apucase 
diligenţă? 

Cactus Den şi Nebraska Joe îşi continuară cercetările lor fără 
de nici un rezultat. Noaptea se lăsase de mult şi fură obligaţi să 
cantoneze printre stânci pentru a se odihni. 

Numai urletele coyoţilor mai tulburau din când în când liniştea 
nopţii. 

Deodată, vânătorul de bizoni se ridică, brusc şi apucându-şi 
tovarăşul adormit de braţ: 

— Auzi? îl întrebă el. 

CAP. III 
BARUL AMBULANI AL LUI ABRAHAM 


Nebraska Joe se ridicase, încă pe jumătate ameţit. Vânătorul 
de bizoni, cu puşca în mână, stătea lângă el, nemişcat ca o 
statuie şi trăgea cu urechea. 

Se  auziră nişte  împuşcături spre partea stângă a 
cantonamentului lor. 

— Mii şi milioane de coyoţi! Dynamite atacă diligenţa! strigă 
Cactus Den. 

Şi, fără a mai aştepta vreun răspuns, se repezi hotărât spre o 
potecă care cobora de-a lungul unei coline în jos. Colosul de abia 
se putu ţine după el. 

Impuşcăturile se auzeau din când în când, turburând liniştea 
nopţii. 

„Bizar, îşi zise Cactus Den, îmi face impresia că nu aud decât 
detunăturile unei singure arme. Şi totuşi erau nouă, înarmaţi 
până în dinţii. Oare outlawii să fi masacrat po toţi ceilalţi?” 

Un urlet îngrozitor se auzi şi Cactus Den fu pe dată lămurit. 

— Go ahead, Joe! Strigătul de răsboiu al siouxilor. 

Un mârâit ieşi din gâtlejul mutului în timp ce mâna i se crispa 
pe patul armei sale. 

— Tu nu îi iubeşti pe Siouxi, pard... ei sunt acei care ţi-au tăiat 
limba. Ţi-ai fi pierdut şt viaţa dacă, veşnicul rătăcitor, Cactus Den 
n-ar fi intervenit la timp! Haide, mulţumeşte cerului. Ai o nouă 
ocazie să-fi plăteşti o veche datorie. 

Un mârâit surd fu singurul răspuns al colosului... 

Coborând repede poteca, cei doi bărbaţi auzeau focurile din ce 
în ce mai distanţate însoţite de strigăte puternice de război... 
Insfârşit, reuşiră să descopere locul atacului. Cam a cinci sute de 
paşi, în faţa lor, zăcea răsturnată o căruţă, înconjurată de un 
grup de vreo douăzeci de indieni. 

Urcaţi pe mustangi lor, siouxi executau un cerc larg în jurul 
vehiculului şi se învârteau într-un galop nebun. Câteodată, o 
împuşcătură pornea din dosul unui adăpost şi unul dintre ei, 
neînsufleţit, se rostogolea la pământ. Dar se vedea că apărarea 
devenea din ce în ce mai slabă. Doar câteva minute şi scalpurile 
apărătorilor vor împodobi de sigur centurile adversarilor lor 

dezlănţuiţi... 

Exact în clipa aceasta, Cactus Den şi Nebraska Joe interveniră. 
Patru detunături răsunară, semănând panica şi moarte printre 
călăreţi. Crezându-se surprinşi de un grup numeros de Feţe 
Palide, atacatorii făcură cale întoarsă şi în mai puţin de câteva 
minute, dispărură la orizont... 

— Putem să ne lăudăm, pard, că ne-am atins scopul, strigă 
vânătorul de bizoni. Totuşi, mi-e teamă că nu este vorba de 
diligenţa pe care o căutam. Această baricadă improvizată 
seamănă foarte mult cu o căruţă... Cine poate să fie proprietarul? 

— Onorabili gentlemeni, fiţi binecuvântaţii. M-aţi salvat! făcu o 
voce, întrerupând reflecţiile lui Cactus Den. 

Din câteva sărituri, cei doi ajunseră lângă căruţă... La razele 
slabe ale lunei ei recunoscură un fel de baraca ambulantă. 
Căruţa zăcea răsturnată pe o coastă, lipsită de caii ei, în timp ce 
la o fereastră mică apăru un cap mare bărbos. 

— Mizericordie! strigă apărătorul căruţei. Marfa mea este 
pierdută!... Dumnezeule!... Întreg câştigul meu este distrus. 
Cincisprezece butoiaşe cu whisky, gentlemeni... cincisprezece 
butoiaşe!... A 

Un hohot de ras formidabil răspunse acestor lamentări.. In 
posesorul barăcii ambulante, Cactus Den tocmai îl recunoscuse 
pe Abraham Ismael, un biet evreu din Alsacia care, de dor ani, 
parcurgea preria în toate sensurile. Vânzând minerilor şi 
coloniştilor whisky şi aprovizionând deasemenea cu apă de foc 
triburile indiene oare trăiau în pace cu albii. 

— Fi binecuvântat, gentleman., bâlbâi nenorocitul... mi-ai 
salvat viaţa... dar, vai! Nu mai am nimic... aceşti diavoli roşi mi- 
au sfărâmat douăzeci de butoiaşe. 

Mutul, apucându-l pe barman de subţiori, reuşi însfârşit să-l 
scoată afară din adăpostul său... 

— Haide, reluă vânătorul de bizoni, după ce nenorocitul 
Abraham îşi mai veni în fire, pentru un traficant cu apă de foc, ai 
scăpat destul de uşor. 

— Mizericordie! Mi-au distrus biata mea căruţă, ce mă voi face 
acum? reluă israelitul arătând cu mâna spre baraca răsturnată. 

— Hello, boy! Consolează-te!. Prietenul Joe te va ajuta să-ți 
poţi continua drumul cu hodoroaga ta... Eşti gata, para? |ţi voi da 
şi eu o mâna de ajutor... 

Cei doi prieteni, după o jumătate de ora de eforturi, reuşea 
însfârşit să redreseze barul ambulant. 

— S-a făcut!... Vai mie!... Sunt ruinat!... nici odată nu voi mai 
fisa 

— Vei avea mâine tot timpul să-ţi plângi soarta. Care ar fi 
putut fi şi mai rea, dragă Abraham, îl întrerupse Cactus Den. 
Providența te-a protejat destul de bine, crede-mă... Dar, unde îţi 
sunt caii? 

— Bieţii mei cai s-au speriat, reluă plângând israelitul... S-au 
împrăştiat în toate direcţiile... 

— By God! Doar nu conduceai o herghelia întreagă? 

Barmanul se pregătea să răspundă, când un zgomot de paşi îi 
atrase atenţia... In timp ce vânătorul de bizoni discuta cu 
Abraham Ismail, Nebraska Joe reuşise să captureze cu lassou, doi 
cai piperniciţi care rătăceau nu departe de acolo... 

— lată ce va despăgubi pe amicul Abraham! exclamă Den, 
după ce capturase fără greutate încă patru animale... Acum, să 
vorbim despre ceea ce ne preocupă mai mult: ai întâlnit vreo 
diligenţă îndreptându-se spre Bad Lands? 

— Nu ştiu ce vrei să zici. Gentleman, răspunse Abraham, pe 
care tonul energic al vânătorului de bizoni îl impresionase puţin. 
În afară de câteva grupuri de indieni, din care ultimul era să-mi 
răpească viaţa, n-am întâlnit nici o fiinţă vie prin aceste regiuni. 

— Curios, mormăi Cactus Den... Din locul unde ai cantonat 
înainte de apusul soarelui, era imposibil să nu fi văzut diligenţa 
care se îndrepta spre Pământurile Blestemate. 

— Mi-ar fi fost imposibil, într-adevăr, gentleman, totuşi jur că 
n-am văzut nici măcar o pisică. 

— Eşti sincer, Abraham? întrebă Cactus Den cu îndoială.. 

— Dacă sunt sincer! exclamă bătrânul... Să mi se taie capul 
dacă nu spun adevărul!... De altfel ce interes aş avea să te înşel? 
„„. Nu mi-ai făcut cel mai nepreţuit serviciu smulgându-mă din 
ghearele acelor diavoli roşii? 

Neputând rezolva problema, vânătorul de bizoni se resemna şi 
se întinse lângă israelit pentru a se odihni puţin în timp ce 
Nebraska Joe ramase sa vegheze. 

Restul nopţii trecu fură de nici un incident. La primele raze ale 
soarelui, Cactus Den fu în picioare. După ce îşi umplu plosca la 
barul ambulant al lui Abraham, el întrebă care erau intenţiile 
bătrânului. Acesta spuse că ardea de dorinţa de a ajunge cât mai 
curând posibil la Deadwood. 

— Deoarece te înapoiezi la punctul de plecare, zise atunci 
vânătorul de bizoni, ne vei face un mare serviciu ducându-te să-l 


15 


anunţi pe Bob Doyle, şeriful, despre insuccesul cercetărilor 
noastre... Spune-i că suntem hotărâți să ne continuăm 
investigaţiile până în inima Pământurilor Blestemate. Aminteşte- 
i, că Den nu-şi uită promisiunea pe care a făcut-o de a aplicao 
corecție exemplară Căpitanului Dynamite! 

— Nu vom uita, gentleman, nu voi uita, răspunse nefericitul 
negustor. Ce nenorocire... Ce nenorocire... sunt ruinat! 

Abraham mulţumi din nou şi pocnind din bici şi din limbă porni 
la drum spre Deadwood. 

Nu trecuse nici o oră de când barmanul dispăruse în 
depărtare, când Nebraska Joe scoase un mârâit surd şi se ridică 
drept în şea 

— Ce mai e nou, pard? întrebă vânătorul de bizoni. 

Mutul duse un deget la buze pentru a impune tăcere; apoi, 
întinzând braţul spre Est, spre un nour de praf care se apropia 
din ce în ce mai mult de ridicătura în dosul căreia cei doi prieteni 
se refugiaseră. 

— lată nişte cetăţeni caii nu-mi prevestesc nimic bun, mormăi 
Den. Sunt indieni... desigur Siouxi. Să ne pregătim de luptă, 
dragă Joe. Retragerea spre Deadwood ne este tăiată de coloana 
aceea pe care o vedem la dreapta. Nu mai avem nici o 
posibilitate de scăpare. Rămâne să ne vindem cât mai scump 
pielea înainte de a le face cadou scalpurile noastre. 

CAP. IV 
FIUL TUNETULUI 


Siouxii se apropiau din ce în ce mai mult, descriind un 
semicerc având ca centru colina în dosul căreia îşi găsiseră 
adăpost cei doi nedespărţiţi prietenii. Tactica lor era uşor de 
înţeles: căutau mai întâi să le taie retragerea spre Deadwood, 
apoi, printr-o manevră îndemânatecă, se pregăteau, să-i 
înconjoare şi să-i masacreze pentru a răzbuna pe cei care 
căzuseră în timpul atacului asupra barului ambulant al lui 
Abraham Ismael. 

— By Cod! Se îngroaşe gluma, mormăi Cactus Den. Tipii sunt 
zugrăviți oribil. Desigur ca au dezgropat securea războiului! 

Strigăte sălbatece subliniară aceste ultime cuvinte. 

— Bagă de seamă să nu faci risipă de muniții, Joe, zise Cactus 
Den sprijinind cu atenţie arma de stâncă. 

Războinicii Siouxii se ascunseră cu prudenţă în dosul stâncilor 
care se aflau la poalele colinei. 

— Deschide bine ochii, Joe. Sunt sigur ca sălbateci aşteaptă să 
se înnopteze înainte de a porni la atac. 

Mutul răspunse printr-un mârâit surd şi începu să inspecteze 
împrejurimile. 

Ziua se scurse încetişor. Cactus Den şi Nebraska Joe, mereu cu 
ochii la pândă, luară în grabă un dejun frugal care se compunea 
din carne rece şi câteva înghiţituri de apă. 

Soarele apuse fără ca Pieile Roşii să fi luat vreo hotărâre. 
Câteva gloanţe fură schimbate fără succes. 

Deodată, se auzi un zgomot... Sărind din bezna aproape 
completă, o umbră căzu alături de Cactus Den... Un indian, cu 
tomahawkul în mână şi cu cuțitul de vânătoare între dinţi, 
apăruse pe neaşteptate în mijlocul lor. 

Intrusul nu avu timpul să lovească cu arma. Repede ca 
fulgerul, Nebraska Joe, îl imobilizase înlănţuindu-l cu braţele 
puternice... Cu pieptul strivit ca într-un cleşte, pierzându-şi 
respiraţia, noul venit se zbătea în zadar. Cactus Den, apucându- 
şi arma de ţeavă, se pregăti să-i zdrobească ţeasta, când îl auzi 
murmurând: 

— Oah!... Fratele meu Inima Cinstită!.. 

Inimă Cinstită? Astfel fusese supranumit Cactus Den de 
triburile indiene amice.. La lumina slabă a focului, aventurierul îl 
recunoscu cu uşurinţă pe misteriosul intrus. 

— Fiul Tunetului! exclamă el. By God... nu mă aşteptam la 
aceasta!... Astfel îşi tratează marele sachem al Siouxilor prietenii 
şi pe acei cu care a schimbat legământul sângelui? 

Cu un gest, Cactus Den ordonă mutului să dea drumul 
indianului... Colosul se supuse cu mult regret. Liberat din 
strânsoarea sa, indianul respiră de câteva ori cu putere: apoi 
aruncă pe jos cuțitul şi tomahawkul său. 

— Oah! strigă el, căile Marelui Spirit sunt necunoscute... Fiul 
Tunetului nu ştia că va ridica mâna în contra fratelui sau. Fiul 
Tunetului îşi merită moartea, căci a călcat legământul sângelui! 


înaintând spre vânătorul de bizoni şi desfăcând braţele, 
indianul îi prezentă pieptul.. Cactus Den se mulţumi să ridice 
mâna în semn de pace. 

La un semn al lui Cactus Den, sachemul se ghemui lângă foc, 
în timp ce Nebraska Joe, cu arma în mână, continua să 
examineze împrejurimile. 

Cactus Den rupse cel dintâi liniştea care domnea. N 

— Lipsesc de prin aceste regiuni de mai multe luni. In orice 
caz, niciodată nu aş fi crezut că ne vom regăsi față în față ca 
duşmani? 

— Inima Cinstită este un brav, reluă siouxul. Nici un cuvânt 
mincinos nu iese din gura sa... nici o piele nu-i acoperă inima.. 
Fiul Tunetului n-a uitat de datoria care-l leagă de el! 

— Dacă Fiul Tunelului n-a uitat de datoria care-l leagă de 
Inima Cinstită, reluă Cactus Den, de ce îl combate astfel? Pentru 
ce nu trăieşte în armonie cu fraţii săi, Feţele-Palide? Marele tată 
alb de la Washington nu şi-a ţinut toate promisiunile pe care le-a 
făcut faţa de nobilul popor al Siouxilor? Ce înseamnă aceste 
zugrăveli de război care acoperă faţa Fiului Tunetului? Bravii săi 
războinici au dezgropat oare securea războiului? 

Fără să răspundă, sachemul clătină capul afirmativ, în timp ce 
o sclipire de ură i se aprinse în ochi... La lumina focului, 
vânătorul de bizoni, surprinse această expresie. 

— Oare Feţele-Palide l-au atacat pe Fiul Tunetului, pentru ca 
să-l determine la o hotărâre atât de gravă? 

— Feţele-Palide sunt nişte câini! replică şeful Siouxilor, 
scrâşnind din dinţi şi războinica noştrii îşi vor împodobi 

wigwamurile lor cu scalpurile lor sângerânde!.. Feţele-Palide sunt 
nişte ticăloşi. Nefiind mulţumiţi să distribuie bravilor noştrii 
numai „apă de foc” care va cauza distrugerea fatală a rasei 
noastre, ne mai încalcă şi teritoriile noastre care ne-au fost 
recunoscute de marele tată alb de la Washington... Turmele de 
bizoni, care, altădată străbăteau regiunea noastră devin din ce în 
ce mai rare şi aceasta nu împiedică pe aceşti câini blestemaţi să 
vie să-i vâneze pe pământurile noastre sortind astfel triburile 
noastre foametei şi morţii. Răbdarea noastră a ajuns la limită. In 
cursul acestei luni, am descoperit foarte multe Feţe-Palide care 
vânau bizoni pe teritoriile noastre... Sub protecţia Marelui Spirit, 
Oamenii Roşii au dezgropat securea războiului! Nenorocire 
Feţelor-Palide. Am zis! 

Şi, încrucişându-şi braţele, sachemul se fixă într-o imobilitate 
absolută. 

O tăcere impresionantă domnea în jurul refugiului. Aşteptând 
un semnal din partea şefului lor, Siouxii nu mişcau. In depărtare, 
se auzeau urletele lupilor preriei. 

Cactus Den nu răspunse. Îşi dădea seama ea indienii erau în 
dreptul lor când îşi reclamau, în mod imperios, dreptul la viaţă. 

— Fiul Tunetului este un şef mare, strigă deodată vânătorul de 
bizoni, hotărându-se însfârşit să rupă tăcerea, dar se lasă condus 
de o mânie prea oarbă. Desigur, Inima Cinstiră înţelege motivele 
sale, dar el vine din regiunile Feţelor-Palide şi a putut să constate 
că toţi doresc să trăiască în termeni excelenți cu Oamenii Roşii, a 
căror bravură o recunosc... 

— Dacă Feţele-Palide admiră curajul Oamenilor Roşii şi Fiului 
Tunetului, pentru ce vin să ucidă bizonii pe teritoriile lor? Pentru 
ce îi jigneşte continuu? 

— Fiul Tunetului îmi va permite să-i cer o favoare? 

— Fiul Tunetului nu va putea refuza nimic Inimei Cinstite, cu 
care a schimbat legământul sângelui. 

— Atunci, Fiul Tunetului să mai aştepte încă până la luna 
viitoare. Inima Cinstită este sigur că nelegiuirile de care el se 
plânge nu sunt săvârşite de Fetele Palide din Blak Hills, ci de 
outlawii fără credinţă şi lege al căror şef este căpitanul 
Dynamite. 

— Oah! Limba fratelui meu nu este ascuţită, faţa sa exprimă 
cinste, dar Fiul Tunetului nu ştie ce vrea să spună. Bineînţeles că 
el va accepta să rămână cu războinicii săi liniştiţi, dar el va pune 
Inimii Cinstite o singură condiţie... 

— Care condiţie, sachem? întrebă vânătorul de bizoni. 

— Fiul Tunetului cere ca Inima Cinstita să-i aducă dovada că 
nu este vorba de Feţele-Palide din Black Hills, ci de bandiții din 
Pământurile Blestemate. 

— Inima Cinstită promite să furnizeze aceste dovezi fratelui 
său Fiul Tunetului! 

Sachemul se ridică satisfăcut de întrevederea sa, în timp ce 
Cactus Den se felicita că izbutise, pentru câteva zile, să evite un 
contact sângeros între Siouxi şi coloniştii din Deadwood. EIl 
bănuia că căpitanul Dynamite şi banda sa jefuiau Pieile Roşii cu 
singurul scop de a-i învrăjbi cu albii pentru a putea profita de 
această situaţie spre a ataca nestingherit ranchurile izolate. 

— Inima Cinstită este fratele meu, strigă indianul. Mă duc să 
ordon războinicilor mei să fie lăsat în pace împreună cu tovarăşul 
său. În schimb sper că va binevoi să-l însoţească pe Fiul 
Tunetului până la cortul său şi să asiste Dansul Soarelui. 

Aventurierul acceptă invitaţia sadismului. 

Deşi ardea de dorinţa de a limpezi misterul diligenţei 
dispărute, nu putea să-l refuze pe şeful Siouxilor, care cu timpul 
putea să-i devină un aliat preţios în lupta pe care o pornise 
împotriva căpitanului Dynamite. In timp ce indianul dispărea 
înghiţit de întunericul nopţii, Cactus Den se întoarse spre 
Nebraska. 

— Vom întoarce spatele Pământurilor Blestemate, para! 
exclamă el. Dar sunt sigur că vom mai reveni pe aici, nu peste 
mult timp... până atunci ticălosul de căpitan Dynamite să mai 
aştepte... pentru moment, trebuie sa-i câştigăm pe Siouxi de 
partea noastră şi să le dovedim că el este acela care le 
masacrează fără de ruşine bizonii. g 

Nebraska Joe părea foarte contrariat. li stătea pe inimă ca va 
trebui să se împrietenească cu indienii, pe care-i ura de moarte. 

Intoarcerea Fiului Tunetului întrerupse aceasta curioasă 
discuție. La un semn al indianului, cei doi albi încălecară şi, 
câteva secunde mai târziu, se aflau în mijlocul războinicilor 
siouxi, pe care un discurs al sachemului reuşise să-i potolească. 

intunericul era complet, dar Siouxii care cunoşteau cele mai 
mici colţuri ale Black Hillsului călăreau ca în plină zi, dornici să 
ajungă cât mai curând posibil în satul lor, ca să ia parte la Dansul 
Soarelui, serbare care avea loc odată pe an, în tribul lor. 

După două ore de călărie îndrăcită, ajunseră la destinaţie. 
Fără a-şi mai pierde timpul să pună pe oameni tribului săi în 


20 


curent cu evenimentele care avuseră loc Fiul Tunetului se grăbi 
să introducă pe cei doi oaspeţi într-un wigwam unde, ei nu 
întârziară să adoarmă adânc, pe nişte piei de bivol. 

CAP. V 
DANSUL SOARELUI 


Ultimile ore ale nopţii trecură într-o linişte perfectă şi cei doi 
tovarăşi putură să uite puţin extraordinarele aventuri ale căror 
eroi fuseseră. Un mare zgomot îi trezi în zorii zilei: erau tobele de 
război care răsunau cu furie prin sat Nebraska Joe puse mâna pe 
armă şi se pregăti să iasă afară din cort Cactus Den îl opri cu un 
gest. Vânătorul de bizoni, la curent cu moravurile şi obiceiurile 
indienilor, nu ignora că aceasta forma un preludiu la serbările 
Dansului Soarelui, care aveau loc, în luna lunie şi la care asistase 
adesea, fie la Comanşi, fie la Kiovaşi. Ştiind ce dovadă de stimă îi 
acordase Fiul Tunetului invitându-l la ceremoniile Siouxilor, el se 
forţa să potolească ardoarea combativă a colosului. 

Deci, în dispoziţiile cele mai pacifice posibile, Nebraska Joe ieşi 
din wigwam însoţit de Cactus Den. Un spectacol pitoresc se oferi 
unei privirilor celor doi aventurieri. Corturile erau dispuse în 
forma unui cerc uriaş pe diametru de mai bine de o leghe. In 
mijloc, se ridica o colibă din ramuri de copaci, destul de largă 
pentru a cuprinde cel puţin o mie de persoane. Războinicii, 
squawale, copiii se înghesuiau împrejur, în timp ce vrăjitorul şi 
acoliţii săi grupaţi în centrul adăpostului, izbeau cu putere în 
uriaşa tobă a Dansului Soarelui... Urletele răsunau frenetice.. 
Peste capetele Siouxilor, cei doi albi putură să-l vadă pe vrăjitor 
care ţopăia, cu corpul acoperit de sudoare. Scoţând urlete 
fioroase, individul sărea, izbea cu putere în pielea întinsă a tobei, 
implorând din când în când binecuvântarea Marelui Spirit asupra 
tribului... Asistenţii îl răspundeau prin ţipete asurzitoare. Fiul 
Tunetului însuşi, aşezat în rândul din faţă, ameninţa cu 
tomahawkul şi profera o serie de cuvinte neînţelese. 

Cactus Den şi prietenul său Nebraska Joe obosiţi de acest 
spectacol, îşi reluată plimbarea prin mijlocul cantonamentului. În 
ciuda importantei ceremoniei care avea loc în coliba consiliului, 
un mare număr de războinici îşi vedeau de ocupațiile lor 
obişnuite... Unii duceau mustangii la adăpat la râul vecin; alţii îşi 
pictau faţa. Toţii însă, priveau cu neîncredere spre cei doi albi. 

— Mii şi milioane de coyoţi! zise vânătorul de bizoni 
tovarăşului său, dacă ochi acestor gentlemeni ar fi fost pistoale, 

de mult ne-am fi plimbat prin fericitele ţinuturi ale vânătorilor 
eterne! 

Nebraska Joc nu răspunse prin mârâitul său obişnuit; cu o 
lovitură de picior, îndepărtă un câine cu părul roşu care se 
aventurase printre picioarele sale. 

Fără să-i pese de atitudinea ostila a Siouxilor, Cactus Den îşi 
continuă plimbarea, admirând desenele naive care împodobeau 
pânzele corturilor şi care reprezentau fie o vânătoare de bizoni, 
fie faptele extraordinare ale bravilor pe care îi adăpostea. 

Din nou, răsunară tobele, de data aceasta, în afara colibei 
consiliului. Un războinic sioux se apropie grăbit de Cactus Den şi 
îi anunţă că Fiul Tunetului şi principalii şefi ai tribului îl aşteptau 
pentru festin. Fără să mai întârzie, însoţit de mut, el se duse să-l 
întâlnească pe aliatul său sachem. 

Fiul Tunetului îşi îmbrăcase costumul de mare războinic. De 
centura sa atârnau, numeroase scalpuri... Lângă el, se aflau cei 
mai mari războinici ai tribului. Cactus Den recunoscu printre ei 
pe Vulturul Roşu, care dăduse mult timp de furcă garnizoanei din 
Fort Denver şi coloniştilor din Black Hills; Lăudărosul, care avea 
specialitatea să fure caii şi vitele Feţelor-Palide, provocând 
panică; Oposumul Sălbatec, spaima Comanşilor şi a Picioarelor 
Negre; Cerbul Agil, centaurul Siouxilor, renumit pentru atacurile 
sale îndrăzneţe pe care le dădea pe ici pe colo; însfârşit, Elanul 
Negru, vrăjitorul tribului, cu corpul acoperit de amulete... 

Vânătorul de bizoni înţelese că va trebui să joace strâns cu o 
astfel de adunare. În afară de Fiul Tunetului, căruia îi salvase 
viaţa, şi de Cerbul Agil, pentru care avea o adevărată simpatie, 
ştia că nu se poate aştepta la nimic bun din partea celorlalţi şefi. 

— Fratele meu Inima Cinstită este bine-venit printre fraţii săi 
roşii, strigă Fiul Tunetului, rupând tăcerea jenantă care domnea 
în grupul sachemilor. Persoana sa onorează pe Siouxi, care 
iubesc pe cei bravi... Primirea ce i se va face îi va dovedi cât de 
paşnice sunt intenţiile Fiului Tunetului şi ale războinicilor săi... 
Rămâne în sarcina lui să ne dovedească ca Feţele-Palide din 
Black Hills sunt animate de aceleaşi sentimente. Pentru moment, 
el este fratele nostru, face parte din tribul nostru, sângele roşu 
curge în vinele sale... Să fie binevenit în coliba sfatului nostru!... 

Aventurierul mulţumi în câteva cuvinte gazdei sale; el ştia că 
putea să aibe încredere în ospitalitatea indiană şi că Siouxi nu 
vor încerca nimic împotriva lui atâta timp cât va fi oaspetele lor. 
Deci, fără teamă pătrunse în adăpostul imens, urmat de 

Nebraska Joe. 

Toţi războinicii tribului şi tinerii care luaseră parte la recenta 
vânătoare a bizonilor pătrunseră însfârşit în colibă. Aşezaţi pe 
cranii de bizoni, oaspeţii se grupară repede, în timp ce femeile se 
grăbiră să le aducă vase enorme de mâncare... Câinii dădeau 
târcoale pe ici colo, încercând să fure câte ceva din rămăşiţele 
banchetului... 

După ce festinul luă sfârşit, Fiul Tunetului porunci Elanului 
Negru să aducă „calumetul” din care se fuma în fiecare an, în 
circumstanţe asemănătoare. După ce îl îndopă cu tutun, îl 
aprinse, trase câteva fumuri, apoi îl întinse vecinilor săi. De abia 
terminară acest ceremonial şi o tânără indiană de o frumuseţe 
impunătoare făcu irupţie în colibă şi lovi de trei ori la rând în toba 
sfânta. 

„Insfârşit, îşi zise vânătorul de bizoni, ceremonia Dansului 
Soarelui este pe cale de a începe”. 

O linişte impresionantă domnea acum în colibă. Toţi războinicii 
priveau nemişcaţi spre noua venită. Această din urmă strigă: 

— Dacă în această adunare se află vreun bărbat care poate să 
facă ceva mai mult, sa înainteze şi să vorbească! 

Era semnalul care indica sfârşitul banchetului. Simultan, 
sachemii şi războinicii se ridicară şi se îndreptară în cea mai 
mare ordine spre uşa colibei. 

Cactus Den şi Nebraska Joe îşi însoţiră gazdele. Masa copioasă 
risipise întru câtva neîncrederea reciprocă care persista între 
Albii şi Roşii. Lungul şirag al sachemilor şi al războinicilor ajunse 
în curând în faţa unui arbore uriaş cu extremitatea bifurcată, în 
care vrăjitorul se grăbi să izbească cu tomahawkul său. 

Deodată un mustang ud de sudoare şi alb de spumă îşi făcu 
apariţia în lagărul Siouxilor. El era călărit de un războinic în pradă 
unei vii surescitări. 

— Feţele Palide. Masacrează bizonii... Fraţii noştrii... 

Războinicul nu-şi putu termina fraza... Neînsufleţit, căzu în 
braţele lui Oposum Sălbatec şi al Elanului Negru. Sachemul şi 
vrăjitorul remarcară că un glonte îi perforase inima. 

CAP. VI 
UCIGASII BIZONILOR 


Strigăte de moarte se ridicară din toate părţile. Toţi îl 
înconjurară pe noul venit, care nu era altul decât Lupul Solitar, 
unul dintre războinicii cei mai valoroşi al tribului. Vrăjitorul, cu 
toate  descântecele sale, nu izbuti să-l însufleţească pe 
nenorocit... Lupul Solitar fusese ucis de un glonte tras de către 
Feţele-Palide care, odată în plus, călcându-şi în picioare 
angajamentele, vânau bizonii rezervaţi Indienilor. 

Exclamaţii de indignare răsunau din toate părţile. Deodată, se 
auzi vocea energică şi persuasivă a Lăudărosului care stigmatiza 
perfidia Albilor. 

— Vom tolera încă mult timp ea Feţele-Palide să ne masacreze 
astfel, bravii noştrii? exclamă sachemul. Vom mai tărăgăna încă 
şi le vom permite să se furişeze din ce în ce mai adânc pe 
pământurile noastre? Oare Siouxi, sunt nişte muieri cărora 
femeile noastre vor trebui să le brodeze fustele. 

Protestări indignate răspunseră acestor cuvinte. Siouxii, 
conştienţi de dreptatea care era de partea lor şi de duplicitatea 
agresorilor lor, erau pata să se lase ucişi până la unul pentru 
apărarea drepturilor lor. 

— Inima Cinstită a venit printre noi pronunţând cuvinte 
mincinoase, continuă Lăudărosul, care nici odată nu reuşise să 
ascundă ura pe care o nutrea împotriva lui Cactus Den... Inima 
Cinstită are limba unei viespe... A abuzat, în mod laş, de 
ospitalitatea pe care Oamenii Roşii i-au oferii-o... In timp ce noi 
dam crezare cuvintelor sale, fraţii săi ne masacrau bizonii şi ne 
asasinau războinicii... Inima Cinstită şi-a călcat cuvântul; numai 
merită să facă parte din neamul siouxilor care l-a adoptat printre 
copii săi... A abuzat de bunătatea Fiului Tunetului: deci merită 
moartea! Am vorbit bine, războinici ai tribului sioux? _ 

Aclamaţiuni izbucniră din toate părțile. Invârtind 
tomahawkurile, ei se grupară, din ce în ce mai numeroşi, în jurul 
Lăudărosului, lângă care trecură şi Vulturul Roşu, Elanul Negru şi 
Oposum Sălbatec. 

— Mii şi milioane de coyoţi! mârâi Cactus Den. lată ce 
complică în mod serios situaţia noastră... Aş paria pe orice ca aici 

s-a amestecat mâna căpitanului Dynamite!... Curaj Joe şi, în 
special, calmează-ţi nervii... Cea mai mică imprudentă ne poate 
costa viaţa!... 

Un cerc ameninţător înconjură pe Cactus Den şi pe Nebraska 
Joe, care aşezaţi spate în spate, ţineau la respect cu armele 
întinse mulţimea care urla. Cu tomahawkurile şi cuţitele de 
vânătoare în mâini. Siouxii nu îndrăzneau să înainteze... Ştiau că 
Inima Cinstită şi tovarăşul lui nu-şi greşeau nici odată ţinta 

— Fraţii mei roşii sunt preveniţi, strigă vânătorul de bizoni, am 
venit în lagărul lor prieten şi aliat. Dacă Feţele-Palide au pătruns 
pe teritoriul vostru, sunt primul care-i blamez... Vă propun chiar 
să-i urmărim şi să-i pedepsim dacă aceasta vă este dorinţa. 
Totuşi, vă previn: dacă unul din voi face un singur pas numai, voi 
zbura creierii Lăudărosului care este un orator excelent, dar care 
are ghinionul să se găsească în dreptul armei mele. 

— Oah! Fratele meu Inima Cinstită a vorbit bine, făcu o voce 
energică. El a salvat viaţa Fiului Tunetului şi a schimbat cu el 
legământul sângelui. Fiul Tunetului îi va dovedi că n-a obligat pe 
un ingrat... 

Şi, dând la o parte pe indienii stupefiaţi, sachemul veni să se 
aşeze lângă Cactus Den şi Nebraska Joe, hotărât să-i apere până 
la moarte dacă va fi nevoie. Cerbul Agil nu întârzie să-i urmeze 
exemplul. În faţa atitudinii celor doi şefi, Siouxii rămaseră 
nehotărâţi. In zadar vrăjitorul şi acoliţii săi aţâţau să atace pe cei 
doi albi. 

— Fiul Tunetului uita oare că Feţele-Palide sunt pe cale de a 
ne masacra războinicii şi bizonii noştrii? vorbi Lăudărosul. O 
astfel de situaţie cere o acţiune imediată... Am tărăgănat destul. 
Securea războiului a fost dezgropată, este timpul să ne 
răzbunăm pe opresorii noştrii, 

— Fratele meu, Lăudărosul, pronunţă cuvinte nesocotite, 
răspunse sachemul.. Sunt de părere să pornim imediat în 
urmărirea  mizerabililor care au îndrăznit să ne jefuiască 
rezervele. El a auzit doar afirmaţiile Inimii Cinstite.. Fratele 
nostru alb a promis să ne însoţească în această expediţie şi să 
ne dovedească buna sa credință.. 

— Da, am spus şi o repet, îl întrerupse Cactus Den. Şnapanii 
care v-au jefuit aparţin, pot să pun şi mâna în foc, unei bande de 
outlawii pe care am jurat s-o distrug... Fraţii mei roşii pot avea 
toată încrederea în mine, nici o pată nu acopere inima mea şi 
cuvintele nu sunt mincinoase! 

Afirmațiile lui Cactus Den sfârşiră prin a convinge pe 
războinici. Se hotărî să se pornească imediat în direcţia râului 
Cheyenne, de unde venise Lupul Solitar şi unde misterioşi 
răufăcători continuau să masacreze bizoni. 

In timp ce răsunau tobele de războiu, Siouxi se precipitară 
spre ţarcul unde se aflau priponiţi mustangii lor. Cinci minute mai 
târziu, o trupă de cinci sute de oameni în frunte cu Fiul Tunetului 
zbura spre Nord. Cactus Den şi Nebraska Joe călăreau alături de 
sachem. Vânătorul de bizoni era hotărât să demaşte pe 
mizerabilii care cauzau un prejudiciu imens coloniştilor din Black 
Hills şi indienilor. 

Călăreţii galopau de mai bine de o jumătate de oră, când Fiul 
Tunetului dădu ordinul de oprire. În acelaş tâmp, Cerbul Agil 
descăleca de pe mustangul său şi, îngenunchind îşi lipi urechea 
de pământ şi ascultă. Tovarăşii îl văzură apoi sărind în şea şi 
făcându-le semn să şi continuie marşul în direcţia râului; un 
zgomot surd îi indicase apropierea unei turme de bizoni. 

Scoţând strigăte teribile de război, indienii accelerară alura 
cailor. În curând, Cactus Den şi Cerbul Agil distinseră un uriaş 
nour de praf. O pată largă întunecoasă se zărea pe câmpie, care 
se întindea în faţa lor până la panglica argintată a râului 
Cheyenne. În acelaş timp, dominând zgomotul făcut de copitele 
mustangilor, răsunară numeroase detunături. 

— Hello boys, bizonii! urlă Cactus Den. 

Pe flancuri şi în spatele turmei, cei doi albi şi Siouxii. Zăriră un 
oarecare număr de călăreţi care trăgeau în mijlocul masei 
enorme. Speriate, hărţuite de groaznicii lor adversari, bietele 
rumegătoare încercau în zadar să scape. La fiecare împuşcătură, 
cădea o victimă nouă şi numeroase cadavre se găseau pe 
câmpie. 

— Mizerabilii! urlă Cactus Den. Vor face cunoştinţa cu puşca 
mea! A 

Un strigăt teribil de război se auzi. Invârtind armele, Siouxii 
năvăliră drept înainte, hotărâți să taie drumul turmei şi să 
pedepsească pe misterioşii vânători. Aceştia, dându-şi seama de 
primejdie care-i păştea, încercară să bată în retragere, dar o sută 
de călăreţi, sub comanda Cerbului Agil, îi împiedicării să-şi pună 
planul în aplicare. Despărţindu-se de grosul trupei, ei se repeziră 
în triplu galop spre partea dinapoi a hoardei. Încercând să 
împingă pe misterioşii vânători în spre râu. Care nu avea nici un 
vad în acel loc şi reprezenta un obstacol greu de trecut. 

Cactus Den îşi continuă goana infernală alături de Fiul 
Tunetului şi de războinicii săi. O vie indignare pusese stăpânire 
pe vânătorul de bizoni: nu putea să înţeleagă de ce se distrugă 
fără de nici un motiv o turmă atât de splendidă. In curând, izbuti 
să distingă pe agresori şi proferă o formidabilă înjurătură. 

— Mii şi milioane de coyoţi! urlă el.. Aceşti demoni blestemaţi 
s-au deghizat în soldaţi ai cavaleriei americane.. Ca şi cum 
garnizoanele din Big Horn şi Fort Powder n-ar avea ceva mai bun 
de făcut decât să sfideze pe Roşii distrugându-le rezervele lor! 

Cactus Den nu se înşela: un mare număr de călăreţi care 
trăgeau asupra bizonilor erau îmbrăcaţi în uniforma cavaleriei 
americane... Ei erau însoţiţi de un număr de indieni din tribul 
Picioarelor Negre. 

Inspăimântaţi de apariţia bruscă a celor patru sute de călăreţi 
Siouxi, bizonii făcură cale întoarsă. Se produse în mijlocul 
hoardei, o învălmăşeală groaznică... Bătrânii masculi, care 
conduceau turma, voiră să năvălească peste noii veniţi, dar 
indienii prevăzuseră atacul. Evitând cu îndemânare şocul, ei se 
împrăştiară de-a lungul aripelor, lăsând să treacă vârtejul 
animalelor şi încercând să-i ajungă pe vânătorii care galopau pe 
delături. 

Albii şi Picioarele Negre nu se aşteptau la acest atac fulgerător 
din partea Siouxilor.. Profitând de învălmăşeala pricinuită de 
turmă îngrozită, încercară să scape de teribilii lor adversari.. 
Făcuseră însă socoteala fără de Cerbul Agil şi războinicii săi, 
care, reuşind în manevra lor, le tăiară orice posibilitate de 
retragere. 

Se angajă atunci o luptă furioasă, în cursul căreia Cactus Den 
fu despărţit de Nebraska Joe şi de Fiul Tunetului. Călărețul 
înainta în direcţia unui grup de vânători, care cuprinşi de panică, 
încercau zadarnic să ţie piept indienilor. 

Trei dintre ei purtau uniforma armatei americane; un al 
patrulea, oare părea să fie şeful era îmbrăcat într-un elegant 
costum mexican. Necunoscutul purta nişte inele splendide la 
degete şi cercei de aur în urechi... 

Acest misterios călăreț nu era altul decât Gomez, locotenentul 
căpitanului Dynamite. Bizoni, îngroziţi de urletele Siouxilor, 
năvăliră în direcţia celor patru bandiți silindu-i să caute scăpare 
în iuţeala cailor lor. 

— Per la muerte! mărâia Gomez... Trageţi, amigos... trageţi!... 

In aceiaş clipă, Cactus Den se repezi asupra lui şi mai înainte 

ca acesta să fi avut timpul să-i descarce pistolul în faţa, îi aplică 
o formidabilă lovitură în bărbie... Outlawul scoase un urlet de 
furie; mâinele sale puternice se înfipseră în gâtul vânătorului de 
bizoni. Acesta din urmă, ridicându-se în scări, scăpă din 
strânsoarea mizerabilului; apoi, cu o a doua lovitură bine 
aplicată, îl răsturnă jos de pe cal. Mexicanul scoase o înjurătură 
teribilă. Inţelegând ca-nu va putea să-şi învinsă duşmanul, se 
ridică dintr-o săritură şi fugind până la ţărmul râului, se aruncă în 
apă. 

Vânătorul de bizoni se aruncă şi el cu hotărâre în apele repezi 
ale râului. Timp de câteva secunde, rezultatul bătăliei păru 
nedecis. Insfârşit, izbutind să-şi desfacă o ghioagă de la centură, 
mexicanul aplică o lovitură puternică în capul vânătorului de 
bizoni. Nenorocitul slăbi strânsoarea şi dispăru înghiţit de apele 
repezi ale râului în timp ce outlawul se grăbi să ajungă pe malul 
opus al fluviului. 

__ CAP. VII . 
LA STÂLPUL DE TORTURĂ 


Un singur om asistase la lupta care avusese loc între Cactus 

Den şi Gomez: Lăudărosul. In loc 
să vină în ajutorul vânătorului de bizon, indianul rămase 
nemişcat în şea... 

In acest timp, în ciuda eforturilor repetate ale Cerbului Agil, 
outlawii şi aliaţii lor Picioarele Negre, reuşiseră sa atingi un mic 
vad al râului. O întoarcere neaşteptata a turmei înspăimântate, 
despărţindu-i de adversarii lor şi ridicând în faţa lor o barieră vie, 
imposibilă de trecut, permise ucigaşilor de bizoni să treacă râul. 
Nu fără a avea câteva pierderi, este drept, dar toţi albii deghizați 
în soldaţi scăpară de răzbunarea Fiului Tunetului. 

Strigăte de furie izbucniră din toate părţile. In zadar, Siouxi 
traseră un nour de săgeți: nici un bandit nu fu atins, ci dispărură 
din faţa lor, agitând în mod ironic sombrerourile lor în semn de 
adio. 

Nebraska Joe, cu privirea rătăcită, se lăsă dus de instinctul 
calului. Zguduit, îmbrâncit din toate părţile, călărind în mijlocul 
unui nor gros de praf, colosul nu ştia ce i se întâmplase lui 
Cactus Den. Neputând sa strige, în zadar se ridică în scări 
încercând să zărească silueta familiară a Vânătorului Preriilor. 

La capătul puterilor, Nebraska Joe ajunse la flancul drept al 
turmei.. Nenorocitul scoase un suspin de uşurare când se văzu 
ţărmul râului Cheyenne. Leoarcă de sudoare, se hotărî să aştepte 
dispariţia hoardei ca să se unească cu Pieile Roşii. 

Aventurierul se oprise de câteva minute, când se auzi un 
şuierat şi în acelaş timp un glonte se înfipse în gâtul calului său. 
Nobilul animal se cambra şi nu lipsi mult ca omul fie trântit jos 
din şea. Scoţând un mârâit fioros, Nebraska Joe se întoarse şi se 
găsi faţă în faţă cu Lăudărosul care ţinea în mână arma care mai 
fumega încă. 

Profitând de învălmăşeală, şeful sioux luase hotărârea să se 
debaraseze de tovarăşul lui Inimă Cinstită. Prin asasinarea 
mutului spera să aibe mâinile libere pe lângă fraţii săi roşii. Dar 
mizerabilul nu ţinuse seama de puterea şi agilitatea colosului 
înainte ca indianul să fi avut timp să fugă, mutul fu peste el... 

Strâns înlănţuiţi, cei doi bărbaţi se rostogoliră pe jos. Surprins 
de atacul neaşteptat sachemul pe jumătate gâtuit, încercă să 
apuce cuțitul de scalpat. Nu avu însă timp: cu o formidabilă 
lovitură de pumn aplicată în plină faţă aventurierul îl ucise. 
Pardul lui Cactus Den îi plătise trădarea trimiţându-l să se plimbe 
prin fericitele ţinuturi ale vânătorilor eterne. 

Puțin obosit colosul se pregătea să urce în sea, sărind ca un 
tigru, un indian a cărui prezenţă nu o remarcase, dar care 
asistase la luptă, îl apuca mişeleşte pe la spate. Surprins, 
Nebraska Joe încercă să se degajeze de strânsoarea noului 
adversar, care nu era altul decât Oposum Sălbatic. Cu o 
puternică lovitura de picior în pântece îl aruncă la o distantă de 
trei paşi, unde rămase întins, nemişcat.. Dar vreo douăzeci de 
războinici soseau în goană. Unindu-şi eforturile lor, ei reuşiră, în 
ciuda rezistentei sale înverşunate, să-l reducă la neputinţă. 

Mare fu mirarea şefului Siouxilor, când văzu sosind pe Oposum 
Sălbatec şi pe mai mulţi din războinici săi. Impingând cu 
brutalitate în faţa lor pe Nebraska Joe. Doi războinici încheiau 
grupul, ducând pe o litiera improvizată corpul Lăudărosului. 

Oposum Sălbatec nu se simţea nici el prea bine: magistrala 
lovitură pe oare i-o administrase colosul, îl silea să meargă 
sprijinindu-se într-un baston. El se apropie de Fiul Tunsului şi 
arătând cu degetul spre aventurier, zise tremurând de furie: 

— Fratele meu, Fiul Tunetului, să afle despre trădarea Feţei- 
Palide. |n cursul învălmăşelii, l-a asasinat mişeleşte pe 
Lăudărosul. Naţia siouxilor este în doliu; ea pierde pe unul din cei 
mai valoroşi sachemi ai ei. O astfel de crimă merită moartea în 
cele mai groaznice chinuri!... 

Nebraska Joe, oare înţelese falsa acuzare ce se formula 
împotriva lui, încerca în van să se disculpe; sunete nearticulate 
ieşiră din gâtlejul său. Se silea să facă pe indieni, să înţeleagă ce 
se întâmplase. Singurul răspuns ce-l căpătă fu strigătele de 
moarte ce răsunau din toate părţile... 

Fiul Tunetului nu contractase cu mutul aceiaş alianţă care-l 
lega de vânătorul de bizoni. De aceea, nici nu se gândi să-l 
protejeze pe aventurier, a cărui atitudine fusese din totdeauna 
duşmănoasă faţă de tribul său. Timp de câteva minute el şovăi, 
aşteptând înapoierea Inimii Cinstite. Dar cum acest; nu apărea, 
şeful Siouxilor trase concluzia că fusese doborât în timpul 
încăierării, de vreun glonte rătăcit. Ordonă oamenilor săi să-l 
urce pe Nebraska Joe pe un mustang şi să fie condus în lagăr. 

Întoarcerea călăreţilor indieni se efectua în mijlocul celei mai 
mari tristeţe. 

Nebraska Joe nu-şi făcea nici o iluzie, îi privinţa sorții care-l 
aştepta.. Teribila mutilaţie la care fusese odată supus îl făcea să 
creadă că inamicii săi nu-l vor cruța. 

Odată cu apusul soarelui, ajunseră în lagăr unde femeile şi 
bătrânii aşteptau cu ceea mai mare nerăbdare rezultatul bătăliei. 

Aflând de moartea Lăudărosului, izbucniră blesteme din toate 
părţile. Femeile se apropiară de prizonier, scuipându-l în faţă şi 
zgăriindu-l. Tovarăşul lui Cactus Den îndură cu stoicism toate 
aceste cruzimi. |Insfârşit strâns legat, prizonierul fu condus în 
wigwamul care în ajun îl adăpostise pe el şi pe Cactus Den. 
Oposum Sălbatec pusese stăpânire pe puşca şi armele sale, iar 
doi răzbunici nemişcaţi ca nişte statui, rămaseră de gardă în faţa 
uşii. Obosit de moarte, tovarăşul lui Cactus Den adormi imediat 
adânc. În revărsatul zorilor fu trezit de zgomote de voci. Prin uşa 
wigwamului, Nebraska Joe putu să vadă cum i se pregătea 
stâlpul supliciului. După ce copacul fu adânc înfipt în pământ, 
Elanul Negru îl înconjură de câteva ori, pronunţând cuvinte 
misterioase cu scopul de a îndepărta spiritul cel rău. 

După ce toate preparativele fură terminate, Fiul Tunetului 
porunci să fie adus prizonierul. Impins cu brutalitate afară din 
închisoarea sa, Nebraska Joe îşi făcu apariţia... Mândru, cu capul 
sus, aventurierul se apropie de stâlpul supliciului, fără să opună 
cea mai mică rezistentă. In mai puţin de un minut, fu legat 
fedeleş. 

Atunci, părăsind grupul sachemilor prezidat de Fiul Tunetului, 
Oposum Sălbatec se îndreptă spre condamnat. 

— Faţa-Palidă să nu facă pe fanfaronul, zise el rânjind către 
aventurier. Să-şi întoneze cântecul său de moarte... Peste câteva 
clipe, gemetele sale vor umple luminişul şi vor înveseli inimile 
femeilor şi a bătrânilor. Faţa-Palidă este un câine laş... Oposum 
Sălbatec a obţinut favoarea să-ţi tae scalpul de îndată ce vei 
muri în chinurile cele mai groaznice 

Marele sachem, purtând o prăjină în vârful căreia era atârnat 
un scalp şi o coţofană împăiată. Impodobită cu pene de vultur şi 
cu o piele de lynx, dădu ordinul să înceapă dansul scalpului. 
Chiar Fiul Tunetului trecu în fruntea lungului şir de Siouxi care 
începură să schiţeze o sarabandă infernală în jurul stâlpului 
supliciului. Dansatorii puneau, la intervale regulate, patul puştilor 
şi mânerul lăncilor lor pe pământ 

O jumătate de oră, Siouxii se învârtiră dansând în jurul 
condamnatului, scoțând urlete îngrozitoare; nici squawale nu se 
lăsară mai prejos; tot dansând, ele băteau cadenţa cu mâinile. 

In fine, marele şef îl atinse uşor cu vârful bastonului său. Pe 
Nebraska. Aclamaţii entuziaste răsunară din toate părţile. 
Supliciul urma să înceapă. 

Femeile, copiii şi bătrânii se ghemuiră în semicerc în jurul 
rugului. Atunci, învârtind tomahawkurile lor, bravii care se 
distinseră cei mai mulţi dintre Siouxi, luară loc în faţa stâlpului. 
Oposum Sălbatec se găsea în fruntea lor. O lumină sinistră ardea 
în ochii şefului; nervos, strângea mânerul armei sale, aşteptând 
clipa când îi va fi permis s-o arunce în direcţia captivului. 

Nemişcat Nebraska Joe contempla fără să tremure grupul 
călăilor săi. 

Oposum Sălbatec înainta pronunţând cuvinte insultătoare la 
adresa victimei; apoi învârtind tomahawkul, îl repezi din toate 
puterile sale... Stoic, tovarăşul lui Cactus Den aşteptă moartea... 

CAP VIII 
CAVALERUL NEGRU 


— Hello! camarade. Avem aerul că ne mai revenim puţin în 
fire!... 

Cactus Den deschise ochii, întrebându-se dacă visa... Un om 
străin era îngenuncheat lângă el. Inalt slab, înarmat din cap 
până-n picioare, necunoscutul era complet îmbrăcat în negru. Un 
fel de gluga îi acoperea faţa. Doi ochi, de un albastru de oţel se 
fixau asupra vânătorului, care zăcea printre ierburile înalte, ud 
până la piele... 

— Unde sunt? bâlbâi Vânătorul Preriilor. Unde este Nebraska, 
Joe?... Vreau să-l văd pe Fiul Tunetului!... 

O durere sfâşietoare la umăr puse capăt întrebărilor sale. 

Omul negru nu răspunse la întrebările lui Cactus Den, ei se 
mulţumi să scoată plosca şi să-l silească pe rănit să înghită 
câteva picături de whisky... Efectul se arătă imediat; vânătorul, 
reconfortat puţin, se ridică încet. 

— Cine eşti? întrebă el intrigat... Prieten sau duşman? 

— Dacă as fi fost un duşman, camarade, replică enigmaticul 
personaj, nu te aş fi scos din râul Cheyenne. Pe Jupiter! Dacă nu 
te aş fi salvat, cred că la această oră ai fi stat alături de Tatăl 
Ceresc. Dar consolează-te: peste câteva ore îţi vei fii revenit 
complet în fire. Rana este superficială şi nu-ţi pune deloc viaţa în 
primejdie. După cum vezi, totul este cum nu se poate mai bine! 


— Dar cine eşti? întrebă vânătorul de bizoni. Îmi face impresia 
că-ţi recunosc vocea. 

— Cine sunt? N-are importantă! Esenţialul pentru tine este să 
fi în afară de orice pericol... Nu trebuie să ne ajutăm reciproc în 
prerie?... 

— Nu vrei deci să-mi spui numele tău, deşi mi-ai salvat viaţa? 
reluă Cactus Den... 

— II vei afla într-una din zile, camarade şi o doresc din toată 
inima... În ziua când îmi voi descoperi fata şi-ţi voi dezvălui 
identitatea mea, scopul pe care-l urmăresc va fi atins. 

Stupefiat, Vânătorul Preriilor se întreba cine putea fi straniul 
său protector... Cine era oare acest om mascat a cărei voce o 

mai auzise cândva, de aceasta era sigur?... Totuşi lui Cactus Den 
îi fu imposibil sa-l identifice pe necunoscut. 

— Numeşte-mă pur şi simplu Cavalerul Negru, îi zise acesta 
din urmă, când îşi dete seama de încurcătura tovarăşului său... 
Pentru moment, este mai important, să te reconfortezi, puţin şi 
să-ţi recuperezi forţele pe oare le-ai pierdut în cursul recentei 
lupte; vei aven în curând mare nevoie de ele... 

Cactus Den consimţi din ochii; în ciuda puternicului şoc pe 
care-l simţise şi cărei cauzase leşinul său prelungit, îi era o 
foame de lup şi se înfruptă cu lăcomiei din merindele pe care 
salvatorul său i le oferi. 

In timp ce mânca, el examină locul pe care necunoscutul îl 
alesese pentru cantonamentul său. Murmurul râului Cheyenne, 
care îşi rostogolea apele la câţiva paşi de acolo, se auzea 
neîncetat. Doi mustangi magnifici păşteau la oarecare distanţă. 

Mai bine de un sfert de oră, cei doi tovarăşi continuară să 
mănânce, fără să pronunţe nici un cuvânt. Insfârşit, omul cu 
gluga rupse primul tăcerea. 

— Am să-ţi dau un sfat, camarade, zise el lui Cactus Den, 
încalecă cât mai repede şi grăbeşte-te să ajungi în lagărul Fiului 
Tunetului cât mai curând! 

— Ce vrei sa spui? întreba Vânătorul Preriilor. S-a întâmplat 
vre-o nenorocire? 

— Am asistat fără sa fiu văzut, la tot ce s-a petrecut, de-a 
lungul râului. Tovarăşul tău a fost luat de Siouxi. Cred, că l-a ucis 
pe unul din sachemii lor... Am văzut cum a fost dus legat strâns, 
de diavolii roşii... 

— Mii şi milioane de coyoţi! exclamă Cactus Den. Puşlamaua 
aceasta de Nebraska Joe, nu şi-a putut înfrâna ura pe care o 
nutrea faţă de indieni!... Ce imprudenţă. Voi pleca imediat.. Dar 
n-am cal!... 

— În privinţa aceasta nu trebuie să te alarmezi, camarade! la-l 
pe Stampede... ţi-l fac cadou. El te va conduce fără nici o piedică 
la destinaţie!... 

Şi fără să mai aştepte mulţumirile vânătorului de bizoni, 
Cavalerul Negru se duse să caute pe cei doi cursieri şi reveni în 
curând lângă tovarăşul său. Stampede era un cal magnific şi 
Vânătorul Preriilor trebui să recunoască că darul omului cu gluga, 
era într-adevăr princiar. O puşcă şi o sacoşa se aflau agăţate de 
şea; vânătorul de bizoni, se găsea din nou înarmat şi echipat. 
Fără prea mare dificultate, reuşi să încalece pe mustang.. 

— Mai aşteaptă puţin, îi zise atunci enigmaticul său salvator, 
vreau să-ţi încredinţez un pachet pe care-l vei înmâna din partea 
mea Fiului Tunetului şi bravilor săi. Te va ajuta foarte mult ca să- 
ţi salvezi prietenul şi să reuşeşti în viitoarele tale întreprinderi. 

Cavalerul Negru lipsi timp de câteva minute... Când se 
înapoie, ducea pe umerii săi; corpul unui om strâns legat. 
Vânătorul de bizoni nu-şi putu reţine un strigăt de surpriză: 
recunoscuse pe unul din outlawii căpitanului Dynamite, deghizați 
în soldaţi pentru a masacra bizonii indienilor! 

Mizerabilul se zvârcolea în legăturile sale, dar aceasta nu-l 
împiedecă pe straniul personaj să-l ducă cu aceiaş uşurinţă cu 
care ar fi dus o pană. În zadar, banditul încerca să strige după 
ajutor... Căluşul pe care-l avea în gură îl împiedeca să scoată cel 
mai mic sunet. 

— lată omul! reluă Cavalerul Negru. Te voi însoţi câteva leghe. 
Cu ajutorul lui, nu-ţi va fi greu să dovedeşti indienilor că atacul 
împotriva bizonilor a fost dat de bandiții căpitanului Dynamite. 

Şi, înainte ca Den să fi avut timpul să răspundă un singur 
cuvânt, omul cu gluga încăleca, după ce îşi aşeză prizonierul de- 
a curmezişul şeii. 

Bietul Cactus Den nu-şi mai revenea din uimire. Niciodată 
până acum, nu mai auzise vorbindu-se de acest ciudat 
personaj... Cine putea fi şi în ce scop îi furniza aceste informaţii 
atât de preţioase? 

— İl priveşti pe Cyclone, camarade? îl întrerupse brusc din 
gândurile sale, Cavaleri Negru. Este un animal splendid, nu-i aşa? 
Te asigur că nu există un altul asemănător în toată Dakota! 

Impingând pintenii în coastele mustangului, misteriosul 
personaj se îndreptă cu toată viteza spre teritoriile indienilor. 
Cactus Den, în ciuda rănii sale, îl ajunse aproape îndată şi cei doi 
bărbaţi continuară să călărească, unul lângă altul. 

Soarele apusese de câtva timp şi întunerecul se lăsa din ce în 
ce mai mult asupra preriei. Cei doi călăreț parcurseră mai mult 
de trei leghe fără a pronunţa nici un cuvânt; omul cu glugă se 
hotăra în sfârşit să rupă tăcerea. 

— Inainte de a te părăsi, camarade, se adresă el lui Cactus 
Den, trebuie să-ţi fac câteva recomandări. Cunosc scopul pe 
care-l urmăreşti; ştiu că împreună cu paraul tău, mutul, ai pornit 
în urmărirea diligenţei pierdute... Mai ştiu deasemenea că ai 
promis să-l capturezi pe căpitanul Dynamite şi să-l aduci mort 
sau viu la Deadwood... Află că toate cercetările lui Bob Doyle au 

eşuat şi că nu a fost mai norocos decât voi... Este inutil să mai 
adaug ca-diligenta nu a ajuns la Big Horn. Nu-i aşa?... Şi pe bună 
dreptate... Căpitanul Dynamite a ştiut s-o oprească la momentul 
oportun. 

— Nu ştiu cu cine vorbesc, old fellow, replică vânătorul; în 
orice caz, cred că nu-l numeri pe căpitanul Dynamite printre 
prietenii tăi... Ceea ce mă miră în special, este că te afli la curent 
cu toate aceste întâmplări... 

— Te vei mira şi mai mult camarade, când îţi voi spune că, 
fără atacul asupra barului ambulant al acelui imbecil de Abraham 
Ismael, erai gata, gata să-ţi atingi scopul! 

— Cum! Ştii şi asta?... strigă Cactus Den, din ce în ce mai 
stupefiat... 

— Când te vei întoarce la Black Hills, continuă Cavalerul 
Negru, nu uita să te abaţi pe drumul care duce spre coliba lui 
Grizzly... Aceasta colină domină Pământurile Blestemate... Odată 
ajuns acolo, nu-ţi va fi greu să te descurci. Cunosc talentul tău în 
a descoperi urmele şi ştiu că nu există un copoi mai dibaci ca 
tine pe o întindere de cinci sute de mii de leghe împrejur. Dar în 
special nu uita, că atunci când ve întreprinde expediţia, s-o faci 
cu un efectiv cât mai impozant posibil. Sunt sigur că vei izbuti să 
pui mâna pe blestematul acela de căpitan Dynamite. Sau în cazul 
cel mai rău, pe o parte din banda sa... In orice caz, vei afla 
pentru ce diligenţele care plecau din Deadwood nu ajungeau 
niciodată la destinaţia lor!... 

Mirat de revelaţiile pe care i le făcea tovarăşul său, vânătorul 
de bizoni se pregătea să-l interogheze din nou. Dar necunoscutul 
nu-i lăsă timp: 

— lată-ne ajunşi, îi zise el, la locul unde trebuie să ne 
despărţim... iți încredinţez prizonierul. Sunt sigur că va face nişte 
destăinuiri care vor influenta în mod favorabil raporturile dintre 
Siouxi şi Albi... Până atunci, good bye, camarade. Sunt fericit că 
te-am putut salva... In orice caz, nu uita de colina lui Grizzly şi 
poate vei trece pe acolo... 

Cactus Den strânse cu putere mâna aliatului său necunoscut; 
apoi luă în primire pe outlawul prizonier pe care-l aşeză de-a 
curmezişul şeii sale. Inălţându-se în scări, Cavalerul Negru îi 
adresă un salut amical; apoi, dând pinteni mustangului, dispăru 
înghiţit de întunericul nopţii, în direcţia lui Black Hills. 

Oarecum obosit, vânătorul de bizoni se opri o clipă. Rana îi 
producea din când în când dureri sfâşietoare; o pauză era 

necesară înainte de a continua călătoria spre lagărul indienilor. 
Mai era încă întunerec, când Vânătorul Preriilor se trezi... Această 
scurtă haltă fu salutară lui Cactus Den; se simţea cu mult mai 
puternic. Rana devenea din ce în ce mai puţin dureroasă... 
Punându-si prizonierul de-a curmeziş pe cal, încăleca şi el la 
rândul lui. Spera să ajungă în lagărul Fiului Tunetului, înainte de 
a răsări soarele. Călărea astfel de o jumătate de oră, când auzi 
vuietul tobelor de război ale Siouxilor. 

„Straniu” murmură Vânătorul Preriilor. „De obicei Siouxii nu sa 
dedau la manifestări atât de matinale... Să-l fi legat pe bravul 
meu Nebraska Joe de stâlpul supliciului? Era timpul să sosesc 
pentru a reaminti Fiului Tunetului că am schimbat între noi 
legământul sângelui!” 

Grăbindu-şi  mustangul, vânătorul de bizoni năvăli în 
cantonamentul indienilor. Satul părea pustiu... Numai câinii cu 
părul roşu vagabondau pe ici pe colo, scotocind printre gunoaie. 
Întregul trib al Siousxilor părea că şi-a dat întâlnire în centrul 
luminişului. 

Stampede, la o smucitură brusca a călăreţului său, se opri net. 
Vânătorul Preriilor zărise pe războinicii siouxi şi squawale care 
înconjurau stâlpul de tortură... Imobil, mutul înfrunta eu privirea 
pe călăi săi, nepăsător la chinurile care-l aşteptau. 

Vânătorul Preriilor nu ezită de loc... Pieile Roşii ocupați cu 
pregătirile lor, nu-l zăriseră încă... Apucând puşca, el se ridică 
drept în şea, ochind în direcţia sachemului. În ciuda distanţei 
care-l despărţea de călău, vânătorul de bizoni se pregăti să 
săvârşească încă o lovitură de măiestru. Nu era dealtfel 
recunoscut drept cel mai îndemânatic ochitor din, Dakota? 

Oposum Sălbatec zvârli arma... O detunătură răsună în aceiaş 
clipă... Atins în timpul traiectoriei sale, tomahawkul recăzu greoi 
la pământ. Strigăte de furie şi de mirare răsunară din toate 
părţile... Cactus Den, călărind mereu pe Stampede, cu puşca 
încă fumegând în mână şi cu prizonierul de-a curmezişul şelei, se 
opri brusc la dreapta stâlpului de care er) legat tovarăşul său! 

CAP. IX 
MUH-WOHWA 


— Prima mişcare a Siouxilor fusese să se precipite spre noul 
venit, dar acesta, ghicindu-le gândul, ridică arma ochindu-l pe 
Oposum Sălbatec. 

— Un singur pas înainte sau un gest ostil - strigă vânătorul de 
bizoni - şi zbor creierii sachemului. 

Tonul lui Cactus Den era atât de imperativ, apariţia sa atât de 
neaşteptată încât indienii rămaseră nemişcaţi. 

Un singur om, cu mâna ridicată în semn de pace, înaintă în 
direcţia călăreţului: era Fiul Tunetului. 

— Pacea, să fie cu Inima Cinstită. Fie binevenit printre fraţii săi 
Siouxi. Cea mai mare bucurie domneşte în inima Fiului Tunetului, 
care nu se aştepta la plăcerea de a-l revedea pe Inimă Cinstită... 
Fiul Tunetului îl credea plecat spre fericitele ţinuturi ale 
vânătorilor eterne... 

Fără a înceta o clipă de a-l ameninţa pe Oposum Sălbatec, 
care stătea nemişcat, Cactus Den răspunse şefului: 

— Fiul Tunetului este un mare şef. Dacă vrea sa-i dovedească 
Inimii Cinstite că prietenia sa a rămas neştirbită, va pune imediat 
în libertate pe Faţa-Palidă. 

— Faţa-Palidă l-a asasinat pe Lăudărosul, el trebuie să moară, 
întrerupse cu bruscheţe, Oposum Sălbatec, ţinut mereu la 
respect de puşca Vânătorului Preriilor.. El trebuie să îndure legea 
Siouxilor... 

— Legea Siouxilor pedepseşte fără milă pe laşii şi pe 
trădătorii, replică pe neaşteptate Cactus Den. Oposum Sălbatec 
are limba ascuţită, cuvintele sale sunt ocolite şi atitudinea sa 
suspectă... Pentru a dovedi fratelui meu Fiul Tunetului şi, bravilor 
războinici roşii că Inima Cinstită nu se teme de moarte şi că ţine 
sa-l justifice pe paraul său care nu este vinovat de crima ce i se 
impută, Inima Cinstită cere sachemilor să binevoiască a aproba 
un Muh-Wohwa între el şi Oposum Sălbatec.,. 

Un freamăt parcurse întreaga mulţime. Pentru a-l justifica pe 
prietenul său, vânătorul de bizoni nu ezitase să-l provoace într-o 
luptă curioasă pe cel mai puternic şi mal îndemânatec şef al 
tribului. 

În curând bubuitul tobelor de război anunţară că Muh-Wohwa 
urma să înceapă. Războinicii şi şefii se grupară imediat în jurul 
stâlpului de supliciu... Cei doi adversari fură puşi faţă-n faţă... 
Amândoi erau dezbrăcaţi până la brâu şi înarmaţi fiecare cu câte 
un tomahawk, aceasta fiind arma aleasă pentru rezolvarea 
diferendului lor... Elanul Negru înaintă şi fixă solid, cu un lassou, 
pumnii celor doi combatanți; după ce îndeplini această 
formalitate, vrăjitorul se duse să-şi ocupe un loc lângă sachemi. 
O tăcere impresionantă se făcu în luminiş. 

Oposum Sălbatec şi Cactus Den se măsurau cu privirea, în 
timp ce Fiul Tunetului înaintând, dădu semnalul pentru începerea 
luptei. Un groaznic duel avu loc atunci între cei doi bărbaţi... 
Siouxul dorind să se debaraseze de la început de adversarul său. 
Îi aplică o lovitură teribilă; dar vânătorul de bizoni, mânuind 
tomahawkul cu o uşurinţă care uimi pe asistenţi, evită atacul... 
înfuriat, indianul reînnoi tentativa sa, dar obţinu acelaş rezultat. 
Cu o uimitoare repeziciune, Inima Cinstită para atacurile 
adversarului său... Această atitudine defensivă, avu drept efect 
să-l scoată pe Oposum Sălbatec din sărite... 

Secundele se scurgeau una după alta. Sub ochii Siouxilor, 
Muh-Wohwa se desfăşura, necruţător; indianul reuşise să-l 
rănească pe Cactus Den în două rânduri; dar, în momentul când 
se pregătea să dea o lovitură de graţie Feţei-Palide, braţul 
vânătorului de bizoni se destinse brusc... Asistenta scoase un 
strigăt de uimire: cu craniul sfărâmat de tomahawkul Inimii 
Cinstite, Oposum Sălbatec se prăbuşi înroşind pământul cu 
sângele său. Nemişcat, în picioare, în ciuda celor două răni 
căpătate, Vânătorul Preriilor aştepta. 

Neliniştiţi, Siouxi sperau să-l mai vadă pe şeful lor ridicându-se 
dar lovitura aplicată de acesta din urmă fusese mortală. Oposum 
Sălbatec plecase să vâneze prin ţinuturile fericite. Victoria 
rămăsese de partea Vânătorului Preriilor. 

Ca buni jucători, Siouxi acceptară decizia Marelui Spirit; 
triumful lui Cactus Den fu sărbătorit de tribul întreg. Chiar 
Vulturul Roşu şi Elanul Negru părăsiră atitudinea lor ostilă faţă de 
Cactus Den. 

Cât, priveşte pe Nebraska Joe, bucuria sa nu mai cunoştea nici 
o margine. Executând nişte salturi caraghioase. El salută victoria 
prietenului său scoțând urlete asurzitoare sub privirile amuzate 
ale războinicilor şi a squawelor care cu o ora mai înainte, se 
pregăteau să-l tortureze. 


40 


Susţinut de pardul său, vânătorul de bizoni, fu condus spre 
wigwamul care-i fusese rezervat de Fiul Tunetului şi unde 
vrăjitorul se grăbi să vină ca să-l panseze. Leacurile pe care 
aceştia i le aplică peste răni îi aduseră o uşurare instantanee şi 
nu mult după aceea; Cactus Den insista pe lângă Fiul Tunetului 
să fie chemat în faţa lor prizonierul ce îi fusese încredinţat spre 
pază. 

Outlawul fu deci introdus în cortul în care se afla Vânătorul 
Preriilor. Marele sachem, Elanul Negru, Cerbul Agil, Vulturul Roşu 
şi mutul se găseau de fată aşezaţi pe nişte cranii de bizoni, în 
timp ce Inima Cinstită continua să rămână întins. La vederea 
indienilor, mizerabilul fu cuprins de un tremur nervos, ştia ce 
tortură îl aşteaptă şi pentru salva viaţa, spuse că va răspunde la 
toate întrebările ce i se vor pune. 

— Vă voi spune totul, bâlbâi, captivul. Promiteţi-mi mai întâi 
că îmi voi salva viaţa!... 

— lţi voi cruța viaţa, replică vânătorul de bizoni, dacă 
informaţiile pe care mi le vei da, vor fi sincere: în caz contrar, 
stâlpul de tortură te aşteaptă! 

— Voi vorbi... voi vorbi., răspunsa outlawul. 

— Te ascultăm, dar îţi atrag atenţia: nu avem nici un minut de 
pierdut... Pentru ce ai masacrat turma de pe malul râului 
Cheyenne? Nu eşti soldat, nu-i aşa? Pentru ce tu, cu adunătura 
aceea de ticăloşi ai încercat să faci viaţa amară locuitorilor din 
Deadwood? Nu eşti soldat, nu-i aşa?... strigă Cactus Den. 

— Nu, nu sunt soldat, mărturisi prizonierul... Fac parte din 
banda căpitanului Dynamite... 

— Ugh! întrerupse Fiul Tunetului, fratele meu Inima Cinstită a 
văzut exact; înţelepciunea sa este tot atât de mare ca şi curajul 
său. 

— Căpitanul Dynamite dorea că învrăjbească pe coloniştii din 
Black Hills cu Siouxii din ţinuturile Dakotei. Scopul lui era, ea să 
profite de starea de război care s-ar fi creat între Albii şi Roşii, ca 
să jefuiască liniştit întreaga regiune, aruncând vina atrocităților; 
sau a furturilor în seama indienilor şi viceversa... 

— Cunoşti pe omul care te-a făcut prizonier? întrebă Cactus 
Den. 

— Nu l-am mai văzut nici odată până acum, jur! spuse 
banditul. 

— Şi cu diligenţa din Fort Big Horn, ce s-a întâmplat? întrebă 
mai departe vânătorul de bizoni. 

— Diligenţa a fost atacată între Bad Lands şi Black Hills. 
Afacerea a fost destul de grea, dar cum căpitanul era acela care 
conducea... 

— Nu mă îndoiam! întrerupse Cactus Den furios? Ticălosul ş-a 
amuzat să mă imite pe mine! Mii şi milioane de coyoţi! Voi pune 
eu odată mâna pe el! Dar cum se face, că, deşi am pornit 
imediat cu paraul meu, în urmărirea diligenţei nu-am reuşit să 
descoperim nici o urmă? 

— Au fost ucişi cu toţi, reluă prizonierul. Numai tânăra fata şi 
cu fratele ei sunt în puterea căpitanului. 

— Ce s-a întâmplat cu Lean Ribbed Jack? 

— Nu-l cunosc; dar, dacă făcea parte din escorta, trebuie să fi 
avut soarta tovarăşilor săi... Toţi au căzut sub gloanţele 
tovarăşilor mei şi a Picioarelor Negre... 

— Ah! Picioarele Negre făceau parte din expediţie. A// right! Le 
voi da ştiri din partea mea... Şi... unde se găseşte refugiul actual 
al căpitanului Dynamite?... Unde îşi ţine prizonierii? 

Banditul se pregătea să răspundă. Când, deodată, o mână 
înarmată cu un revolver apăru la intrarea cortului... înainte ca 
toţi cei de faţă să fi avut timp să se dezmeticească, se auzi o 
detunătură. Lovit în mijlocul frunţii, omul în uniformă se prăbuşi, 
mort, pe loc! 

— Alarmă!... Alarmă!... Să fie prins imediat... strigă Cactus 
Den, în timp ce sachemii şi Nebraska Joe năvăleau afară din 
wigwam. 

O învălmăşeală de nedescris domnea în lagăr; războinicii 
alergară la arme... In zadar, şefii şi cei doi albi îşi multiplicării 
cercetările: misteriosul necunoscut părea că s-a volatilizat... 
Destăinuirile victimei fuseseră incomplete. 

Totuşi, bizuindu-se pe scurtele informaţii pe care i le făcuse 
omul cu gluga, Vânătorul Preriilor ceru Fiului Tunetului să 
reunească marele consiliu, spre a discuta eventualitatea unei 
expediţii spre Pământurile Blestemate. 

A doua zi vânătorul de bizoni şi credinciosul său Nebraska Joe, 
însoţiţi de Fiul Tunetului, de Vulturul Roşu, de Cerbul Agil şi de 
cinci sute de războinici siouxi, porneau în direcţia Pământurilor 
Blestemate pentru a angaja o bătălie decisivă cu căpitanul 
Dynamite şi pentru a-l pedepsi pentru nenumăratele sale 
nelegiuiri. 

CAP. X 
CAPTIVA 


Când Molly O'Sullivan îşi reveni în fire, crezu că visează. Se 
găsea întinsă pe o piele de bizon, în mijlocul unei grote luminata 
slab de un feştil fumegând. Un miros puternic de piele plutea în 
încăpere şi tânăra fată zări, aproape îndată, un mare număr de 
şei înşirate pe jos, lângă un perete... O masă rudimentară şi trei 
scaune din lemn de stejar constituiau întregul mobilier al acestui 
domiciliu, neprevăzut. 

„Unde mă aflu?” se întrebă fiica comandantului, ducându-şi 
mâna la frunte... 

incetul cu încetul memoria îi reveni... îşi aminti de groaznicele 
evenimente care îi provocaseră leşinul ei... 

Cei doi soldaţi care trebuiau să transporte solda garnizoanei 
din Fort Big Horn, adormiseră adânc în interiorul trăsurii. Dick 
O'Sullivan. Ea să-şi trecea timpul, fuma ţigară după ţigară. 

Deodată răsună un strigăt: 

— Hanas up! Mâinile sus! 

Şi mai înainte ca pasagerii să-şi fi revenit din surpriza lor, un 
grup de treizeci de outlawii şi de indieni din tribul Picioarelor 
Negre îi înconjuraseră din toate părţile, tăindu-le orice 
posibilitate de retragere. Bandiţii erau însoţiţi de o mulţime de 
indieni care erau zugrăviți îngrozitor ca de război. 

Singurul, Lean Ribbed Jack nu se lăsă luat prin surprindere. 
Fără să se sinchisească de amenințările bandiţilor, duse arma la 
umăr şi văduvi doi cai de călăreţi lor... De abia îşi descărcase 
arma. Când cu o teribilă lovitură cu patul revolverului în cap, 
misteriosul conducător, îl trânti la pământ în nesimţire... Soldaţi 
Hin escortă nu avură timpul să urmeze pilda Cavalerului Preriilor; 
în mai puţin de un minut fură masacrați până la unul. 

In clipa când Dick O'Sullivan apăru în portiera diligenţei, 
pseudo Cactus Den se repezi în faţa lui şi făcând un scut din 
corpul lui, strigă: 

— Cruţaţi-l pe acest tânăr şi pe această tânără fată... ne vor 
servi ca ostateci preţioşi! 

Şi, dezarmându-l, falşul conductor îl sili să reintre în diligenţă. 
Apoi, porunci să se îngrămădească cadavrele soldaţilor în 

trăsura. În zadar, outlawii căutară corpul lui Lean Ribbed Jack: 
acesta dispăruse. 

Pseudo Cactus Den, care părea să fie şeful lor şi căruia toţi i se 
supuneau orbeşte, constată, nu fără satisfacţii că agresiunea: 
avuse loc pe o porţiune a drumului săpat în stâncă. Nu se vedea 
deci nici o urmă a măcelului pus la cale de el. Tânăra fata îşi 
rememora deci toate aceste tragice evenimente care dusese la 
capturarea ei şi a fratelui ei. Dick O'Sullivan. O singură speranţă 
îi mai rămânea, poate că Lean Ribbed jack reuşise să scape. 

Frământată de gânduri negre, Molly O'Sullivan se ridică. 
Zărise o oglindă agăţata pe un perete lângă ea. De abia făcuse 
câţiva paşi şi portiera, care ascundea intrarea închisoare ei se 
deschise şi o tânără indiană apăru. Noua venită plăcu de la 
început fiicei comandantului. 

— Unde mă aflu?... Ce-au făcut cu fratele meu?... Pentru ce 
mă rețin prizonieră? 

Drept orice răspuns, indiana duse un deget la gură, silind-o pe 
Molly să tacă. 

— Sora mea Floarea Albă să nu-şi dezlege prea mult limba, 
şopti ea însfârşit într-o englezească stricată, Aroona veghează 
asupra ei. Nu i se va întâmpla nimic atâta timp cât Aroona va fi 
lângă ea! Să evite orice imprudenţă şi să aibe răbdare! 

După ce aruncă o privire afară, indiana se înapoie cu o tăviţă 
plină cu carne rece, fructe şi o ploscă ci apă proaspătă. 

Tânăra fată mâncă cu poftă şi apoi, se întoarse spre indiana. 

— Vrei să-mi spui acum, o întrebă ea, unde mă aflu şi pentru 
ce sunt ţinută prizonieră? Vrei să-mi spui de asemenea ce-au 
făcut cu fratele meu? 

— Sora mea Floarea Albă, să se liniştească, reluă Aroona cu o 
voce dulce, fratele ei nu se afla aici, e prizonier ca şi ea şi se află 
în perfectă sănătate. N 

— Dar ce semnificaţie are această agresiune? In puterea cui 
am căzut?... 

— Sora mea şi fratele ei sunt prizonierii aceluia căruia Feţele- 
Palide îi zic căpitanul Dynamite, Demonul Pământurilor 
Blestemate!... 

— Căpitanul Dynamite! exclamă Molly îngrozită. 

Cunoştea, din auzite, cruzimile pe care le săvârşise acest 
faimos bandit. Ce avantaj spera să obţină mizerabilul din această 
captură?! 

Tăcută, indiana o contempla pe prizonieră, neîndrăznind s-o 

tulbure din gândurile ei. Fără zgomot, strânse resturile prânzului 
şi se pregătea să iasă, când Molly o opri cu un gest? 

— Rămâi, Aroona, zise ea, sunt singură!! Prezenţa ta mă 
întăreşte... Când îmi vor permite sa-l văd pe scumpul meu Dick? 

Servitoarea ridică din umeri: cunoştea tot atât de puţin ca şi 
fiica comandatului intenţiile Demonului Pământurilor Blestemate. 

— O altă întrebare, Aroona, continua Molly. Ne aflăm în lagărul 
căpitanului Dynamite? 

— Sora mea nu se află în lagărul propriu-zis al căpitanului ci 
într-un post stabilit pe interiorul Black Hills, de unde Feţele-Palide 
atacă şi distrug diligenţele. Sora mea poate să fie sigură că nu va 
rămâne mult timp în acest loc. 

— Şi unde vrea să mă ducă mizerabilul? întrebă din nou tânăra 
fată. 

— Există un loc pierdut în Pământurile Blestemate pe care 
Feţele-Palide îl numesc Catedrala Deşertului... 

Aroona nu-şi termină fraza, o siluetă apăruse în cadrul uşii. 
Indiana scoase un strigăt de groază. In zadar încercă Molly să-l 
recunoască pe noul venit, faţa îi era ascunsă sub o mască... In 
mână avea un biciu lung californian. 

— Căpitanul... bâlbâi servitoarea. Căpitanul... 

— Da, viperă blestemată, căpitanul! replică omul cu voce 
tunătoare. 

Misteriosul personaj învârti biciul şi lovi cu putere umerii bietei 
Aroona... Scoţând un strigăt de durere, indiana se prăvăli pe 
jos... Un nou pocnet se auzi: lovită în mijlocul frunţii de biciul 
căpitanului Dynamite, victima începu să urle. Nesimţitor, 
mizerabilul continua s-o lovească... Deodată, sărind ca o pisică, 
Molly se repezi în direcţia călăului... Inainte ca acesta să-şi fi 
revenit din surprinderea sa, tânăra fată îl smulse biciul... Uimit, 
şeful se întoarse, gata să ţie piept duşmanului neprevăzut... 
Biciul şfichiui prin aer şi-l izbi cu putere peste gât, imprimându-i 
o dungă sângerândă... Protejându-şi faţa cu mânile banditul 
încercă să scape de loviturile care plouau cu nemiluita... Aroona, 
profită de aceasta întorsătură, se furişă afară... Nu sa mai 
auzeau acum decât formidabilele înjurături ale Căpitanului 
Dynamite ţinut la respect de prizonieră sa. 

— Viperă blestemată, te voi învăţa minte să te amesteci în 
afacerile căpitanului, Dynamite! 

Aplecându-se pe neaşteptate, banditul reuşi să-i smulgă arma 
d-n mână... Pierdută, văzu cum braţul adversarului ei se ridica, 

gata să lovească. 
Gestul brusc al căpitanului Dynamite făcu să-i cadă masca. 
Zărind faţa banditului, tânăra fată scoase un strigăt de groază. 
— Ralph Thunder! exclamă ea. 

j CAP. XI 
CĂPITANUL DYNAMITE 


Molly se dete câţiva paşi înapoi şi se sprijini de peretele 
grotei... 

Şeful outlawilor o privi schiţând un zâmbet batjocoritor. 

— By Goa! Miss Molly, nu te aşteptai să mă revezi! strigă el. 

— Nu eşti decât un mizerabil! replicii tânăra fată... 

— To, rog sa laşi cuvintele mari la o parte, miss... Pentru 
moment, te afli în puterea mea şi nimeni din lume nu te va putea 
salva. Căpitanul Dynamite îţi dovedi ca nu se lasă înfruntat fără a 
pedepsi... 

— Există o dreptate în lumea aceasta! răspunse fiica 
comandantului, cu o voce vibrantă. Şi mai devreme sau mai 
târziu îţi vei primi pedeapsa pentru nelegiuirile tale. 

— Strigă, strigă, frumoasa mea, rânji Demonul Pământurilor 
Blestemate. Până atunci mă voi răzbuna în voie pe tatăl tău care 
mi-a distrus cariera şi m-a silit să devin ceea ce sunt. Deoarece, 
până acum, mi-a fost imposibil să mă revanşez direct asupra lui, 
îmi voi atinge scopul lovindu-l prin copii săi... 

— Nu întrebuința vorbe mari, îl întrerupse Molly; ştii prea bine 
că prin purtarea ta necinstită îţi meritai pedeapsa pe care ţi-a 
aplicat-o. Nu căuta să-ţi micşorezi greşeala, eşti un trişor ticălos 
şi te dispreţuiesc... 

— Tatăl tău va afla, în timpul cel mai scurt posibil, că i-am 
executat fiul şi că fiica sa mi-a devenit soţie. 

— Banditule! exclamă tânăra fată... L-au ucis pe Dick. Eşti un 
mizerabil! 

Aşezându-se pe un scaun, căpitanul Dynamite, fără să se 
sinchisească de invectivele prizonierei, aprinse liniştit o ţigară. 

— Să pălăvrăgim puţin, frumoasa mea, strigă el întorcându-se 
spre captiva sa. Nici prin gând nu-ţi trecea, ca aşa zisul Cactus 
Den care conducea diligenţa nu era altul decât Ralph Thunder, 
care pe vremuri, îşi câştigase o oarecare popularitate la Saint- 
Louis; devenise artistul la modă al teatrului municipal; toată 
lungea îl aplauda în Hamlet sau în Romeo şi Julieta... Nu se 
vorbea decât de el... Şi, acest Ralph Thunder se îndrăgosti 
nebuneşte de o spectatoare încântătoare, de Molly O'Sullivan, a 

cărei mână nu întârzie s-o ceară... Fu însă refuzat, căci tânăra 
fată îl iubea pe un oarecare locotenent Jackson... 

— Locotenentul Jackson este logodnicul meu, îl întrerupse 
Molly ridicându-se; îl iubesc şi ne vom casatori de îndată ce vom 
ajunge la Fort Big Horn... Este inutil să insişti... La Saint Louis te- 
am apreciat numai ca artist şi nici prin gând nu mi-a trecut să-ţi 
devin soţie. Dealtfel tatăl meu a dovedit tuturor locuitorilor că 
idolul lor, nu era decât un trişor, un escroc şi un ticălos... 

— Mai încet, mai încet, frumoasa mea... reluă căpitanul 
Dynamite. N-am uitat că din cauza tatălui tău am fost dat afară 
din toata casele bune din Saint-Louis... Directorul a reziliat 
imediat angajamentul pe care-l contractase cu mine... Fui silit să 
dispar pentru totdeauna, mulţumită stigmatizării cu care m-a 
înfierat tatăl tău. Şi iată că de mai bine de un an căpitanul 
Dynamite se răzbună pe societatea care l-a hulit şi l-a gonit. 
Ralph Thunder, dandy-ul, a murit, pentru a face loc banditului 
necruţător. Însufleţit de o singură dorinţă numai: răzbunare. 

Prizoniera nu răspunse. Ştia că se afla în puterea unui duşman 
diabolic din mâinile căruia nimeni nu putea s-o mai scape. 

— După cum văd, reluă şeful bandiţilor, mica istorioară pe 
care ţi-am povestit-o, a avat asupra ta un efect dintre cele mai 
salutare... Dealtfel nu vei câştiga nimic dacă îmi vei rezista... 
Atât la Fort Horn cât şi la Black Hills, nimeni nu ştie unde te afli, 
la fel ca şi cu fratele tău căruia i-am rezervat o frumoasă cravată 
de cânepă... 

— Nu vei face aceasta!... îl întrerupse tânăra fată îngrozită. 
Fratele meu nu ţi-ă făcut nimic... Lean Ribbed Jack nu-i mort şi 
ne va răzbuna! 

Un formidabil hohot de râs o întrerupse pe tânăra fată. Fără 
să-i răspundă, banditul deschise uşa şi îi făcu semn să-l 
urmeze... Buimăcită, neştiind ce să facă, prizoniera se decise să- 
şi urmeze călăul. După ce străbătură un coridor lung săpat în 
stâncă, ajunseră într-un fel de peşteră. Felurite obiecte se aflau 
îngrămădite în acest nou refugiu; dar ceea ce o impresionă pe 
fiica comandantului, fură opt diligenţe înşirate una lângă alta. In 
faţa lor se aflau mai multe movile de pământ în care se găseau 
înfipte câte o cruce... 

Intrigată, Molly O'Sullivan numără douăzeci şi trei de cruci. Ea 
se întreba ce putea să însemne acest mic cimitir subteran, când 
căpitanul Dynamite, ghicindu-î gândul, îi zise: 

— Aici se odihnesc conductorii şi călătorii celor opt diligenţe 

dispărute. Îţi poţi da singură seama, citind inscripţia de pe ultima 
cruce, că nu mai ai ce spera din partea Cavalerului Preriilor! 

Intr-adevăr, tânăra fată apropiindu-se putu să citească pe 
ultima cruce: Lean Ribbed Jack. 

— Bietul Lean Ribbed Jack!... îşi bătu joc şeful outlawilor... 
Cine ar fi bănuit că va avea un sfârşit atât de tragic! Astfel pier 
toţi acei care se pun în calea căpitanului Dynamite!... 

Un hohot de râs sălbatec sublinie acest discurs funebru la 
adresa lui Lean Ribbed Jack... Ocupaţi să joace, care poker, care 
zaruri, în locul rămas liber în spatele diligenţelor, o duzină de 
outlawii din solda Demonului Pământurilor Blestemate, se 
apropiaseră în tăcere. 

— Inapoi ticăloşilor! strigă şeful învărtind biciul său... 

Înspăimântaţi, bandiți se îngrămădiră unul în altul. Toţi ştiau 
că şeful nu glumeşte cu disciplina şi că trebuiau să se supună 
atunci când el comandă. 

— Suntem la ordinele tale, caballero. N-aveţi decât să ne 
comandaţi! 

— All right! replică Demonul Pământurilor Blestemate. Duceţi- 
vă şi aduceţi-mi-l pe prizonier... 

La aceste ultime cuvinte, o lumină vesela i se aprinse în ochii 
fetei... In sfârşit îşi va revedea fratele! 

Nu trecu mult şi Dick, strâns legat şi escortat de şase bandiți, 
îşi făcu apariţia în peşteră. In zadar voi Molly să se repeadă la el 
să-l cuprindă în braţe: şeful outlawilor se opuse. Tânărul bărbat 
văzându-şi sora, nu se putu împiedica să-şi manifeste bucuria; el 
o crezuse moartă şi prezenta ei îi dădea oarecare speranţe. 

Ralph Thunder ridicând capul spre Dick, zise: 

— Răzbunarea aceluia care a fost dezonorat se apropie. Dick 
O'Sullivan!... Incredinţează-ti sufletul lui Dumnezeu... vei muri 

Un strigăt sfâşietor răsună în cavernă. Scăpând din mâinile 
celor doi paznici, tânăra fată veni să îngenunchie în faţa 
căpitanului Dynamite. 

— Milă! Mister Ralph! Milă!... strigă ea... Nu vei împinge 
laşitatea până acolo încât să-l asasinezi pe fratele meul!... 

— Tatăl tău a ezitat, când a fost vorba să-mi refuze mâna ta? 
A fost îndurător cu mine, când mi-a distrus pentru totdeauna 
cariera? 

Ridicându-se deodată, căpitanul Dynamite se duse să aşeze 
sub o frânghie lădiţa pe care şezuse un bandit până atunci. În 
timp ce doi outlawii, o împiedecau pe Molly să sară în ajutorul 


49 


fratelui ei, acesta fu silit să se uree pe piedestalul improvizat. Un 
bandit se grăbi să-i petreacă laţul în jurul gâtului. 

— Aş fi dat cu plăcere o mie de dolari, Dick O'Sullivan, rânji 
şeful outlawilor, pentru ca tatăl tău să fi putut asista la frumosul 
salt pe care îl vei face în eternitate... Până atunci află, că sora ta 
care a refuzat să fie d-na Thunder. Va deveni pur şi simplu 
femeia căpitanului Dynamite. 

Molly nu mai putu suporta acest spectacol, la capătul 
puterilor, ea se prăbuşi inertă în braţele paznicilor ei. In timp ce 
şeful outlawilor se pregătea să îndepărteze cu o lovitură de picior 
lădiţa, pentru a prăvăli în vid corpul nenorocitului condamnat... 

CAP. XII 
CAVALERUL NEGRU REAPARE 


Exact în această clipă o voce de tunet răsună în peşteră: 

— Hanas up! (Mâinile sus). 

Surprinşi, outlawii şi şeful lor se întoarseră, în timp ce Dick 
O'Sullivan se întreba neliniştit cine putea să fie aliatul care sosea 
în ajutor la un moment atât de potrivit. 

— Hands up! tună din nou vocea... Trag asupra primului care 
va refuza sa mă asculte! 

Scoţând o înjurătură sălbatecă, căpitanul Dynamite ridică 
braţele, imitat fiind imediat de ceilalţi oameni ai săi... Plimbând 
privirile împrejur, zări o siluetă mare întunecoasa, cocoţată sus 
pe acoperişul unei diligenţe... 

Incins într-un costum negru, cu capul acoperit cu o glugă, noul 
venit, cu câte un revolver în fiecare mână, ţinea la respect pe 
bandiți. Zărind pe straniul personaj, Molly scoase un strigăt de 
bucurie. 

— Apropiaţi-vă de mine, miss, zise necunoscutul continuând 
să ţină în şah pe adversarii săi... Nu vă fie teamă, sunt un prieten 
în care puteţi avea toată încrederea 

In timp ce noul venit pronunţa aceste din urmă cuvinte, 
căpitanul Dynamite, sperând să profite de o clipă de neatentie, 
încercă să se furişeze spre coridorul care comunica cu peştera 
unde Molly se trezise din primul ei leşin... O detunătură răsună... 
şi un glonte găuri sombreroul outlawului... 

— Eşti prevenit, o/d boy, exclamă omul cu gluga, ţinând 
revolverul încă fumegând în mână... La a doua tentativă, oricât 
de Demon ai fi, îţi voi trimete un glonte drept în mijlocul frunţii. 
Pentru moment grăbeşte-te să redai libertatea tânărului de 
Colo... 

Căpitanul Dynamite voi să protesteze, dar un gest elocvent 
din partea necunoscutului, îl sili să nu mai stea pe gânduri. Un 
minut după aceea, fiul comandantului O'Sullivan se furişă lângă 
protectorul său, sus pe acoperişul diligenţei. 

Şeful outlawilor spumega de furie. Cine putea fi acest 
enigmatic adversar care venea să contracareze toate planurile 
sale? 

— Căpitane Dynamite, reluă omul mascat, te somez să te 
predai, cu toţi oamenii tăi autorităţilor din Deadwood. Dacă nu 
cedezi acestor condiţii, îţi declar război pe viaţă şi pe moarte şi 
poţi fi sigur, că nu vei fi cel învingător!... 

— Şi eşti atât de naiv încât să crezi că voi accepta un astfel de 
ultimatum?! răspunse banditul. Hotărât, nu prea îl cunoşti pe 
căpitanul Dynamite! Oricine ai fi, te voi zdrobi ca pe un câine ce 
eşti... 

— Pe Jupiter! lată nişte fraze prea pompoase pentru un 
cetăţean pe care îl ţin sub ameninţarea revolverului meu şi pe 
care aş putea, oricând, să-l trimit pe lumea cealaltă. 

Şeful bandiţilor îngălbeni... Situaţia, într-adevăr, nu era în 
avantajul său... Tonul hotărât al adversarului său, dovedea 
îndeajuns că nu va ezita să apese pe trăgaci. Outlawul hotăra 
deci să tempereze; el ştia că cea mai mare parte din oamenii săi, 
pe care îi trimisese în expediţie spre țărmurile râului Cheyenne, 
trebuiau să se întoarcă dintr-un moment într-altul şi atunci 
Cavalerul Negru va fi acela care se va găsi într-o postură 
dezavantajoasă, 

— Refuz condiţiile pe care mi le propui - vorbi banditul agale - 
şi sunt decis să mă apăr fără milă împotriva oricărui duşman! 
Căpitanul Dynamite va dovedi tuturor, că, poate să reziste 
împotriva oricărei alianţe. Păzeşte-te să cazi în puterea mea... 
Ori cine ai fi, om negru sau demon, nu-ţi urez să mă întâlneşti 
din nou... 

De abia pronunţase Demonul Pământurilor Blestemate aceste 
cuvinte, şi un zgomot se auzi la intrarea peşterii... Era restul 
bandei care se întorcea din expediţia întreprinsă pe țărmurile 
râului Cheyenne. Surprins, Cavalerul Negru privi în direcţia lor. 
Nu-i trebui mai mult căpitanului Dynamite ca să pună mâna pe 
revolverul său. Ţinând în respect pe enigmaticul personagiu 
redus acum la defensivă, el scoase un strigăt de triumf şi porunci 
oamenilor săi din ce în ce mai numeroşi să pună mâna pe 
necunoscut... Atunci, se angajă în refugiu o formidabilă luptă 
corp la corp. De abia încercase Lopez Carillo să pună mâna pe 
Cavalerul Negru, când cu o formidabilă lovitură de picior, acesta 
îl sili să dea drumul diligentei şi să se rostogolească pe jos 
rămânând în nesimţire... Complicele imediat următor avu aceiaş 
soartă. Dick O'Sullivan, care pusese mâna pe unul din 
revolverele salvatorului său, opunea la rândul său o rezistenţă 
viguroasă. 

Outlawii care făcuseră erupție în cavernă, se întrebau care 
putea fi motivul acestei lupte neprevăzute. Avertizaţi, ei se 
precipitară în ajutorul tovarăşilor lor şi în curând lupta căpătă 
aspectul unei bătălii înverşunate. 

Cavalerul Negru se apăra ca un leu. Cu tot marele număr al 
adversarilor săi, continua să păstreze avantajul. Alături de el, 
Dick O'Sullivan făcea uz de revolverul său fără întrerupere... 
Numai Molly fusese târâtă de bandiți şi se găsea din nou în 
puterea lor. 

Furişându-se pe acoperişurile celorlalte diligenţe, bandiții 
încercară să atace din flanc pe cei doi duşmani, dar şi această 
manevră fu dejucată. Sar fi spus că omul negru se afla sub 
protecţia unui farmec, gloanţele şuierau în jurul său fără să-l 
atingă. Căpitanul Dynamite se avântă şi el în învălmăşeală şi, 
încurând outlawii putură asista la o impresionantă lupta corp la 
corp; şeful lor reuşise să ajungă lângă misteriosul personaj. 
Inlănţuindu-se cu sălbăticie, cei doi bărbaţi se rostogoliră pe 
acoperişul diligenţei, în timp Dick O'Sullivan, cu revolverul în 
mână, ţinea la respect pe ceilalţi agresori. Intrigaţi, bandiții 
încetară pentru moment lupta. 

Cei doi duşmani se strângeau cu o furie de necrezut; Cavalerul 
Negru apucase cu o mână pe şeful outlawilor de gât, iar cu 
cealaltă încerca sa pareze atacurile celuilalt. innebunit de furie, 
Demonul Pământurilor Blestemate se pregătea să-şi lovească 
adversarul cu un pumnal, când o bruscă torsiune a pumnului îl 
obligă sa deie drumul armei. Scoţând o înjurătură groaznică, 
căpitanul Dynamite trase cu putere de gluga adversarului său 
pentru a-l demasca. Sub eforturile lui Ralph Thunder, stofa se 
rupse descoperind faţa necunoscutului... Bandiţii se aplecară 
înainte, gâfâind, încercând să vadă trăsăturile misteriosului lor 
duşman. Mare le fu dezamăgirea când îşi deteră seama că 
enigmaticul personaj prevăzuse această eventualitate: o masca 
neagră, bine prinsă, continua să-l protejeze contra curiozităţii 
agresorilor săi. Cu o lovitura bine ţintită, Cavalerul Negru îşi 
aruncă adversarul jos de pe trăsură. j 

— Ticăloşilor! mugi căpitanul Dynamite... Inainte vreau să-l 
am de viu pe acest om în mână!... 

Un hohot de râs batjocoritor răspunse acestui ordin. Repede 
ca fulgerul, straniul personaj desfăcu lassoul care-i atârna la 
centură, In mai puţin de o secundă, reuşi să înfăşoare 
extremitatea sa de o ieşitură a stâncei care ridica deasupra 

intrării în peşteră. În zadar, voiră bandei să se opună manevrei 
sale, revolverul lui Dick mai dobori doi din ei şi îi sili să dea 
înapoi. 

— All right! strigă atunci omul negru, eşti gata, old fellow... 
Prinde-te bine de umerii mei şi pregăteşte-te să execuţi o 
acrobație care ne va permite să scăpăm de aceşti coyoţi! N 

Fiul comandantului îşi vâra cu regret revolverul în centură. li 
venea foarte greu să se despartă de Molly, care se află în mâinile 
bandiţilor... Totuşi nu avea nici un minut de pierdut; pentru 
moment trebuia să scape din mâinile outlawilor împreună cu 
misteriosul său aliat... 

Mai multe împuşcături răsunară, dar din fericire nici nu glonte 
nu atinse pe îndrăzneţii aventurieri... înainte ca bandiții să-şi fi 
revenit din surpriza lor, se găsiră pe o platformă de unde, printr- 
un coridor strâmt, nu întârziară sa dispară... Strigăte de furie 
răsunară în cavernă. 

— Nu-l lăsaţi să scape! urlă şeful outlawilor: suntem pierduţi 
dacă va reuşi să ajungă la Black Hills... Repede!... Prin drumul 
subteran. 

Imbrâncindu-se bandiți se repeziră spre pasajul pe care i-l 
indicase şeful lor... Ajunseră tocmai la timp pentru a vedea cum 
duşmanul lor, dispăreau la o cotitură a drumului. 

— Pe cai! urlă căpitanul Dynamite oamenilor săi. O mie de 
dolari aceluia care va izbuti să mi-i aducă morţi sau vii! 

La această ofertă, cinci bandiți se precipitară spre ţarcul unde 
se aflau priponiţi caii şi se lansară pe urmele celor doi fugari. 
Abia dispăruseră într-un nour de praf şi se încrucişară cu un alt 
călăreț care zbura cu toată viteza în direcţia lagărului lor. Şeful 
outlawilor recunoscu cu multă uşurinţă silueta locotenentului său 
Gomez! Dar în ce stare se află mexicanul! Acoperit cu noroi şi cu 
praf, cu hainele sfâşiate şi o mânecă pătată de sânge, părea că 
luase parte la o bătălie înverşunată. Ajuns lângă Demonul 
Pământurile Blestemate, îşi opri calul şi alunecă zdrobit de 
oboseală jos de pe şea... 

— Ei bine, ce s-a întâmplat? întrebă şeful bandiţilor, fixându-l 
neliniştit pe mexican. 

— Planurile noastre au fost dejucate, bâlbâi mexicanul... 
Cactus Den şi Nebraska Joe au reuşit să convingă pe Siouxi de 
nevinovăția coloniştilor... Totul este pierdut. 

— Blestem! întrerupse Demonul Pământurilor Blestemate; n-ai 
executat întocmai ordinele mele? 

— Le-am executat, continuă Gomez, dar am fost siliţi să 
batem în retragere prin sosirea neaşteptată a Fiului Tunetului şi 
a războinicilor săi. Eu însumi nu-am putut scăpa decât cu mare 
greutate... Am crezut că m-am debarasat pentru totdeauna de 
Cactus Den, dar am constatat în urmă, că a fost salvat în mod 
miraculos de un oarecare Cavalerul Negru! 

— Cavalerul Negru! exclamă căpitanul Dynamite. Din nou el... 
Cine poate să fie? A 

— Nu ştiu, senor... In orice caz, nu numai că a salvat viaţa 
duşmanului nostru cel mai înverşunat, dar a mai reuşit să pună 
mâna şi pe Jimmy Witkins, unul din oamenii noştri care se 
deghizase soldat... _ 

— Mizerabilul!... II cunosc pe Witkins, urlă şeful... Este un 
fricos, va destăinui totul... 

— Ar fi relevat într-adevăr totul, senor, reluă mexicanul, dacă 
nu m-aş fi gândit să urmăresc pe cei doi paznici ai săi... Ajuns la 
o oarecare distanţă de lagărul indian, Cavalerul Negru se 
despărţi de vânătorul de bizoni şi se îndreptă spre Black Hills... 

— All right! A venit să-mi facă o vizită!... Continuă!... 

— Mizerabilul ne-ar fi trădat fără ezitare dacă nu aş fi reuşit 
să-l amuţesc pentru vecie... N-a fost chiar atât de uşor... 
Blestemaţi de Siouxi erau cât p-aci să pună mâna pe mine... Din 
fericire, am reuşit să le scap şi să ajung până la colina lui Grizzly 
ca să te avertizez de primejdia care ne ameninţă... 

CAP. XIII 
SECUREA RĂZBOIULUI 


— Suntem pe calea cea bună, striga Cactus Den. Urcându-se 
în şea. Ticălosul care la asasinat pe prizonier, în graba sa, nu 
avut grijă să înfăşoare copitele calului său, aşa că urmele se văd 
bine. Nu există nici o îndoială posibilă, refugiul banditului trebuie 
să se găsească prin preajma colinei lui Grizzly, cum mi-a spus-o 
şi acel enigmatic Cavaler Negru... 

Vânătorul dete pinteni calului şi se apropie de Fiul Tunetului 
care examina cu atenţie împrejurimile... 

— Fratele meu Inimă Cinstită are de zis ceva Fiului Tunetului? 
întrebă marele şef, să nu ezite şi să împărtăşească şi fratelui 
roşu temerile sale; nu ştie oare că acesta din urmă este hotărât 
să lupte alături de el şi să împartă aceleaşi, primejdii? 

— Fiul Tunetului este un mare războinic, replică Vânătorul 
Preriilor şi înţelepciunea sa nu este egalată decât prin bravura 
sa... El a ştiut să citească în cele mai adânci cute ale inimii 
fratelui său alb Inima Cinstită. Un lucru îl nelinişteşte într- 
adevăr... Fratele meu a avut vreodată ocazia să întâlnească, în 
cursul expedițiilor sale prin ţinuturile Dakotei. Un cavaler 
îmbrăcat în negru din cap până în picioare şi cu faţa acoperită de 
o glugă? 

— Inima Cinstită vorbeşte în enigme, răspunse şeful sioux. De 
când se ştie el, Fiul Tunetului n-a întâlnit niciodată un astfel de 
cavaler... 

Din ce în ce mai intrigat şi convins de veracitatea spuselor 
sachemului, vânătorul de bizoni se cufundă într-un mutism 
adânc, mulţumindu-se din când în când să examineze urma 
fugarului care se distingea foarte bine pe pământ. 

Deodată, mutul care călărea lângă el, zări un punct negru care 
se aventura din ce în ce mai mult spre Pământurile Blestemate. 
Apropiindu-se de tovarăşul său, Nebraska Joe îi aduse la 
cunoştinţă descoperirea sa prin semne. Călăreţi indieni se opriră 
imediat. 

— Nu există nici o îndoială, strigă vânătorul de bizoni, este o 
trăsură care se îndreaptă spre noi... Drace! Dar cei de la 
Deadwood sunt absolut incorigibili!  Blestematul căpitan 


56 


Dynamite înghite la diligenţe şi animalul acela de Bob Doyle nu 
ezită să-i trimeată pradă după pradă! Dacă nu l-aş cunoaşte pe 
acest amabil şerif, aş crede ca este înţeles cu outlawii! 

Cactus Den, însoţit de Nebraska, Cerbul Agil şi alţi patru 
Siouxi, se repezi în direcţia trăsurii pentru a pune în gardă pe 
imprudenţii călători... 

In timp ce sachemul şi mica sa armată aşteptau rezultatul 
recunoaşteri lui Cactus Den, trăsura care-l intrigase atâta pe 
acesta din urmă continua să-şi vadă liniştită de drum Era barul 
ambulant al onorabilului Abraham Ismail... Acesta păşea alături 
de cele două gloabe ale sale. 

— Haide, Rebeca! Haide, Sarah! striga el cu o voce fonfăită. 
Puțin curaj!... 

Deodată zgomotul unei galopade îl făcu sa tresară. 

Câteva secunde după aceia, Cerbul Agil, sărind din viteza 
calului său, oprea harabaua bietului negustor, care galben ca 
ceara sa zbătea în zadar pentru a scăpa din strânsoarea 
adversarilor săi. 

Pierdut nenorocitul barman vedea de acum cum scalpul său 
împodobea centura unui brav, când o voce bine cunoscută îi 
răsuna plăcut la ureche: 

— Hello, Abraham, o/d boy! De ce îţi place mereu să te bagi în 
gura lupului? Oare prima experienţă nu ţi-a ajuns? 

— Sunt salvat! exclamă evreul... Cactus Den!... 

La un semn al Vânătorului Preriilor, războinicii îi deteră drumul 
şi se urcară în şea imitaţi fiind de Cerbul Agil. 

— Ai clienţi prin regiunile acestea pustii? zise Cactus Den 
râzând cu poftă, iată ca ne întâlnim pentru a doua oară cam în 
acelaş loc! 

— Sunt urmărit de ghinion, gentleman. Am rămas fără de 
marfă şi trebuie neapărat să ajung la Sheridan. 

— Mai bine, întoarcete imediat la Deadwood şi anunţă-l pe Bob 
Doyle din partea mea ca Siouxii au părăsit pentru totdeauna 
atitudinea duşmănoasă faţă de coloniştii din Black Hills. Mai 
spune-i că mă pregătesc să atac una din vizuinile căpitanului 
Dynamite... Mai spune-i să-mi trimeată ajutoare, în direcţia 
colinei lui Grizzly. 

Abraham acceptă misiunea şi câteva minute mai târziu, 
revenit din emoţiile sale, pornea cu toată viteza, spre Deadwood, 
hotărât să-l anunţe pe Bob Doyle despre evenimentele care se 
puneau la cale. La rândul său, Cactus Den se grăbi să-l ajungă pe 

Fiul Tunetului, care se oprise lângă o pădurice de brazi şi îl 
informă despre cele făcute. Imediat, coloana se puse din nou în 
mişcare. După o jumătate de oră de călărie, războinicii, ajunseră 
la locul unde Cactus Den pierduse în ajun urma diligenţei. 

Exact în acelaş loc dispăreau brusc şi urmele fugarului pe care 
îl urmăreau. In zadar Siouxii îndemânateci, descoperitori de 
urme, încercară să ghicească încotro dispăruse ucigaşul 
prizonierului; lor.. 

După ce cei cinci sute de războinici înconjuraseră colina lui 
Grizzly, Cactus Den însoţit de Nebraska Joe porni sa cerceteze 
regiunea... 

Războinicii rămaşi la poalele colinei, îi văzură târându-se un 
timp oarecare, apoi dispărând prin arborii de brazi 

~ CAP.XIV j 
MĂCELUL DIN PEŞTERĂ 


Timp de un sfert de oră, cei doi „parzi” îşi continuară 
investigaţiile lor, fără a descoperi nimic. 

Deodată, Nebraska Joe scoase un mormăit, de bucurie; prin 
gesturi, făcu semn tovarăşului său să se apropie. Cu degetul, Joe 
îi a rată o serie de stânci împrăştiate în mijlocul brazilor şi care 
formau o minunată fortăreaţa naturală. 

— După cum mi-a spus Cavalerul Negru, îşi zise Cactus Den, 
nu cred să fiu prea departe de cartierul general al căpitanului 
Dynamite... Vânătorul Preriilor nu-şi putu termina gândul... O 
detunătură puternică se auzi şi un glonte veni să se înfingă în 
trunchiul bradului de care tocmai se sprijinise. 

Vânătorul de bizoni se trânti la pământ, imitat imediat de 
Nebraska Joe... 

Timp de câteva minute, reţinându-şi respiraţia, cei doi bărbaţi 
rămaseră nemişcaţi. Continuau să zacă în această poziţie, când 
două siluete îşi făcură apariţia din dosul stâncilor şi înaintară în 
direcţia lor... 

Cei doi bandiți ajunseră lângă ei... Nemişcat, Vânătorul 
Preriilor aştepta. Unul din ei înghenunchie lângă el: 

— Ai tras bine, Larry, exclamă el. Şi nici nu este unul din ai 
noştrii... By God... 

Outlawul nu termină: braţul vânătorului de bizoni se destinse 
ca un resort; atins în mijlocul frunţii de un pumn viguros. Se 
prăbuşi neînsufleţit, la pământ sub privirile stupefiate ale 
tovarăşului său: înainte ca acesta din urmă să fi avut timpul să 
se pună în defensivă, Nebraska Joe, sărind ca un tigru, îl reduse 
la neputinţă. 

După două în minute, cei doi complici bine legaţi şi cu câte un 
căluş în gură, rămaseră singuri în păduricea de brazi, în timp ce 
Vânătorul Preriilor şi pardul său se aventurară cu hotărâre printre 
stânci. 

Inaintând cu precauţie, cei doi parzi ajunseră în faţa unui fel 
de coridor natural săpat în stâncă, destul de larg: pentru a lăsa 
să treacă corpul unui om... Pământul din jurul orificiului era 
răscolit şi luându-se după câteva urme întipărite în pământ, 

mutul reuşi să descopere un fel de coridor natural săpat în 
stâncă, destul de larg pentru a lăsa să treacă corpul unui om... 
Pământul din jurul orificiului era răscolit şi, luându-se după 
câteva urme întipărite în pământ mutul reuşi să descopere un fel 
de ţarc, unde se aflau priponiţi vreo doisprezece mustangi. Locul 
era însă destul de larg, pentru a putea adăposti cel puţin o sută 
de cai. 

— Nebraska Joe, prietene, du-te şi anunţă-l pe Fiul Tunetului 
că poate să intre în acţiune: am descoperit o intrare... Cu sau 
fără căpitanul lor, vom prinde pe outlawii ca şoarecii într-o cursă. 

Silueta puternica a lui Nebraska Joe cobori în goană colina... 
înainte de a trece o jumătate de ora, va ajunge la şeful Siouxilor. 
Până atunci, vânătorul de bizoni; începu să examineze 
împrejurimile intrării din peşteră. Nu întârzie să descopere în 
apropiere un fel de intrare destul de larga, săpată în stâncă, o 
trăsură putea să treacă prin acest orificiu. 

— All right! îşi zise Cactus Den... Regăsesc acum faimoasa 
pistă pe care fusesem silit s-o abandonez! Manevra acestor 
ticăloşi îmi apare destul de limpede! Protejaţi de păduricea de 
brazi puteau să facă să dispară toate diligenţele din lume! 
Hotărât, Cavalerul Negru este un aliat foarte preţios şi bine 
documentat! 

Inapoindu-se în păduricea de brazi, vânătorul de bizoni se 
convinse că cei doi prizonieri, nu se mişcaseră din loc; apoi, 
hotărât se aventură în coridorul natural pe care-l descoperise. 
Legat solid de trunchiul unui arbore, un lassou atârna în acel loc 
în gol, permiţând outlawilor să comunice cu lumea exterioară. 
Fără să ezite, Vânătorul Preriilor, se agăța de frânghie şi se lăsă 
să alunece cu repeziciune în vid. Se opri, în curând pe un fel de 
platformă şi examină împrejurimile. Imensa peşteră ce servea de 
refugiu căpitanului Dynamite se deschidea în faţa lui... O duzină 
de outlawi, ţinând armele între picioarele încrucişate, jucau 
pocher sau discutau... Diligenţele erau aliniate în mijlocul acestui 
adăpost, dovedind lui Cactus Den ca nu se înşelase. 

Increzându-se pe deplin în cele două santinele, bandiții nu 
remarcaseră încă intruziunea vânătorului de bizoni... De aceea 
fură oarecum surprinşi când o voce energică le comandă: 

— Hands up! 

Crezând că au de-a face cu Cavalerul Negru, bandiți se 
executară imediat; fură însă foarte uimiţi când îl zăriră pe Cactus 
Den. Deoarece şeful lor, cu câteva zile mai înainte, împrumutase 

înfăţişarea; Vânătorului Preriilor, crezură că au de-a face tot cu 
el... Câţiva bandiți izbucniră chiar într-un hohot vesel de râs. Ei 
îşi închipuiau că primejdia trecuse şi că şeful lor revenise din nou 
în bârlogul lor. 

Vânătorul de bizonii nu întârzie să-i trezească la realitate. Cu 
un glonte culcă la pământ pe unul din bandiți care refuzase se 
supună ordinului sau. Outlawii înţeleseră atunci că nu era vorba 
de o gluma, ci că aveau în faţa lor pe adevăratul Cactus Den. 

Timp de zece minute Vânătorul Preriilor ţinu la respect pe 
mizerabili. Deodată, auzi un zgomot de paşi şi Nebraska Joe, abil 
ca o maimuţă se furişă lângă el... Prin gesturi mari, mutul aduse 
la cunoştinţa pardu/ui său că îndeplinise misiunea. 

Strigăte de războiţi răsunară din toate părţile. Diavolii roşii, din 
ce în ce mai numeroşi, masacrară pe bandiți până la unul. Cinci 
minute după aceea, scalpurile lor pline de sânge împodobeau 
centurile învingătorilor lor. 

După ce măcelul termină, Cactus Den se apropie de crucea pe 
care se afla scris numele lui Lean Ribbed Jack... O lacrimă se 
prelinse de-a lungul obrazului său ars de soare. 

— Fi liniştii, camarade, murmură el. Vei fi răzbunat, o jur! Nu 
voi avea pace, până când nu voi vedea corpul ucigaşului tău 
bălăbănindu-se la capătul unei frânghii. 

Un zgomot de paşi îl smulse pe vânătorul de bizoni din 
gândurile sale. Un tânăr, încadrat între două sentinele indiene, se 
apropie de el. Intr-o clipită, sachemii fură în picioare, gata să-l 
interogheze pe prizonier. Acesta din urmă, după ce îl privi câtva 
timp pe Cactus Den, zise: 

— D-ta eşti Cactus Den? 

— Exact, my boy... 

— Sunt Dick O'Sullivan, fiul comandantului reluă noul venit... 
Am fost însărcinai să-ţi predau cât mai curând posibil acest 
mesaj 

Şi tânărul întinse Vânătorului Preriilor un plic pe care acesta se 
grăbi să-l desfacă. Sub privirile întrebătoare ale Fiului Tunetului 
şi Corbului Agil, vânătorul de bizoni citi: 


ÎI puteţi regăsi pe căpitanul Dynamite prin regiunea 
Pământurilor Blestemate. S-a refugiat spre Catedrala 
Deşertului... 


CAVALERUL NEGRU 


61 


PARIEA II 


CATEDRALA DEȘŞERIULUI 


CAP. I 
UN MESAJ] MISTERIOS 


Cincisprezece zile după evenimentele care urmară atacului 
diligentei din Big Horn, micul orăşel Deadwood prezenta un 
aspect neobişnuit. Vânători, pionieri, indieni, se înghesuiau pe 
singura strada mărginită de o parte şi de alta de casele de lemn 
şi de „saloons”, formând un ansamblu cât se poate de pitoresc. 
Lângă locuinţa şerifului, Abraham Ismail îşi instalase barul său 
ambulant şi un mare număr de albi se îmbrânceau, aşteptând să 
fie serviţi. Indieni prudenţi stăteau mai la o parte. Şeful lor, Fiul 
Tunetului, cunoscând efectele funeste ale apei de foc, interzisese 
bravilor săi să frecventeze barul ambulant al israelitului. 

Pentru moment, Siouxii aveau ceva mai bun de făcut decât să 
bea. Agentul teritoriului indian tocmai sosise din Washington: 
aducând darurile destinate principalelor triburi din Dakota. 
Stocuri de pături, de coliere, de perle de toate culorile erau 
aşezate în grămezi sub privirile interesate ale Pieilor Roşii. Elanul 
Negru număra cu atenţie darurile aduse, în timp ce Fiul Tunetului 
şi ceilalţi mari sachemi fumau flegmatici din calumetul lor, ieşind 
din când în când din mutismul lor pentru a pronunţa o serie 
nesfârşită de discursuri. Obişnuit cu acest fel de diplomaţie, 
agentul asculta doleanţele lor, promiţându-le de fiecare dată că li 
se va face dreptate de către tatăl alb din Washington care are 
grijă de fii săi roşii... 

In timp ce aceste formalităţi aveau loc pe strada principală din 
Deadwood. Un călăreț, acoperit de sudoare şi de praf, îşi făcu 
apariţia... Descălecând, el se îndreptă în goană spre locuinţa 

şerifului. 

Noul venit purta uniforma cavaleriei americane... Faţa sa 
tânără, luminată de doi ochi negrii de toată frumuseţea, exprima 
o energie neîmblânzită. 

De îndată ce călăreţul deschise uşa casei lui Bob Doyle, se 
găsi într-o odaie mare unde, adunaţi în jurul unei mese, discutau 
douăzeci şi trei de bărbaţi. Aşezat lângă şerif, Cactus Den vorbea 
cu însufleţiri, în timp ce credinciosul sau Nebraska Joe sublinia 
afirmaţiile paraului său izbind cu putere cu pumnul în masă... 
Alături de el, sprijinit cu capul în mâini, şedea Dick O'Sullivan 
gânditor. Sosirea călăreţului îl trezi brusc din toropeală. 

— Jackson! Tu eşti! exclamă el... ce plăcută surpriza!... 

Cei doi prieteni se strânseră în braţe, apoi, revenind spre şerif 
şi camarazii săi: 

— Imi permiteţi, strigă Dick, să vă prezint pe locotenentul 
Jackson din regimentul şapte de cavalerie, logodnicul surorii 
mele Molly.. 

— A-ţi regăsit-o pe scumpa mea Molly? îl întrerupse brusc 
ofiţerul fără să acorde vreo atenţie exclamaţiilor şi murmurelor 
de simpatie cu care fu salutat numele său. 

Foarte neliniştit în privinţa logodnicii sale, locotenentul 
obținuse de la comandantul fortului Big Horn, autorizaţia de a se 
duce la Deadwood pentru continua cercetările. 

— Sunteţi singur? întrebă Bob Doyle. Ce imprudenţă! 

— Ce voiai să fac, Şerife? Neliniştea mi-a dat aripi şi desigur 
am avut şi noroc, căci n-am întâlnit nici o fiinţă vie prin 
Pământurile Blestemate. Dealtfel, serviciul de diligenţe nu şi-a 
reluat cursa de câteva zile? 

— Aş fi preferat să se întrerupă din nou! mormăi vânătorul de 
bizoni. Ar fi fost o dovadă că şnapanul de capitan Dynamite se 
afla din nou prin apropiere... In zadar am scotocit Pământurile 
Blestemate în toate sensurile n-am putut descoperi nici o urmă! 

— Şi totuşi, replică locotenentul Jackson aşezându-se în faţa 
Vânătorului Preriilor, acest bandit şi complicii săi nu au putut 
dispare dintr-o dată fără a lăsa vreo urmă... Este inadmisibil! 

— investigaţiile făcute la Fort Big Horn au fost mai norocoase? 
întrebă Bob Doyle. 

— Din păcate, nu! răspunse ofiţerul. Aici s-a obţinut totuşi un 
oarecare rezultat, din moment ce Dick se află printre d-voastră. 

— Acest rezultat nu este datorit iniţiativă noastre. Dick 
O'Sullivan a fost salvat de un călăreț misterios pe care nu l-am 

mai revăzut şi a cărui identitate nu o cunoaştem încă. 

Locotenentul Jackson se pregătea să răspundă Vânătorului 
Preriilor, când deodată se auzi un şuierat. O săgeată se înfipse în 
mijlocul mesei. Intrigaţi, toţi cei de faţă săriră în sus şi se 
repeziră spre fereastra întredeschisă. Nebraska Joe fu primul 
care zări o siluetă ce fugea spre ţarcul cailor. Atunci, fără a mai 
cere aprobarea tovarăşilor săi, mutul sări peste fereastră şi se 
lansă în urmărirea fugarului. Doyle, Cactus Den şi camarazii lor îl 
văzură dispărând în spatele colibei vecine. 

Paznicii din Deadwood sa pregăteau să se repeadă pe urmele 
celor doi bărbaţi, când vânzătorul de bizoni îi opri. Cu degetul, el 
arata spre o bucată de hârtie înfăşurată cu grijă în jurul vârfului 
săgeţii. 

Nerăbdător, vânătorul de bizoni desfăşură hârtia de pe 
săgeata... Bob Doyle luă mesajul şi îl citi cu voce tare: 


„Căpitanul Dynamite s-a refugiat spre Pământurile 
Blestemate şi anume între Apa care curge şi Râul Alb spre 
locul denumit Catedrala Deşertului. Intraţi imediat în 
acțiune, dar cât mai atent posibil. Captiva se află în 
primejdie!... Voi uşura investigațiile voastre în măsura 
posibilităților. 


Cavalerul Negru” 


— Mii şi milioane de coyoţi! vociferă Cactus Den. Nu avem nici 
un minut de pierdut... Trebuie să ne pregătim şi să pornim în 
grabă pe urmele căpitanului Dynamite. 

In câteva secunde, casa şerifului se goli. Paznicii se îndreptară 
grăbiţi spre ţarcul cailor, în timp ce Cactus Den se duse să-l 
prevină pe Fiul Tunetului. 

In mai puţin de o jumătate de oră un adevărat corp 
expediționar era gata de plecare. 

In acest timp, Nebraska Joe pornise hotărât în urmărirea 
misteriosului personaj care lansase săgeata... Fiind sigur că era 
vorba de un duşman, Colosul văzu cum necunoscutul se furişa 
spre ţarcul cailor. Apropriindu-se din ce în ce mai mult, mutul 
observi că fugarul era îmbrăcat în negru şi că avea capul 
acoperit cu o gluga... 

Misteriosul necunoscut se apropie de locul unde îşi lăsase 
calul negru. Nimeni din Deadwood nu-i remarcase prezenţa... 

încrezător în puterea sa, enigmaticul personaj se hotărî să se 
scape de încăpăţânatul său adversar. 

La rândul său, colosul scoase un mormăit surd, fiind sigur că 
va termina repede cu neruşinatul care îndrăznea să-l braveze. 

Puterea sa nu era oare cunoscută pe o întindere de o mie de 
leghe împrejur? Din câteva sărituri, paraul lui Cactus Den ajunse 
lângă Cavalerul Negru şi se precipită asupra lui, hotărât să-i 
descopere identitatea. 

Misteriosul personaj prevăzuse atacul.. Sărind în lături cu o 
supleţe felină, el eschivă ciocnirea şi Nebraska Joe, negăsind în 
faţa lui decât vidul, se întinse cât era de lung în iarbă. Innebunit 
de furie, mutul se grăbi să se ridice şi să sară din nou în direcţia 
adversarului său. Pumnul său închis se ridică, gata să-l distrugă 
pe necunoscut, când acesta, apucând cu vioiciune pumnul 
colosului, îl întoarse brusc. Un geamăt de durere se auzi. 

— Hello, camarade, strigă omul cu gluga, pentru ce te 
încăpăţânezi să vezi în mine un duşman? Ai tot timpul să afli cine 
sunt... Haide... abandonează lupta! 

Dar Nebraska Joe nu era dispus să se declare învins. El se 
debarasă de omul negru şi încercă să-l zdrobească sub greutatea 
sa. 

Era gata să reuşească, când un pumn bine aplicat între ochi, îl 
întins neînsufleţit la pământ. 

— Hello, old fellow la ce ţi-a servit că te-ai luptat. Ar fi fost mai 
bine să fi aşteptat! conchise Cavalerul Negru. 

Dar Nebraska Joe nu mai auzea. Lovitura fusese prea 
puternică. Omul cu gluga râse încet batjocoritor... Un măgăruş 
tocmai păştea liniştit la câţiva paşi de acolo. Plecându-se peste 
victima sa, îl urcă călare pe bietul patruped, apoi, scoțând o 
bucată de hârtie şi un creion din buzunar, scrise câteva rânduri şi 
fixă bileţelul de centura mutului. Cu o puternică lovitură de 
picior, îndreptă animalul spre strada principală din Deadwood. 

Cactus Den şi tovarăşii săi se pregăteau să pornească în 
expediţie, când locotenentul Jackson le arătă un măgăruş ce 
sosea ducând în spate corpul neînsufleţit al unui om. 

— Mii şi milioane de coyoţi! strigă vânătorul de bizoni priviţi în 
ce hal mi-l trimite necunoscutul pe Joe al meu! 

Vânătorul Preriilor se apropie de Nebraska Joe tocmai în clipa 
când acesta deschidea ochii, privind buimăcit împrejur... Un 
bileţel atârna de centura sa. Luându-l, Dick O'Sullivan citi 
tovarăşilor: 

„Este inutil sa încercați a-mi descoperi identitatea Nu o 
voi da în vileag decât în ziua în care căpitanul Dynamite îşi 
va primii pedeapsa pentru crimele sale. Pe curând. 


Cavalerul Negru” 

~ _ CAP.H 
PRIN PĂMÂNTURILE BLESTEMATE 


Şase zile mai târziu, după ce trecuse de Munții Negri, 
expediţia cantona în inima Pământurilor Blestemate. Bun 
descoperitor de urme, cunoscând admirabil regiunea, Cactus 
Den nu avusese nevoie să recurgă la ajutorul unei călăuze. In 
timp ce grosul trupei, compus din paznicii din Deadwood şi din 
Siouxii Fiului Tunetului, înainta pe un soare torid, vânătorul de 
bizoni plecase în recunoaştere întovărăşit de Dick O'Sullivan, 
locotenentul Jackson şi Nebraska Joe. N 

Tot galopând, călăreții discutau între ei. In jurul lor se întindea 
peisajul monoton al lui Bad Lands. Fel de fel de oseminte 
presărau imensa câmpie. Nici un incident nu se produsese de la 
plecarea din Deadwood. Mica coloană nu întâlnise nici un om, fie 
alb sau roşu. Proasta reputaţie a Pământurilor Blestemate 
îndepărta călătorii şi vânătorii de aceste locuri pustii. 

— Ce este această Catedrală a Deşertului? întrebă Dick 
O'Sullivan pe neaşteptate. 

— Ai remarcat poate, răspunse Cactus Den, de când am păşit 
în regiunea Pământurilor Blestemate, configuraţia bizară pe care 
o ia câteodată în jurul nostru terenul... sculptat de eroziuni; 
capătă câteodată un aspect extraordinar... Uneori, ciuperci 
uriaşe săpate în argilă sau în gresie se înalţă în mijlocul câmpiei 
albe ca zăpada; câteodată natura formează aglomeraţii gigantice 
al căror ansamblu este o adevărată minune... Catedrala 
Deşertului se aseamănă cu cel mai măreț sanctuar al vechei 
Europe... Nu este dealtfel singura pe care o întâlnim prin 
Pământurile Blestemate... Cunosc trei asemenea capodopere 
prin împrejurimile Black Hills-ului: de aceea, în urmă primului 
avertisment al Cavalerului Negru, mi-am limitat, investigaţiile 
prin acele regiuni. Cercetările mi-au demonstrat că o luasem pe 
un drum greşit şi al doilea mesaj al misteriosului călăreț a venit 
tocmai la timp pentru a mă pune pe calea cea bună... Numai 
există nici o îndoială acum că Dynamite a voit să pună între el şi 
adversari o distanţă cât mai mare... Spera, desigur, că 
depărtarea ne va împiedica să pornim pe urmele sale... S-a 
înşelat amarnic... Noi nu ne vom opri decât în ziua când corpul 

acestui şef de bandă va atârna de craca unui copac! 

— Totuşi, obiectă ofiţerul, acest bandit, odată arestat va 
aparţine justiţiei militare. 

— Legea lui Lynch care domneşte prin regiunile noastre va 
avea prioritate asupra justiţiei militare, replică Vânătorul 
Preriilor. Fi sigur că în ziua când vom pune mâna pe căpitanul 
Dynamite nu mă voi lipsi de plăcerea de a face singur dreptatea! 

Tonul vânătorului de bizoni era atât de hotărât încât ofiţerul 
renunţă să-şi mai pledeze cauza. 

Câteva minute după aceia, toţi patru se apropiară de locul 
unde cantonase mica armată. 

Nici un inoportun nu veni sa tulbure somnul albilor şi al roşilor 
care cantonaseră în câmp deschis în inima Pământurilor 
Blestemate... În revărsatul zorilor, toţi fură gata să-şi continue 
drumul în direcţia Catedralei Deşertului... 

Ajungând în faţa unei ridicături de pământ vânătorul de bizoni 
descăleca şi inspectând întinderea imensă, rupse tăcerea: 

— Vezi, zise el ofițerului, panglica aceia îngustă argintată care 
şerpuieşte prin nisip?... Este apa care curge, micul râuleţ pe care 
Cavalerul Negru mi l-a semnalat în biletul său... Nu sfătuiesc pe 
nimeni să bea din apa aceea, căci are efectul celui mai puternic 
purgativ. 

Locotenentul şi Dick ascultau cu mult interes explicaţiile 
călăuzei lor. 

— Dacă prietenul nostru omul cu gluga nu s-a înşelat, continuă 
Cactus Den, aici a venit să se refugieze căpitanul Dynamite... 
Ticălosul a ştiut să-şi aleagă locul. Pentru a dobori pe acest 
mizerabil, va trebui să evităm pe cât mai mult posibil ca să-i 
trezim bănuielile... 

— Şi... mai avem mult până acolo? întrebă Jackson, 
nerăbdător de a strânge pe dulcea Molly în braţe 

— Trebuie să ne gândim, locotenente, că avem datoria să 
cruţăm viaţa oamenilor noştri. Un atac în masă asupra, acelui 
cuib de vulturi, ar putea permite căpitanului Dynamite şa ne 
reziste cu succes... Mai bine ar fi să studiem cu atenţie situaţia şi 
să profităm de beneficiul surprizei. 

Vorbind astfel, Cactus Den cobori şi se îndreptă spre grosul 
coloanei. În câteva cuvinte, expune situaţia lui Bob Doyle şi 
sachemilor. Toţi hotărâră să aştepte noaptea pentru a încercui 
refugiul Demonului Pământurilor Blestemate... Totuşi, vânătorul 
de bizoni, se decise să plece în recunoaştere cu Jackson şi 

Nebraska Joe. Cerbul Agil şi doi războinici siouxi, Antilopa şi Ursul 
Cenuşiu obţinură permisiunea să se alipească micei trupe de 
cercetaşi în zadar, Dick O'Sullivan se rugă să fie luat şi el; 
Vânătorul Preriilor rămase inflexibil; fiul comandantului trebuia 
să rămână lângă Bob Doyle care avea nevoie de un ajutor activ 
şi inteligent. 

In caz de primejdie, Cactus trebuia să aprindă un foc chiar în 
locul unde se va afla în pericol, sau să semnaleze cu ajutorul unei 
oglinzi. 

O jumătate de oră mai târziu cei şase bărbaţi se aventurară pe 
jos spre straniul produs al naturii: Catedrala Deşertului. Bob 
Doyle, Fiul Tunetului şi mica lor armată aşteptau, ascunşi în 
spatele colinei, momentul de a intra în acţiune... 

In curând, cercetaşii dispărură din faţa ochilor lor... 

CAP. III 
ÎN PUTEREA DEMONULUI 


Cactus Den conducea micul pluton. Tovarăşii săi îl urmau într- 
un monom indian, înaintând cu prudenţă şi ascunzându-se pe cât 
le sta în putinţă de-a lungul unei mici văi, vechea albie a unui râu 
care altădată se vărsa în Apa care curge. Această precauţie era 
indispensabilă pentru a putea ajunge în apropierea Catedralei 
Desertului. Nu era exclus ca şeful outlawilor să fi aşezat 
sentinelei în vârful turnurilor sale. După un marş extenuant, 
căţărându-se printre stânci, ajunseră la malul râului. Această 
primă întreprindere nu fu complet lipsită de pericole; reptile de 
tot felul împânzeau regiunea, încălzindu-se leneşe la soare; un 
păianjen monstruos care era gata să se urce pe piciorul lui 
Jackson, fu strivit cu o lovitură de tomahawk de către Cerbul 
Agil... Insfârşit, după ce înfruntară repetatele atacuri ale 
musculiţelor, cei şase bărbaţi reuşiră să ajungă la primai mare 
coloană de argilă care se înălța ca o sentinelă înaintată la poalele 
Catedralei Deşertului. 

Căldura era copleşitoare. Doborâţi de oboseală. Cactus Den şi 
tovarăşii săi se odihniră tâmp de o jumătate de ora. 
Reconfortându-se eu câteva înghiţiri de whisky. 

Tot ştergându-şi fruntea de sudoare, Vânătorul Preriilor privi în 
direcţia unde îl lăsase pe Bob Doyle şi pe Siouxii Fiului Tunetului. 
Mica armată reuşise de minuni să se camufleze înapoia colinei 
unde se oprise... 

Insfârşit, porniră din nou la drum... Şerpi şi şopârle deranjate 
din somnul lor, fugeau la apropierea celor şase bărbaţi. 

Reţinându-şi respiraţia, călcând cu precauţie, aceştia din urmă 
înaintau aşteptând în fiecare clipă să întâlnească un duşman 
ascuns în dosul admirabilelor metereze naturale care se 
eşalonau în drumul lor. 

Deodată vânătorul de bizoni făcu un semn prietenilor săi să se 
oprească. Rezemat de o stâncă un războinic din tribul Picioarelor 
Negre făcea de gardă. Cu faţa şi corpul pictat ca de război, 
indianul, ţinând o lance în mână, examina cu atenţie 
împrejurimile. 

Sentinela nu remarcase apropierea  duşmanului, când 

locotenentul Jackson, împiedicându-se din nefericire de o piatră, 
îşi pierdu echilibrul şi se întinse cât era de lung pe jos... Cactus 
Den, furios, înăbuşi o înjurătură, în timp ce indianul se pregătea 
să vadă cine era autorul zgomotului suspect... Nu avu însă timpul 
să dea alarma: apucându-şi lassoul, Nebraska Joe înainta 
descoperit spre Pielea Roşie. 

Indianul, surprins de apariţia colosului, se pregăti să-l 
străpungă cu arma să. Repede ca fulgerul, mutul învârti lassoul 
său şi îl zvârli drept înainte... 
| mai puţin de o secundă, laţul se înfăşură în jurul gâtului 
indianului, strângându-l cu o putere irezistibilă... In zadar încercă 
să strige după ajutor. Nici un sunet nu ieşi din gâtlejul său... 
Mâna viguroasă a pardului lui Cactus Den, îl strangulase net. 

Această lovitură fusese executată cu o rapiditate 
surprinzătoare. Ascunzând cadavrul în scorbura unei stânci, 
Cerbul Agil se grăbi să posteze în locul indianului ucis pe Ursul 
Cenuşiu, poruncindu-i să imite urletul bufniței la cel mai mic 
zgomot suspect. Cei cinci aventurieri îşi continuară apoi marşul. 

Cărarea pe care se angajaseră făcea, la un moment dat, o 
cotitură bruscă. Cactus Den fu primul care observă că drumul se 
termina printr-o prăpastia bruscă.. Târându-se cu băgare de 
seamă, vânătorul de bizoni aruncă o privire sub el. Cu mare 
greutate îşi înăbuşi un strigăt de satisfacţie. Din punctul unde se 
afla, domina lagărul căpitanului Dynamite 

In mijlocul unei arene se găseau adunaţii vreo cincizeci de 
outlawi, printre care recunoscu cu uşurinţă pe Gomez, 
locotenentul şefului de bandă. 

Intr-o dezordine pitorească, bandiții jucau care poker, care 
zaruri, fără a bănui măcar o clipă că duşmanul cel mai 
înverşunat, îi spiona.. 

In zadar, căută aventurierul s-o descopere pe Molly şi pe 
călăul ei. Căpitanul Dynamite desigur că se adăpostise în 
faimoasa Catedrală a Deşertului, care se înălţă la o distanţăl de 
o sută de metri de locul unde se afla întins Cactus Den. Indienii 
Picioarele Negre se învârteau într-un du-te vino aferat, dar nici 
unul din ei nu stătea lângă outlawi... Fără îndoială că Pieile-Roşii 
îşi aveau lagărul în alta parte a refugiului. Largi deschizături 
săpate în peretele amfiteatrului subteranei indicau vânătorului 
că numeroase galerii subterane legau între ele peşterile. 

Cerbul Agil se furişă lângă vânătorul de bizoni. 

— Ugh! făcu el. Feţele-Palide nu sunt prea numeroase! 

Încetişor, părăsind postul lor de observaţie, Vânătorul Preriilor 
şi şeful sioux se înapoiară lângă locotenentul Jackson, Antilopa şi 
Nebraska Joe, care aşteptau neliniştiri. După ce ţinură un sfat, cei 
cinci oameni se hotărâră să escaladeze blocul enorm de argilă pe 
care se odihnea Catedrala Deşertului. Folosind cuţitele lor de 
vânătoare, cei cinci tovarăşi, întreprinseră deci o ascensiune 
mult mai periculoasă încă decât cea precedentă. 

— Să ne grăbim, zise Cactus Den. Timpul trece... Soarele va 
apune peste două ore Trebuie neapărat să ajungem în interiorul 
Catedralei Deşertului. 

Abia îşi termina Cactus Den fraza şi o săgeată şuierând se 
înfipse adânc în perete la câţiva centimetri de faţa sa; fuseseră 
descoperiţi de o sentinelă care se afla aşezată pe un fel de 
platformă. N-avu însă timpul să dea alarmă, căci o săgeată trasă 
de Antilopă îi străpunse gâtul. Scoţând un horcăit înăbuşit, 
indianul se prăbuşi în gol. 

— Situaţia se complică, mărâi vânătorul de bizoni Totuşi, 
trebuie să ajungem cu orice preţ! Inainte! 

Cu o răbdare îngerească, cei cinci bărbaţi îşi continuară 
ascensiunea. Agăţându-se de asperităţile zidului, cei trei Albi şi 
Siouxi se forţau să ajungă în vârful refugiului. 

Insfârşit, Cactus Den, printr-un ultim efort, reuşi să urce pe 
creştetul platformei. Cerbul Agil îl ajunse, urmat imediat de 
Antilopa şi ceilalţi doi albi 

Extenuaţi, acoperiţi de sudoare, cu hainele sfâşiate, cei cinci 
aventurieri se opriră câteva minute pentru a se odihni. Sachemul 
se ridică primul şi, îndreptându-se spre faţada Catedralei 
Deşertului, încercă să descopere vreo deschizătură pe unde să 
poată pătrunde înăuntru. Soarele apusese la orizont. Trebuiai să 
acţioneze imediat! 

Ofiţerul examină la rândul său, imensa faţadă argiloasă, care, 
de aproape, nu se asemăna nici pe de parte cu o catedrală. O 
mică masă întunecată, rotundă şi plată, atrase în special atenţia 
lui Jackson. 

— By God! exclamă el. Nu mă aşteptam deloc să descopăr 
tocmai în vârful platformei un chelonian 

— Aşteaptă-te şi la alte surprize de acest fel.. Valea Apei care 
curge, reprezintă un adevărat cimitir de animale antideluviene! 
replică Vânătorul Preriilor. 

Deodată, în liniştea nopţii, se auzi urletul unei bufniţe. 

— Mii şi milioane de coyoţi! mormăi vânătorul de bizoni. Ursul 

Cenuşiu vesteşte o primejdie! 

— Ce-i de făcut? întrebă Jackson. Doar nu putem să coborâm. 

— Nu putem cobori, este drept, dar în schimb putem fi cu 
băgare de seamă. Primejdia este aproape, mie teamă ca aceşti 
ticăloşi să nu fi remarcat prezenţa noastră. 

— Sunteţi mai fini decât mă închipuiam, gentleman! răspunse 
o voce batjocoritoare, dar ar fi trebuit sa fiţi ceva mai politicoşi. 
Când vii la cineva în vizită se obişnuieşte ca să-l anunţi! 

Vânătorul Preriilor îngălbeni. Se întoarse cu repeziciune, gata 
să facă faţă unui atac, dar scoase un strigăt de furie: o duzină de 
outlawi îi ţinea în şah cu armele lor. In timp ce căpitanul 
Dynamite cu o în gură, îi privea batjocoritor. Nici o Rezistență nu 
era posibilă. In zadar Cactus Den căuta din ochi pe cei doi 
indieni. 

Cerbul Agil şi Antilopa dispăruseră 

CAP. IV 
PRIZONIERII CĂPITANULUI 
DYNAMITE 


În ciuda situaţiei defavorabile în care se găseau, cei trei 
bărbaţi nu ezitară. Cel dintâi, Nebraska Joe încercă să tragă pe 
neaşteptate asupra căpitanului Dynamite. Se auzi o detunătură 
şi în acelaş timp, arma smulsă irezistibil din mâna mutului, căzu 
sfărâmată pe platformă. Unul din bandiți, prevăzând gestul 
colosului, îl dezarmase. 

— Hello boys! rânji Ralph Thunder. Aşa dar aţi crezut că se 
poate intra în Catedrala Desertului ca la voii acasă. Un minut, o/d 
fellow, v-aţi făcut socotelile fără a ţine în seamă pe principalul 
interesat. Acum este gândul lui să vă facă socotelile şi vă atrag 
atenţia că vor fi foarte severe! 

— Ajunge cu pălăvrăgeala! mârâi Cactus Den... Deoarece ai 
toate atuurile în mână, suntem obligaţi să ne predăm... Dar bagă 
de seamă, căpitane Dynamite... Ora pedepsei se apropie în 
curând vei fi judecat, prin legea lui Lynch! 

— lată nişte prizonieri uimitori! îşi bătu joc şeful bandiţilor... 
Vă aflaţi în puterea mea... cu o simplă îmbrâncitură vă pot 
prăvăli în prăpastia din spatele vostru... şi totuşi mă bravaţi!... 
Şansa s-a întors old fellow... Bunul nostru prieten Bob Doyle cu 
greu va putea să afle locul unde aţi dispărut... 

O lucire de speranţă trecu prin ochii vânătorului de bizoni... 
Aşa dar căpitanul Dynamite nu ştia că şeriful cu gardienii săi se 
aflau prin împrejurimile Catedralei Desertului... 

Outlawii se repeziră asupra celor trei oameni şi-i reduseră, în 
câteva clipe la neputinţă. 

La un semn al căpitanului Dynamite, prizonieri fură 
transportaţi în interiorul Catedralei Desertului... Noaptea se 
lăsase şi fiecare bandit ţinea o torţă în mână... Fură conduşi 
astfel printr-un dedal de galerii săpate în argilă. Câteodată 
răbufneli de aer proaspăt veneau să mângâie feţele prizonierilor. 

Bandiţii înaintau fără să scoată un cuvânt. După zece minute 
de mers, cortegiul ajunse într-un fel de peşteră asemănătoare cu 
aceea în care fusese închisa Molly O'Sullivan în vizuina din Black 
Hills. 

— Lăsaţi-i jos pe aceşti gentlemeni! porunci Demonul 
Pământurilor Blestemate. Vom putea astfel discuta mai comod 
pentru a cunoaşte scopul vizitei lor... 

Prizonierii fură aruncaţi cu brutalitate nişte piei de bizoni care 
se aflau întinse de-a lungul unui zid, apoi, la un ordin al sefului 
bandiţilor se retraseră, lăsându-l pe Ralph Thunder cu captivi. 
Incetişor, căpitanul Dynamite îşi aprinse o ţigară; apoi după ce 
trase câteva fumuri, zise: 

— Amice Cactus Den, sper că nu te va mira dacă îţi voi spune 
că mă aşteptam la vizita voastră... După ce mi-ai distrus refugiul 
meu din Black Hills, am fost singur ca ne vom regăsi odată şi 
odată faţă-n faţă... Momentul acesta a venit, dar nu cred să fie 
condiţiile pe care le-ai dorit tu... 

— Eşti un ticălos! răspunse vânătorul de bizoni. 

— Ajunge cu gluma! rânji şeful bandiţilor. In curând, îţi vei da 
seama ce înseamnă a mă înfrunta pe mine! 

— Eşti un mizerabil! strigă locotenentul Jackson. Unde-i Molly? 

Căpitanul Dynamite se întoarse spre ofiţer. După uniforma pe 
care o purta şi după întrebarea pe care i-o puse, banditul 
recunosc cu uşurinţă în el pe logodnicul prizonier; sale. Izbindu-l 
cu piciorul, şeful outlawilor izbucni într-un puternic hohot de ras. 

— By God! exclama el. Diavolul mă favorizează. Pe legea 
mea, iată-l pe frumosul locotenent, care a ştiut să facă impresie 
asupra fiicei comandantului. Fii liniştii locotenente, miss Molly 
O'Sullivan este perfect sănătoasă şi nutreşte mereu speranţa că 
se va mărita cu tine, dar sper că în câteva zile o voi face să-şi 
schimbe gândul... 

După ce-l izbi din nou cu piciorul, Ralph Thunder îşi aprinse o 
ţigară, apoi dispăru pentru câteva minute, lăsând pe cei trei 
prizonier singuri cu gândurile lor. 

— Mii şi milioane de coyoţi! mârâi vânătorul de bizoni. Am 
căzut în cursa ca nişte copiii. Incepând din clipa aceasta, numai 
dau doi bani pe pielea noastră... ticălosul este fără milă. 

— Crezi întrebă ofiţerul, că într-adevăr ne va executa? 

— Te mai îndoieşti, locotenente? răspunse Cactus Den. Noi i- 
am declarat acestui şnapan un răsboiu la cuțite. Am fost prinşi... 
deci nu trebuie să ne aşteptăm la nici o mila din partea acestui 
mizerabil. 

— Mi-e teamă ca acest outlaw să nu-l atragă în cursă pe Bob 
Doyle şi pe Fiul Tunetului 

— Nu trebuie să te nelinişteşti în privinţa lor, îl asigură 

Vânătorul Preriilor. Obişnuiţi cu vicleniile pustiului ei nu vor porni 
la atac înainte de a fi zărit semnalul nostru. Şi apoi cine ştie? 
Poate că Ursul Cenugşiu a reuşit să scape şi-a ajuns la prietenii, 
noştri. In acest caz, sunt sigur că nu vor ezita să facă orice 
pentru a ne scapă din ghearele acestui demon şi pentru a-l 
pedepsi pentru fărădelegile sale. 

De abia termină Cactus Den aceste cuvinte îşi căpitanul 
Dynamite reapăru... Lângă el mergea Molly O'Sullivan. Zărindu-l 
pe locotenent întins pe o piele de bizon, tânăra fată îngălbeni. 
Inainte ca şeful outlawilor s-o fi putut împiedeca, ea se repezi 
spre logodnicul ei şi îngenunchie lângă el. 

— Vai, Ted! exclamă ea. Tu aici!... Cum ai putut? 

— Ce nu eşti în stare să faci, îşi bătu joc Demonul 
Pământurilor Blestemate, când este vorba să regăseşti o 
logodnică atât de încântătoare! Locotenentul a ţinut să-şi ia 
rămas bun de la d-ta înainte de a pleca într-o foarte lungă 
călătorite! 

— Ce? exclamă fata comandantului încercând în zadar sa 
desfacă legăturile lui Jackson... Var, Ted! 

— Află, miss Molly, vorbi banditul, că locotenentul Jackson va 
muri şi astfel singurul obstacol care se opunea uniri noastre va 
cădea... Cu sau fără Voia Ta, vei deveni soţia mea! 

— Niciodată! Mai bine mor! răspunse cu mândrie fiica 
comandantului în timp ce se repezea spre cuțitul de vânătoare al 
lui Nebraska Joe cat-o se afla pe o masă în apropiere. Dar 
Demonul Pământurilor prevăzuse acest gest... Apucând cu 
brutalitatea mâna captivei, cu o bruscă torsiune, o sili să dea 
drumul armei. 

— Ajunge! strigă el. Am vrut să-ţi dovedesc, miss Molly, că nu 
vei mai avea ocazia să-ţi mai revezi logodnicul... Revanşa lui 
Ralph Thunder se apropie! 

— Laşule! îi aruncă ea în faţă. 

Apucând biciul californian care atârna la centura sa, 
mizerabilul se pregăti s-o lovească, când o puternică lovitură de 
picior, atingându-l la glezna, îl făcu să-şi piardă echilibrul. 
Injurând groaznic, banditul se întinse cât era de lung pe jos... 
Molly profită de acest fapt pentru a ieşi din peşteră, în timp ce 
Nebraska Joe, care reuşise să-şi desfacă legăturile de la picioare, 
izbucni într-un râs mulţumit, constatând rezultatul atacului sau 
neprevăzut. 

— Ticălosule! strigă seful outlawilor, îmi ve plăti scump 

această intervenţie! 

innebunit de furie, banditul se ridică şi, ca mâna ridicată se 
repezi spre mut. De douăzeci de ori, biciul californian brăzdă faţa 
şi pieptul lui Nebraska Joe. Dar acesta; nici nu se clinti măcar. 

După ce şeful bandiţilor îşi mai potoli furia, aruncă biciul şi 
chemă câţiva din oamenii săi. O duzină de bandiți, cu Lopez 
Carillo în frunte, intrară în peşteră. 

— Luaţi-i pe aceşti mizerabili! porunci Demonul Pământurilor 
Blestemate. Mâine în zori zilei, vor fi împuşcaţi cu toţii! 

Cactus Den, Jackson şi Nebraska Joe fură târâţi de paznicii lor 
prin nişte coridoare strâmte şi închişi într-o altă peşteră cu mult 
mai mică, prevăzută cu o uşă de fier fixată solid în pereţii stâncii. 

Rămaşi singuri cei trei prieteni se apropiară unul de altul. 
Situaţia în care se găseau nu prea era plăcută. Daca nu reuşeau 
să evadeze în cel mult câteva ore, urmau să fie executaţi. 

Gândurile pe care şi le făceau cei trei bărbaţi erau foarte 
pesimiste. 

Deodată, vânătorul de bizoni tresări. 

— Aţi auzit? întrebă el. 

Surprinşi, locotenentul şi mutul traseră cu urechea. Lovituri 
violente se auzeau din cealaltă parte a zidului.... Câteva minute 
mai târziii, un bloc smuls cu violenţă, căzu lângă Nebraska Joe, 
demascând o deschizătură. Un bust apăru în gaura astfel 
formată şi Cactus Den nu-şi putu împiedeca o exclamaţie de 
uimire... 

CAP. V 
CIMITIRUL MONȘTIRILOR 


— Pe Jupiter! exclamă noul venit, iată că ne întâlnim din nou! 

Şi Cavalerul Negru sări uşor în mijlocul închisorii. 

— Hello boy, din nou d-ta! zise vânătorul de bizoni. Cum ai 
putut... 

Straniul personaj nu răspunse... Se mulţumi să ducă un deget 
la gură, recomandând celor trei să tacă, apoi, scoțând un cuţit 
din centură tăie legăturile care imobilizau pe prizonieri. Impasibil, 
locotenentul Jackson examina la lumina slabă a torţei pe acest 
faimos Cavaler Negru, despre care se vorbea atâta. La rândul 
său, Nebraska Joe uitase şi el de răzbunarea pe care i-o hărăzise 
omului cu gluga. Serviciul pe care-l făcea fostul său adversar era 
prea mare ca să-i mai poarte sâmbete. 

In câteva clipe, cei trei prizonierii fură eliberaţi. 

Unul după altul, cercetaşii şi salvatorul lor se pregăteau să 
pătrundă prin deschizătura făcută de misteriosul personagiu într- 
un coridor, când se auzi un scârţâit... Cineva se pregătea să 
deschidă uşa. Repede ca fulgerul, cei patru bărbaţi se lipiră de 
perete, reţinându-şi răsuflarea. Mutul, care se afla lângă uşă, 
ridică pumnul. 

Uşa se întredeschise încetişor şi faţa rânjită a lui Gomez, 
locotenentul mexican al Demonului Pământurilor Blestemate, 
apăru. Nu avu timpul sa şi dea seama că prizonierii erau liberi: o 
lovitura de pumn, aplicată cu măiestrie drept în mijlocul cefei, îl 
trânti neînsufleţit la pământ... 

— lată un om care vine tocmai la timp pentru a-mi favoriza 
planurile! şopti Cavalerul Negru.. In timp ce toţi trei vă veţi 
continua drumul prin această galerie, eu voi îmbrăca sombreroul 
acestui bandit şi voi încerca s-o salvez şi pe miss Molly. 

— N-aş putea să vă însoțesc? întrebă locotenentul Jackson cu 
o voce rugătoare. 

— Spre marele meu regret, răspunse necunoscutul, îmi este 
imposibil să vă iau cu mine. Ar fi mai bine să plecaţi imediat 
pentru a nu trezi bănuiala outlawilor... 

— Ce avem de făcut? întrebă Cactus Den; 

— Să ajungeţi cât mai curând posibil la prietenii voştri care vă 

aşteaptă cu nerăbdare şi care au înconjurat pe nesimţite 
Catedrala Deşertului. Restul îl veţi afla de la doi din prietenii 
noştri care vă aşteaptă prin apropiere... 

Şi, înainte ca cei trei să fi avut timpul să replice ceva, 
Cavalerul Negru dispăru închizând uşa în urma lui... 

Vânătorul Preriilor se sfătui repede cu cei doi tovarăşi ai săi. Şi 
pătrunseră pe rând în misterioasa galerie săpată sub pământ. 
Două siluete aşteptau nemişcate: una din ele avea o torţă şi 
locotenentul recunoscu pe Cerbul Agil şi pe Antilopa... 

— Prin ce miracol, striga Cactus Den, fraţii mei se găsesc 
sănătoşi tun? Cum au reuşit să scape împreună? 

— Hotărârile Marelui Spirit sunt de nepătruns, răspunse Cerbul 
Agil; el veghează în mod constant asupra copiilor săi siouxi.. 
Cerbul Agil şi Antilopa erau gata să lupte sus pe platformă când 
Faţa Intunecată le ieşi în cale si i-a convins să-l urmeze pentru a 
salva pe fraţii săi palizi. 

Cactus Den trecu în frunte. Câteodată se auzea un fâlfăit 
urmat de nişte strigăte ascuţite... Liliecii, deranjaţi de trecerea 
micei trupe, fugeau zburând în zig-zag... Un coyot, îl făcu pe 
locotenentul Jackson, mai puţin obişnuit ca tovarăşii săi cu 
misterele pustiului, să tresară... 

Pereţii se lărgeau din ce în ce mai mult. Ploile torențiale, care 
timp de secole, nu încetaseră o clipă să se abată asupra acelei 
regiuni, sculptaseră în stâncile dimprejur forme fantastice... 
Siluetele se detaşau, formidabile şi îngrozitoare, sub razele 
palide ale lunei... Cocoţate printre crăpături, bufniţele scoteau 
nişte urlete sinistre, mărind astfel şi mai mult groaza pe care o 
inspira un astfel de decor. 

Insfârşit, cei cinci tovarăşi pătrunseră într-un fel de circ 
înconjurat de stânci de toata formele şi dimensiunile... Cel doi 
Siouxi se opriră brusc şi vânătorul de bizoni cu multă greutate îi 
împiedecă să nu strige... 

Amfiteatrul era aproape în întregime acoperit cu schelete de 
animale preistorice... Locul unde ajunseră cei cinci aventurieri 
constituia un adevărat cimitir de fosile... 

Specii de diferite feluri păreau că s-au adunat în acest loc 
pentru a muri. 

Încetul cu încetul, cei cinci bărbaţi se obişnuiră cu 
impresionantul decor care îi înconjura. Locotenentul Jackson, 
care se interesa foarte mult de istorie naturală, nu se putu 
împiedica de a examina câteva din fosilele care zăceau la 

picioarele sale sub privirile îngrozite ale celor doi indigeni... 

— Astfel de oase se săsesc foarte des prin Pământurile 
Blestemate, declară Cactus Den. Totuşi niciodată n-am văzut un 
cimitir mai impresionant ca acesta! 

— Savanţii din cele două lumi ar putea culege un izvor de 
informaţii asupra lumii preistorice, replică ofiţerul. Ce viaţă 
intensă trebuie să fi colcăit acum câteva mii de ani prin aceste 
regiuni pustii! 

Luând torţa din mâna Antilopei, locotenentul îngenunchie cu 
vânătorul de bizoni lângă un craniu enorm, pe care tocmai îl 
descoperise, în timp ce Nebraska Joe şi Siouxii se întrebau ce 
plăcere pot avea cei doi bărbaţi să examineze aceste vestigii 
macabre. 

— Acest craniu, zise logodnicul lui Molly, trebuie să fi aparţinui 
unui reprezentant din familia  proboscidienilor, al cărui 
descendent actual pe glob este tapirul... Priveşte această falcă 
care măsoară cel puţin cinci picioare în lungime, dispoziţia 
specială a caninilor şi a incisivilor... Ce talie trebuia să posedă şi 
ce groaznic duşman trebuia să fi fost pentru bietul om care se 
aventura prin inima acestor regiuni teribile!... 

Reluându-şi marşul, Vânătorul Preriilor şi Jackson îşi continuau 
şi investigaţiile lor. La fiecare pas sfărâmau nişte oase şi 
scrâşnetele sinistre tulburau tăcerea impresionantă, care 
domnea în această necropolă a monştrilor. 

— O astfel de vecinătate îl proteja pe căpitanul Dynamite, mai 
bine de cât o armată! strigă deodată Cactus Den. Indienii foarte 
superstiţioşi nu prea îndrăzneau să se aventureze prin locurile 
acestea foarte puţin ospitaliere... înţeleg acum de ce adversarul 
nostru n-a pus sentinele şi de partea aceasta... Monştrii aceştia 
făceau o pază cu mult mai severă... 

— Sper că nu vom zăbovi mult timp pe aici, zise ofiţerul. Văd 
că amfiteatrul răspunde spre o altă galerie pe unde sper că vom 
ajunge la şerif şi la oamenii săi. 

Vânătorul de bizoni nu răspunse. Ca şi tovarăşul său, zărise şi 
el galeria în chestiune, totuşi trebuia lucrat cu cea mai mare 
prudentă.. Nu era exclus ca bandiții să păzească această ieşire. 
Făcând un semn lui Nebraska Joe, Cactus Den îi şopti câteva 
cuvinte la ureche. Colosul răspunse printr-un semn afirmativ cu 
capul; apoi, locotenentul şi cei doi indieni, care se opriseră la un 
ordin al lui Cactus Den, îl văzură îndepărtându-se printre 
grămezile de oase fosile. 

Trecură câteva minute, lungi ca nişte secole. Jackson aruncă 
torţa şi o stinse cu piciorul. Cerbul Agil şi Antilopa, care, singuri, 
erau înarmaţi, strângeau nervoşi mânerul tomahawbkurilor lor... 

Un zgomot uşor le aduse la cunoştinţă că mutul se întorcea 
din recunoaşterea sa... Prin gesturi mari, indica vânătorului că 
ieşirea era păzită de vreo douăzeci de oameni. La această veste, 
Vânătorul Preriilor se îngălbeni. Ce putea face dezarmat, contra 
acestor adversari? Odată în plus, trebuia să facă uz de şiretenie 
pentru a putea forţa acest blocus. 

Locotenentul nu scoase nici un cuvânt... Gândul îi zbura la 
iubita sa Molly. Oare Cavalerul Negru izbutise s-o scoată din 
Catedrală Deşertului?... 

Cactus Den, la rândul său; nu ştia ce hotărâre să ia, când 
Cerbul Agil care se îndepărtase pentru câteva secunde, se 
apropie în goană de el. 

— Fratele meu să fie atent, îi şopti el la ureche... Câinii de 
Picioarele Negrie sunt pe urmele noastre... 

Vânătorul Preriilor se întoarse... Un zgomot de paşi se auzea 
din direcţia Catedralei Deşertului... Desigur că au descoperit fuga 
prizonierilor lor... 

— Mii şi milioane de coyoţi! înjură Cactus Den, iată-ne prinşi 
între două focuri!... 

CAP. VI 
CORIDORUL SUBTERAN 


Situaţia celor cinci cercetaşi devenea din ce în ce mai critică... 
Trei dintre ei erau dezarmaţi... Ce rezistenţă puteau opune 
duşmanilor lor? Cerbul Agil se grăbi să întindă puşca sa lui 
Cactus Den, apoi, scoțând o săgeată din tolbă, întinse arcul şi 
aşteptă hotărât. Urmăritorii fiind siguri că vor pune mâna pe 
fugari neglijau să ia cele mai elementare precauţii... Se auzea din 
ce în ce mai aproape zgomotul oaselor sfărâmate sub mocasinii 
lor. 

— Trebuie să ne ferim să facem vreun zgomot, sfătui 
vânătorul de bizoni; paznicii defileului nu cunosc încă prezenţa 
noastră aici... Picioarele Negre desigur că au fost preveniţi de 
căpitanul Dynamite şi lansați pe urmele noastre. De aceia 
trebuie să profităm de această situaţie şi să evităm orice 
împuşcătură care ar putea alarma pe paznici care fac de pază 
afară. 

— Ce crezi că ar fi bine să facem? întrebă locotenentul 
Jackson... Mai devreme sau mai târziu vom fi înconjurați şi, dacă 
nu vom da noi alarma, fi sigur că Picioarele Negre vor avertiza pe 
complicii lor... N-ar fi mai bine să beneficiem de o surpriză, căci, 
ei nu cunosc prezenţa celor doi Siouxi înarmaţi... Ei! cred că au 
de-a face cu trei evadați dezarmaţi şi inofensivi... 

— Raționamentul tău este foarte bun, replică Vânătorul 
Preriilor. Totuşi, cred ca este bine să evităm orice contact cu 
pieile roşii şi s-o apucăm spre galeria care înconjoară prin stânga 
amfiteatrul... Coastele stâncilor sunt accidentate, dar că ne va fi 
posibil să ajungem pe acolo la prietenii noştri. Desigur, 
întreprinderea nu este lipsită des risc.. Ne vom expune focului 
duşmanilor, dar un alt mijloc de salvare nu găsesc... 

Cei doi Siouxi, consultaţi la rândul lor, fură de părerea 
vânătorului de bizoni. Antilopa avea, dealtfel lassoul său atârnat 
de centură ceea ce uşura foarte mult planurile micei trupe... 
Numai era nici un minut de pierdut: Picioarele Negre se apropiau 
din ce în ce mai mult, în cel mult zece minute se vor afla pe locul 
unde se opriseră cei cinci fugari. 

Fără să mai şadă o clipă pe gânduri, toţi cinci începură să se 

caţere pe zidul de stânci care înconjura cimitirul fosilelor... 

După un marş penibil, care, dură mai bine de o jumătate de 
oră, cercetaşii ajunseră în faţa unei coloane de peste o sută de 
metrii înălţime, care se înălța ca o sentinelă avansată printre 
grămezile de stânci colţuroase... În vârf se afla un bloc uriaş în 
echilibru careu dădea un aspect de ciupercă preistorică... 
Monumentul natural desigur ca domina întreaga regiune 
înconjurătoare... Mai mult, o masă confuză de coline din pământ 
roşu, care se întindeau sub acest observator, forma o adevărată 
fortăreață naturală. 

— Dumnezeu să ne apere! exclama Cactus. Den... De aici vom 
putea ţine piept diavolilor roşii dacă se vor încăpăţâna să pună 
mâna pe scalpurile noastre şi, cine ştie poate, că vom izbuti să 
semnalăm prezenţa noastră Fiului Tunetului şi lui Bob Doyle, 
care nu trebuie să fie departe!.. 

Cu băgare de seamă, cei cinci prieteni trecură peste o serie de 
pietre şi se adăpostiră după nişte. mici coline... De jur împrejur, 
pământul era crăpat, ca şi cum un cataclism puternic s-ar fi 
abătut cu mii de ani înainte, asupra acestei regiuni. Nebraska 
Joe, care voi să se aventureze în direcţia unui perete, simţi 
deodată cum îi fuge pământul de sub picioare şi trezi într-un fel 
de groapă, de unde prietenii îl scoaseră cu multă greutate. 

— Hotărât, mormăi Cactus Den, nu mai ştii unde să pui 
piciorul pe pământul acosta care se prăbuşeşte la fiecare pas. 
Insfârşit, să nu păcătuim plângându-ne: am găsit aici un adăpost 
ideal şi sunt sigur că duşmanii nu ne vor descoperi atât de 
curând... 

Cerbul Agil, care se plasase ceva mai în fată aştepta cu arcul 
în mână. Incercând să străpungă obscuritatea cu privirea sa de 
vultur şi să ghicească ce se făcuse cu Picioarele Negre. Indienii, 
ajunşi la locul pe care îi prăsiseră cei cinci aventurieri, se opriră 
nehotărâţi. Cinci dintre ei aveau torţe şi la lumina lor şovăitoare, 
încercau în zadar să descopere pe pământ urmele acelora pe 
care îi urmăreau. Cactus Den şi prietenii săi îşi luaseră masurile 
în această privinţă. 

Nehotărâţi, crezând că duşmanii lor se, îndepărtează direct 
spre defileul care constituia ieşirea din amfiteatru, Picioarele 
Negre se hotărâră să-şi continue marşul lor şi să se unească cu 
santinelele, pentru ca împreuna cu ele să extermine mai uşor pe 
fugarii reduşi la neputinţă. Din adăpostul lor, cercetaşii văzură 
cele cinci lumini de torţă îndepărtându-se spre ieşire. Vânătorul 

de bizoni nu se putu împiedica de a scoate un suspin de 
satisfacţie. Aceasta eroare a diavolilor roşii le putea da putinţa să 
evadeze din Catedrala Deşertului. Adunându-şi prietenii se 
pregăti să ţie un sfat, când un incident neprevăzut veni să 
modifice planurile sale. 

Locotenentul Jackson se plimba examinând mica fortăreață 
naturală, când un scârţâit neaşteptat se auzi... pământul îi fugi 
de sub picioare şi nefericitul ofiţer dispăru din faţa privirilor 
tovarăşilor săi. In zadar aceştia din urmă îl strigară şi încercară 
să-l scoată din periculoasa sa situaţie; nu primiră nici un 
răspuns... Desigur că şocul fusele prea puternic. După câteva 
secunde, Cactus Den se hotărî să pornească în ajutorul 
nefericitului locotenent. 

Desfăşurând repede lassoul lui Antilopa, arunca un capăt în 
deschizătura căscată şi porunci lui Nebraska Joe şi Cerbului Agil 
şă ţie cu putere de celălalt capăt; apoi bâjbâind în întunerec şi 
izbindu-se de numeroasei asperităţi, se lăsă să alunece prin 
misterioasei crăpătură pe unde dispăruse Jackson. 

Timp de câteva secunde, Vânătorul Preriilor se simţi atârnând 
în vid apoi, piciorul său se izbi de o suprafaţă solidă... 
Cramponându-se solid de lassou, el constată că se găsea într-un 
fel de subterană care părea că se continuă pe o lungime de 
câţiva metrii. De abia făcu însă câţiva paşi şi se izbi de o masă 
întinsă lângă un perete... Era corpul ofiţerul lui... Respirația sa 
regulată îl asigură că şocul nu fusese mortal. 

In câteva cuvinte, vânătorul de bizoni puse în curent cu 
descoperirea sa pe tovarăşii săi, care aşteptau neliniştită aplecaţi 
peste orificiul crăpăturii. Cerbul Agil cobora la rândul său şi, 
îngenunchind lângă cel rănit, puse mâna pe plosca sa şi se sili 
să-l aducă în simţi fire. Antilopa, scoțând o torţă din tolba sa, o 
aruncă Vânătorului Preriilor... La lumina ei; în timp ce Sachemul 
se ocupa de locotenentul rănit, Cactus Den examina cu atenţie 
subterana pe care o descoperise de o manieră atât de 
neaşteptată. 

— By God! mormăi vânătorul, întreaga regiune se aseamănă 
cu un imens şoricar. Groapa, în realitate nu este altceva decât o 
simplă peşteră. Galerii naturale pornesc în toate direcţiile... Mai 
mult încă, osemintele se găsesc în număr mai mare aici, decât la 
suprafaţa. N-ar fi exclus să descopăr un coridor subteran pe unde 
să putem părăsi această blestemata Catedrală a Desertului. 
Hotărât, Dumnezeu, veghează asupra noastră şi cred că 

duşmanii noştrii Picioarele Negrie s-au cam grăbit cu strigătele 
lor de victorie... 

Incântat de descoperirea pe care o făcuse, Vânătorul de bizoni 
se întoarse lângă locotenentul Jackson, care mulţumită 
îngrijirilor, sachemului, îşi revenise în simtire. Nebraska Joe şi 
Antilopa se coborâră şi ei în peştera misterioasă; miraţi, priveau 
la galeriile care se întindeau în faţa lor... Unele erau pe alocuri 
prăbuşite, totuşi; lăsau un loc de trecere suficient pentru a 
permite cercetaşilor să scape poate de a fi ajunşi de urmăritorii 
lor.. 

Cinci minute după aceea, Cactus Den dădu porunca pentru 
continuarea marşului... 

Niciodată, desigur, o fiinţă umană nu mai călcase prin aceste 
paragini şi şeful outlawilor trebuia să ignoreze acest labirint de 
galerii, care, de mii de ani şerpuiau sub teritoriul pe care şi la 
ales ca refugiu. Oseminte antideluviene aparţinând speciilor 
celor mai diferite, pardoseau aceste catacombe. Câte specimene 
de monştrii ale epocilor îndepărtate se odihneau aici închis în 
sicriul lor de argilă!... Rinoceri, astăzi dispăruţi din America, reni, 
tapiri, oploşi despre care era foarte greu să-ţi faci vreo idee, atât 
de mult se deosebeau de formele şi dimensiunile animalelor care 
trăiau pe suprafaţa globului, se îngrămădeau cu miliarde în jurul 
celor cinci tovarăşi. Cranii, oase de mărimi gigantice, care 
zăceau pe ici şi colo, le dovedea cât de intensa şi de formidabilă 
trebuie să fi fost viaţa prin aceste regiuni vremea când omul încă 
nu-şi făcuse apariţia pe acest continent misterios şi când Europa 
şi cu Asia nu erau decât nişte insule împrăştiate în mijlocul unui 
ocean imens. 

Mult timp încă Cactus Den şi tovarăşii săi îşi continuară astfel 
drumul fără a scoate un cuvânt. Incepuseră să dispereze că vor 
ajunge la vreun rezultat şi torţa se consumase pe trei sferturi, 
când o puternică răbufneală de aer făcu să tremure flacăra, la 
două sute de paşi în faţa lor, cei cinci bărbaţi zăriră, deasupra 
capului lor, o uriaşă deschizătură prin care pătrundea razele 
soarelui. 

— Salvaţi! Suntem salvaţi! exclamă locotenentul vesel. 

— Puţină răbdare, îl întrerupse vânătorul de bizoni. Trebuie 
mai întâi să ne dăm seama de locul exact unde ne aflăm. La ce 
ne-ar servi să ne entuziasmăm, dacă această ieşire ne va 
conduce din nou în mijlocul domeniului căpitanului Dynamite. Să 
fim prudenţi. Dealtfel, crăpătura pe care o zărim este prea mică 

ca să putem trece prin ea; va trebui s-o lărgim în mod 
considerabil. Agil ea o maimuţă, Antilopa zvârli lassoul şi-l fixă 
solid de ieşitură unei stânci. Apoi, cu tomahawkul în mână se 
căţăra de-a lungul peretelui calcaros şi izbuti să ajungă până la 
deschizătura prin calfe pătrundea în valuri lumina zilei. 

In câteva minute, tovarăşii săi îl văzură practicând o 
deschizătură suficientă pentru a-i permite trecerea; apoi, printr- 
un salt care ar fi făcut onoare celui mai bun echilibrist, dispăru 
din faţa privirilor lui Cactus Den, Jackson, Cerbul Agil şi Nebraska 
Joe. Inima Vânătorului Preriilor bătea să se rupă. Mica sa trupă va 
putea însfârşit să facă joncţiunea cu gardienii lui Bob Doyle şi cu 
Siouxii Fiului Tunetului? 

Vânătorul de bizoni nu ştia ce să mai gândească, când un 
zgomot de voci se auzi. S-ar fi spus că o luptă violentă se 
încinsese în faţa orificiul ai 

— Inainte, prieteni... strigă el. Antilopa se află în pericol... 
Repede să-i sărim în ajutor... 

Situaţia Antilopei era într-adevăr, dintre cele mai primejdioase. 
Siouxul, ieşind afara, privise împrejur şi constată nu fără 
oarecare plăcere, că ieşirea răspundea chiar la poalele 
Catedralei Deşertului, când un grup de aventurieri, înarmaţi până 
în dinţi se repeziră asupra lui. 

— Vam spus, striga o voce, că aceasta crăpătură comunică cu 
vizuina bandiţilor! lată, un diavol roşu care încearcă să şteargă 
putina! Jos cu acest vierme!... 

Trei oameni se repeziră asupra Siouxului. Unul din ei, un 
adevărat colos; se pregătea să-i zdrobească capul cu patul 
armei, când răsună un strigăt scos de Cactus Den... 

— Hello, Bove! De când aţi început să vă asasinați aliaţii? 

Surprinşi, cei trei bărbaţi deteră drumul lui Antilopa şi se 
îndreptară spre noul venit... 

— Cactus Den! exclamară ei!... By god! Şeful te credea mort! 


— Mort! Pe legea mea, nici prin gând nu-mi trece! îşi bătu joc 
vânătorul de bizoni. După cum vedeţi mai trăiesc încă. În orice 
caz, cu o altă ocazie, să nu vă mai utilizaşi forţele împotriva 
prietenilor voştri!... 

— De unde să fi ştiut... bâlbâi colosul ruşinat. De pe la mijlocul 
nopţii aşteptăm semnalul vostru... Siouxii împreună cu noi, am 
înconjurat Catedrala Deşertului şi nu aşteptam decât ordinul de 
atac... Ce-aţi făcut în acest timp? 

— Nu ne-am pierdut timpul, old fellow, fi sigur. Unde se află 
Bob Doyle? 

— lată-l că vine eu Dick O'Sullivan. Nu mai are astâmpăr!... 

Adunându-şi mica trupă, Cactus Den se îndreptă spre şerif, 
care, văzându-l ridică braţele la cer. 

— Cât ai întârziat, Den! exclamă el... Nu ştiam ce să mai 
gândim despre voi.. Va trebui să mai aşteptăm până se va 
întuneca. A 

— Putină răbdare, replică Vânătorul Preriilor... In orice caz, ia 
toate dispoziţiile pentru a ataca vizuina banditului cât mai 
curând posibil; vă voi arăta o trecătoare pe unde vom putea 
ataca pe bandiții pe la spate. 

Bob Doyle vei să-l interogheze pe vânătorul de bizoni, dar 
numai avu timp: un războinic sioux sosi în goana şi îi şopti câteva 
cuvinte la ureche. Cu faţa roşie de emoţii Bob Doyle se întoarce 
spre Cactus Den şi Strigă: 

— Numai înţeleg nimic, Den! Fiul Tunetului mă anunţă că a 
zărit semnalele voastre şi că trebuie să pornim imediat la atac!... 

CAP. VII 
PRIMUL ASALT 


În timpul lipsei lui Cactus Den şi a tovarăşilor săi, Albii şi 
Siouxii îşi continuară înaintarea. Fiul Tunetului şi Bob Doyle, 
acţionând cu cea mai mare prudentă, înţeleseră că poziţia 
Catedralei Deşertului era inexpugnabilă printr-un atac de front. 
Trebuia o armată întreagă, însoţită de tunuri, pentru a veni de 
hac acestei gigantice fortărețe naturale. De aceea se hotărâră să 
nu precipite lucrurile şi să obţină prin viclenie ceea ce nu se 
putea cuceri în mod raţional prin forţă 

Fără ştiri de la cercetaşii lor, forţele aliate, părăsind colina 
care le servea de adăpost, se apropiară în mijlocul nopţii de 
grupul de stânci a cărei masă sumbră se ridica, impresionantă, în 
mijlocul câmpiei albe. Obscuritatea favorizase mişcările trupelor 
lui Bob Doyle şi ale Fiului Tunetului. 

Tentativa Vânătorului Preriilor şi a camarazilor săi nu fusese 
de altfel străină la reuşita acestei prime manevre. Bandiţii, 
descoperind cadavrele, celor două Picioare Negre, înţeleseră că 
mai mulţi duşmani au reuşit să pătrundă în vizuina lor; de aceea, 
căpitanul Dynamite se sili să pună mâna pe aceşti îndrăzneţi şi 
bănuind că erau urmaţi de o trupă mai impozantă, luă hotărârea 
să lupte până la victoria finală, 

Primul care fusese surprins de bandiți fu Ursul Cenuşiu. După 
ce opuse rezistenţă eroică adversarilor săi, Siouxul sucombă sub 
marele lor număr. Insfârşit, Demonul Pământurilor izbuti să pună 
mâna pe cercetaşii care izbutiseră să se urce pe creştetul 
platformei. Totuşi, nu fusese destul de îndemânatic pentru a 
captura şi pe Cerbul Agil şi Antilopa. Misterioasa prezenţă a 
Cavalerului Negru în inima Catedralei Deşertului, evitase ca cei 
doi Siouxi să cadă şi ei în mâinile banditului. 

Toate aceste evenimente, care se desfăşurau în interiorul 
refugiului, său, reţinuseră atenţia căpitanului Dynamite şi 
permise micei expediţii să-şi îndeplinească cu uşurinţă manevra 
sa. 

Nerăbdători, sachemul şi Bob Doyle, aşteptaseră în zadar 
semnalul pe care-l conveniseră cu cei şase cercetaşi. Siouxi şi 
Albii se întrebau, cu nelinişte, dacă nu cumva i se întâmplase 

vreo nenorocire lui Cactus Den şi tovarăşilor săi. 

Soarele între timp se ridicase fără ca situaţia să se fi modificat 
întrucâtva. Restul se cunoaşte; Siouxul atacat fusese salvat la 
tâmp de vânătorul de bizoni şi paznicii albi nu întârziaseră să-şi 
de-a seama de greşeala lor. 

Bob Doyle, Cactus Den şi camarazii săi, se îndreptară însfârşit 
spre peştera care ţinea loc de cartier general şi unde Fiul 
Tunetului era pe cale să dea nişte ordine la câţiva din războinicii 
săi. La intrarea cercetaţilor, marele sachem se ridică în picioare. 

— Oah! Fratele meu Inima Cinstită n-a dat oare chiar acum 
seminalul de atac? Semnalele l-au anunţat pe Fiul Tunetului că 
un foc mare a fost aprins deasupra stâncilor blestemate... 

— Fratele meu Fiul Tunetului vorbeşte în enigme, replică 
Cactus Den, foarte mirat de vestea acestui semnal misterios. 
Inima Cinstită nu putea să aprindă un foc pe creştetul Catedralei 
Deşertului deoarece în aceeaşi clipă se găsea printre fraţii săi 
roşii! 

— Dar cine ne semnalează atunci? întrebă Bob Doyle foarte 
intrigat şi el. Să fi descoperit inamicul prezenţa noastră şi să 
încerce astfel să ne atragă într-o cursă? Mărturisesc, Den, că 
sunt din ce în ce mai perplex... Ce trebuie să facem după 
părerea ta şi cine poate fi autorul acestui misterios semnal? 

— Presupun că-i Cavalerul Negru... Tot el este acela căruia îi 
datorăm salvarea noastră. 

— Drace! exclamă şeriful, cine poate fi acest misterios 
personaj pe care-l întâlneşti pretutindeni, chiar şi în 
apartamentele private ale Demonului Pământurilor Blestemate. 
Aş da cinci ani din viaţă pentru ai cunoaşte identitatea... Ce 
motiv îl împinge să contracareze planurile duşmanilor noştrii? 

— Nu ştiu, replică vânătorul de bizoni. In orice caz, datorită lui 
mă aflu în clipa de faţă în viaţă! Când l-am părăsit, se pregătea 
să pornească în ajutorul lui Molly... 

— Molly!... Ai văzut-o pe Molly?... întrebă Dick O'Sullivan, 
dornic să afle ştiri despre sora lui. 

In câteva cuvinte, locotenentul Jackson îl puse la curent cu 
evenimentele oare avuseseră loc în fortăreaţa bandiţilor, în timp 
ce Cactus Den continua să discute cu Fiul Tunetului şi cu Bob 
Doyle în privinţei enigmaticului semnal. 

— După toate probabilitățile, omul cu gluga trebuie să fie 
autorul focului, continuă Cactus Den. Dar de unde ne cunoaşte 
semnalul? 

— Minutele sunt scurte, îl întrerupse Fiul Tunetului şi bravii 
războinici Siouxi aşteaptă să pornească la luptă... 

— Să pornim imediat la ofensivă. Vom intra în vizuina 
duşmanului prin trecătoare subterană. Vă propun deci 
următoarele: o sută de războinici sub conducerea Vulturului 
Roşu, vor ataca defileul păzit de Picioarele Negre. In acest timp, 
albii şi ceilalţi Siouxi vor intra în subterană, atacând pe outlawi şi 
Picioarele Negre pe la spate. 

In mai puţin de zece minute, albii şi Siouxi, preveniţi în grabă, 
se pregătiră să îndeplinească manevra proiectată. 

Douăzeci de războinici fură lăsaţi în peşteră pentru a păzi caii, 
în timp ce Vulturul Roşu, cu o sută de Siouxi, se îndreptă 
târându-se spre defileu. 

In curând, războinicii indieni ajunseră în apropierea postului 
păzit de Picioarele Negre şi de câţiva outlawi... Crezând că au de- 
a face, cu o bandă izolată, bandiți deschiseră foc asupra 
Vulturului Roşu şi indienilor. Un formidabil strigăt de războiu 
răspunse la împuşcăturile lor. Siouxii se repeziră la asalt, 
împuşcăturile se succedau ucigătoare, peste patruzeci de 
războinicii zăceau morţi, atinşi de gloanţele Picioarelor Negre, 
dar camarazi lor, sărind peste întăriturile de stânci care protejau 
pe outlawi, se repeziră asupra lor agitând tomahawkurile lor. 
Urmă o învălmăşeală atroce. Puştile deveniră inutile, Siouxii sub 
comanda Vulturului Roşu luptau ca nişte tigrii.. In câteva minute, 
avanpostul duşman fu cucerit şi scalpurile pline de sânge ale 
Picioarelor Negre şi ale outlawilor împodobeau centurile bravilor 
Siouxi. Vreo cincizeci de bandiți şi Picioare Negre, atraşi de 
împuşcături veniră în ajutorul camarazilor lor. O nouă luptă corp 
la corp se încinse în mijlocul defileului. 

In acest timp, grosul forţelor aliate pătrunse în gangul 
subteran. Unul după altul înaintau vajnicii luptători conduşi de 
Cactus Den, care mergea în frunte. 

In ciuda ranei sale, locotenentul Jackson, ţinuse să facă parte 
şi el din expediţie. 

In fine, aventurierii ajunseră la locul, unde în cursul nopţii, 
căzuse ofiţerul. O deschizătură mare se căsca deasupra 
capetelor lor, comunicând cu cimitirul monştrilor. Primul care se 
strecura prin această uşă naturală fu Cactus Den. Inaintând 
câţiva paşi el constată că amfiteatrul cu fosile era pustiu. La 
dreapta sa se înălța masa impozantă a Catedralei Deşertului. 

Toţi albii şi o mare parte, din Siouxi ieşiseră din coridorul 

subteran. Apropiindu-se Fiul Tunetului, Vânătorul Preriilor îi 
explica în câteva cuvinte situaţia şi-l puse la curent cu intenţiile 
sale. Era hotărât să pornească Bob Doyle şi cu ceilalţi albi în 
urmărirea ajutoarelor pe care Ralph Thunder le trimitea în 
direcţia defileului. In câteva minute, şeriful şi oamenii săi, la care 
se mai adăugaseră Nebraska Joe şi Antilopa, se repeziră, sub 
comanda lui Cactus Den, pe urmele outlawilor. 

Treizeci de Siouxi, răniţi în cea mai mare parte, rezistau încă 
în jurul sadismului lor, intonând cântecul lor de moarte, când 
nişte împuşcături bine susţinute siliră outlawi să bată în 
retragere: Cactus Den, Bob Doyle şi ceilalţi albi soseau în ajutor! 

Puţini fură cei care reuşiră să se refugieze în Catedrala 
Deşertului pentru a-l anunţa pe căpitanul Dynamite de groaznica 
înfrângere suferită şi care-l priva de un sfert din efectivul său 
începând din clipa aceia, intrarea spre vizuina Demonului 
Pământurilor Blestemate era forjată. 

In timp luptătorii îşi pansau în grabă rănile. Fiul Tunetului 
reunea în cea mai mare ordine pe războinicii săi, iar Bob Doyle 
dădea ultimile sale instrucţiuni albilor. 

CAP, VIII _ . 
O LOVITURĂ ÎNDRĂZNEAȚĂ 


În ciuda cuvintelor de îmbărbătare pronunțate de Aroona. 
Molly O'Sullivan era foarte neliniştită. Tânăra fată îşi petrecu cea 
mai mare parte a nopţii rugându-se în faţa rusticului crucifix care 
atârna pe un perete. 

Era trecut de ora două dimineaţa, când o siluetă îşi făcu, 
apariţia la capătul coridorului care dădea spre închisoarea fetei. 

Umbra ajunse faţa intrării din peşteră, înainte ca paznicii să fi 
remarcat ceva, repede ca fulgerul, necunoscutul se strecură în 
închisoare, Zărindu-l, Aroona se ridică imediat şi se apropie de el. 

— Căpitanul n-a venit încă? întrebă mascatul. 

— Nu, răspuns, indiana... 

Exact în clipa aceia, se trezi şi Molly, iar Aroona se grăbi s-o 
liniştească, făcându-i în acelaş timp semn sa tacă. 

Cavalerul Negru duse un deget la buze... O sentinelă, care 
desigur că auzise un zgomot, se apropia de uşa închisorii. 
Reţinându-şi respiraţia, omul cu gluga se lipi de perete, iar Molly 
şi cu Aroona se prefăcură că dorm. 

— By Goa! mormăi banditul intrând în peşteră şi examinând 
pe cele două captive... de ce vorbiţi... Oare nu vă ajunge toată 
ziua pentru a pălăvrăgi? 

Sărind ca un tigru, Cavalerul Negru îl izbi cu pumnul în ceafă.. 
Sentinela se prăbuşi neînsufleţită, la pământ... Infăşurându-l într- 
o piele de bizon, necunoscutul apucă lassoul care atârna pe un 
perete şi-l legă fedeleş. Nu neglija să-i pună şi un căluş în gură, 
iar indiana îi luă armele. 

— All right!... murmură mascatul. Să mergem... Trebuie să 
plecăm de aici înainte de a se da alarma. 

Urmată de Aroona, Molly porni pe urmele misteriosului 
necunoscut. Mana ei nervoasă strângea cuțitul luat de la bandit. 

O jumătate de oră, fugarii îşi continuări drumul prin 
obscuritate... Deodată, un zgomot de voci răsună pe coridorul pe 
care se aflau. Un grup de oameni prevăzuţi cu torţe înaintau în 
direcţia lor. 

— Suntem pierduţi! mormăi Cavalerul Negru. 

— Ce este de făcut? întrebă Molly neliniştită. 

— Numai avem decât o singură şansă: să ne refugiem sus pe 
platformă. Poate că nu vom fi urmăriţi până acolo de călăii 
noştri! 

Făcând cale întoarsă, necunoscutul, urmat de cele două femei, 
se înfundă în întunericul coridorului fugind din calea celor care 
veneau şi încercând să ajungă la scara naturală, care ducea spre 
vârful unui turn. 

În prada unei exasperări nebune, căpitanul Dynamite ajunse în 
faţa grotei unde Molly O'Sullivan fusese închisă... Dar de abia 
păşi în peşteră şi scoaso o serie de înjurături îngrozitoare: 
închisoarea era goală... Fiica comandantului şi indiana 
dispăruseră! Numai într-un colţ, o formă se zbătea cu disperare. 
Beat de furie, căpitanul Dynamite se repezi în direcţia 
mogâldeţii... 

Şeful bandiţilor, îngenunchie lângă nefericita santinelă şi îi 
smulse căluşul. 

— Căpitane!... Căpitane!... urlă nenorocitul... Omul Negru!... 
Au fugit?... 

— By God! ce staţi şi mă priviţi ca nişte coyoţi! mugi Ralph 
Thunder, apucând biciul californian care atârna la centura sa. Nu 
înţelegeţi că prizoniera a evadat şi că trebuie să punem mâna pe 
ea înainte de a părăsi Catedrala Deşertului?... 

Şi biciul şuierând prin aer izbi în primele rânduri ale bandiţilor.. 
Strigăte de durere şi de spaimă răsunară în peşteră... După ce 
furia; sinistrului personaj se mai potoli, ei se repeziră pe urmele 
fugarelor. 

— Omul negrul!... A zis omul negru! exclamă Ralph Thunder, 
mergând cu Gomez în fruntea outlawilor. Ce are oare acest 
individ misterios cu mine, de îmi contracarează mereu planurile? 

— Nu ştiu nimic despre el, căpitane, replică mexicanul... Nu 
pot pricepe de ce te urmăreşte cu atâta înverşunare... la să 
vedem... printre duşmanii tăi... aminteşte-ti puţin!... Nu poate fi 
Cactus Den, nici locotenentul Jackson, nici prostul acela de 
Nebraska Joe. 

Banditul ar mai fi continuat să enumere astfel pe adversarii 
şefului său, când un zgomot de voci îl readuse la realitate... 
Bandiţii, care mergeau în avangardă, zăriseră trei umbre, care 
dispăruseră cât ai clipi din ochii în direcţia scării care ducea spre 
platformă.. Mai multe împuşcături se auziră, trase la întâmplare 
în direcţia fugarilor... 

Îndepărtând brusc pe oamenii săi, căpitanul Dynamite, cu 

revolverul în mână, trecu în fruntea grupului. 

— Îi am! exclama el... Predaţi-vă! Sus mânile, sau trag!... 

O detunătură răspunse la această somaţie a banditului. Ne 
ştiind ce atitudine să adopte, şeful outlawilor se opri. Fugarii 
profitară de acest răgaz pentru a mai urca. Câteva trepte. 

— Blestemăţiile! Voi avea în curând scalpul tău! vocifera 
căpitanul Dynamite. Care şi reluase ascensiunea, în timp ce în 
urma lui, Gomez şi oamenii săi se îngrămădeau într-o dezordine 
indescriptibilă. 

Scara naturala, fiind oarecum strâmta, nu le permitea să 
înainteze decât doi câte doi din front; câte odată chiar, erau 
obligaţi să meargă în şir indian. Atât de mult fusese uzata 
trecătoarea. Treptele din ce în ce mai fragile, nu ofereau dealtfel 
decât o soliditate relativă... 

Deodată, fiica comandantului scoase un țipăt de spaimă... O 
parte din scara care ducea spre platformă se prăbuşise. Gemând, 
Aroona se aşezase pe ultima treaptă. Orice înaintare devenise 
imposibilă. Bietele femei se vedeau puse în faţa a două soluţii: să 
se arunce în vidul ce se căsca la picioarele lor, sau să cadă din 
nou în mâinile Demonului Pământurilor Blestemate! 

Cavalerul Negru zărise şi el teribilul accident care venea să 
contracareze fuga sa... La câţiva paşi în urma lui, şeful outlawilor 
înainta rânjind, fiind sigur că însfârşit va pune mâna pe 
enigmaticul său adversar. Scoţând strigăte groaznice, bandiții se 
îngrămădeau pe trepte. 

— Hello boy! strigă căpitanul Dynamite; către omul negru. 
predă-mi pe cele două femei şi îţi salvezi viaţa. lţi dau cuvântul 
meu de onoare! 

Drept răspuns, Cavalerul Negru întinse revolverul în direcţia 
şefului bandei. 

— Vino de le ia! urlă el. Acoperind cu corpul său pe cele două 
protejate. 


94 


CAP. IX 
SEMNALUL 


În faţa atitudinii hotărâte a adversarului său, Ralph Thunder 
şovăi. Omul cu glugă îl ţinea la respect cu revolverul şi în ciuda 
situaţiei sale critice, avea asupra lui un oarecare avantaj. 

Profitând de un moment de neatenţie din partea adversarului 
său, şeful outlawilor se repezi asupra lui... Sub privirile îngrozite 
ale celor două femei, căpitanul Dynamite şi Cavalerul Negru se 
rostogoliră pe treptele scării în timp ce bandiții scoteau urlete de 
triumf, aşteptând victoria şefului lor 

După două minute de eforturi disperate, necunoscutul reuşi să 
se dezlege şi lovi cu putere în adversarul său. Atins în plină falcă 
mizerabilul scoase un muget de durere şi-i dădu drumul.. Repede 
ca fulgerul, Cavalerul Negru se ridică, tocmai în clipa când Lopez 
Carillo, văzând primejdia care-l ameninţa şeful său, se repezea în 
ajutorul său. Banditul ridică pumnalul, gata să lovească în 
misteriosul personaj. O detunătură se auzi şi banditul atins în 
mijlocul frunţi fu precipitat în gol, în timp ce căpitanul Dynamite 
îngrozit făcu câţiva paşi înapoi silind pe outlawi săi să coboare 
câteva trepte. 

— Hello boy! rânji atunci omul cu gluga, nu prea eşti grăbit să- 
ţi pui amenințările în aplicare... 

— Cine ştie, demone! strigă şeful bandiţilor furios. 

— Cine sunt, Ralph Thunder? Vei afla încurând... Până atunci 
te previn că la ceai mea mică tentativa de a te apropia din nou 
de mine îţi voi zbura creeri! 

Unul din outlawi, profitând de discuţia dintre Cavalerul Negru 
şi căpitanul Dynamite, duse arma la ochi, dar necunoscutul, 
depăşindu-i gestul îl culcă la pământ cu un glonte de revolver. Ca 
la un semnal, bandiții făcură cale întoarsă, lăsând pe şeful lor şi 
pe locotenentul său singuri în faţa acestui adversar invincibil. De 
teamă să nu cadă şi ei la rândul lor victima gloanţelor 
misteriosului personaj hotărâră să urmeze exemplul complicilor 
lor. 

— Victoria ta nu este decât temporară! rânji Ralph Thunder... 
Oricine al fi, nu uita ea te mai afli aici în puterea mea. Nici o 
păsărică n-ar fi în stare, în clipa de faţă să iasă din Catedrala 

Deşertului... Bagă bine de seamă: peste câteva ore te vei 
convinge singur ce înseamnă să ma înfrunţi. 

Drept răspuns, Cavalerul Negru descarcă de două ori 
revolverul în aer, ceea ce avu ea rezultat sa grăbească 
retragerea celor doi adversari. 

După plecarea căpitanului Dynamite, Cavalerul Negru căzu pe 
gânduri... Trebuia sa aducă la cunoştinţa micului corp 
expediționar, că sosise momentul să atace Catedrala 
Deşertului... Era sigur că bandiții încă nu bănuiau prezenţa 
duşmanilor lor... 

Dar, pentru a putea alarma pe Bob Doyle şi pe Fiul Tunetului 
trebuia neapărat să ajungă sus pe platformă... Ori, drumul în 
direcţia aceea îi fusese barat prin prăbuşirea a douăsprezece 
trepte... Pe altă parte, nici nu se putea gândi la coborât, 
deoarece bandiții n-ar fi ezitat o clipă săi doboare. 

Deodată, Cavalerul Negru care se aşezase pe una din trepte, 
se ridică şi începu să examineze cu atenţie locul unde se găsea... 
Ridicând capul, zări la o distantă de câţiva metrii deasupra lui o 
stâncă care ieşea din perete... Fără a mai sta pe gânduri, 
desfăcu lassoul căre-i atârna la centură şi după ce se convinse că 
laţul funcţiona bine, îl repezi în sus. Descriind un arc mic, 
frânghia se desfăşură cu repeziciune şi se prinse solid de stânca. 

Cavalerul Negru nu era singur... Avea de trecut de cealaltă 
parte a prăpastiei două femei.. După ce şovăi puţin, se apropia 
de Molly şi de Aroona şi le puse în curent cu situaţia. Amândouă 
acceptară. 

La un semn afirmativ al tinerei fete, omul cu gluga îi porunci 
să se prindă bine de gâtul său: apoi, făcându-şi vânt. Se apucă 
cu putere de lassou şi se lansă în vid, în timp ce indiana, rămasă 
singură, privea îngrozită la acest tur fantastic de gimnastică.. Un 
minut după aceea, fu trecută şi Aroona de partea cealaltă a 
obstacolului... 


Strigăte de furie izbucniră jos la poalele scării... nişte 
împuşcături răsunară, dar gloanţele se turtiră inofensive de 
perete. 


Omul eu gluga nu-şi pierdu timpul, ci se grăbi să urce cele 
douăzeci de trepte care duceau spre unul din uriaşele turnuri 
naturale.  Aventurierul înainta cu repeziciune, părând să 
cunoască foarte bine toate ascunzişurile „Catedralei”... După 
câteva secunde, ajunse în faţa unei trape care-i bara trecerea... 
Încordându-se cu hotărâre reuşi să ridice acest obstacol... Molly 

şi Aroona se grăbiră să se strecoare în turn... Cu o lovitură de 
picior Cavalerul Negru închise la loc trapa... Cei trei fugari 
ajunseră însfârşit la ţinta lor. 

Necunoscutul nu-şi pierdu însă timpul, ci apropiindu-se de o 
crăpătură aflată lângă un perete, scoase diferite obiecte: o 
manta şi nişte cutii pline cu hârtii... Apoi, adună mână de iarbă 
uscată pe care o aşeză într-un fel de pâlnie săpată de natură în 
mijlocul turnului... Câteva minute după aceea un fum des se 
ridica deasupra Catedralei Deşertului... 

— Am avut noroc, exclamă însfârşit Cavalerul Negru... 
Semnalul a fost dat... înainte de prânz, albii şi Siouxii vor ataca 
fortăreaţa căpitanului Dynamite... 

Misteriosul personaj se pregătea să alimenteze focul, când 
nişte lovituri violente izbiră în trapa care ducea spre platformă... 
Outlawii izbutiră să ajungă la deschizătura pe unde fugarii 
scăpaseră. 

— Veniţi repede! strigă omul cu glugă către cele două femei; 
singur nu voi putea rezista până la capăt! 

Molly şi Aroona se repeziră şi-şi uniră forţele cu acelea ale 
protectorului lor. 

CAP.X 
REZISTENTA INDARJITA 


— Alarmă! Suntem trădaţi! Siouxii au reuşit să forțeze Defileul 
Tomahawkului! 

Mexicanul Gomez, locotenentul căpitanului Dynamite, fugea 
prin galeriile subterane căutându-şi şeful, pentru a-l pune la 
curent cu groaznicul eveniment. 

— Unde este şeful? întrebă Gomez. Făcându-şi drum printre 
grupurile de banditi. 

Un texan îi spuse unde-l văzuse pe Demonul Pământurilor 
Blestemate. 

După ce dete câteva ordine, mexicanul se repezi spre locul 
unde şeful outlawilor se silea să zdrobească rezistenţa pe care i- 
o opunea Cavalerul Negru. 

— Alarmă! Alarmă! Siouxii atacă Defileul Tomahawbkului... urlă 
Gomez. Cu hainele sfâşiate, respirând cu greutate, mexicanul 
povesti şefului său în ce condiţii se produsese agresiunea. 

— Asediatorii sunt în număr de o sută şi fi vom putea zdrobiţi 
cu uşurinţă, conchise Gomez... Totuşi, mi-e teamă ca această 
ofensivă să nu fie începutul uneia mai grave. De aceea n-am 
ezitat să trimit cincizeci de oameni în ajutorul apărătorilor 
Defileului Tomahawkului. 

— Ai făcut bine, replică căpitanul Dynamite, buimăcit de ştirea 
adusă de locotenentul său. 

Cu regret, Demonul Pământurilor Blestemate cobori scara şi 
dădu oamenilor săi semnalul de retragere. li venea foarte greu 
să facă cale întoarsă tocmai acum, când credea că va pune 
mâna pe Cavalerul Negru. Încă odată, întâmplarea venea în 
ajutorul misteriosului personaj. 

In mijlocul amfiteatrului, dezordinea atinsese culmea şi 
discuţiile erau gata să degenereze într-o încăierare sângeroasă, 
când Ralph Thunder apăru pe neaşteptate, urmat de Gomez. 
Şeful outlawilor se urcă pe o ladă şi privi încruntat la oamenii săi. 

— Ştiţi ce soartă vă aşteaptă, strigă el, dacă nu veţi reuşi să 
opriţi înaintarea Siouxilor. Sper că veţi dovedi acestor diavoli că 
nu sunteţi nişte laşi şi ca urletele lor nu vă înspăimântă... 

— Trăiască căpitanul! strigară outlawii agitând armele. După 

ce entuziasmul se mai potoli, căpitanul Dynamite îşi împărţi cu 
grijă forţele de care dispunea. 

Ordine scurte se auziră. In fruntea a două zeci de oameni aleşi 
printre cei mai buni trăgători din bandă, căpitanul Dynamite se 
postă pe coridorul care lega amfiteatrul cu cimitirul de fosile. 
Scoţând strigăte de triumf, îmbătaţi de victoria pe care o 
repurtaseră până atunci, Siouxii înaintau repede printre oasele 
monştrilor. 

Căpitanul Dynamite şi complici săi deschiseră foc ucigător. 
Atins în mijlocul frunţi Antilopa se prăbuşi ca un stejar, în timp ce 
alţi douăzeci de războinici muşcară la rândul lor pământul, a 
doua salvă trasă fu tot atât de ucigătoare. In faţa acestei primiri 
sângeroase, Siouxii se opriră dezorientaţi. Cactus Den în fruntea 
coloniştilor albi se avântă în luptă. Incurajaţi de sosirea aliaţilor 
lor albi, Fiul Tunetului, Cerbul Agil şi Vulturul Roşu şi toţi bravii lor 
intrară la rândul lor în scenă. 

Adăpostiţi în dosul stâncilor, bandiții apărau cu disperare 
intrarea din amfiteatru. 

Un eveniment neaşteptat puse însă capăt acestei rezistenţe şi 
semănă panică printre cei asediați.. 

Fiul Tunetului şi Siouxii săi, sărind peste micile coline de 
pământ roşu, năvăliră cu un uragan spre galeria subterană. 
Zdrobiţi de marele lor număr, outlawii încercară în zadar să 
scape prin fugă; în mai puţin de un minut fură masacrați până la 
unul. 

Mai fericit decât complicii săi, căpitanul Dynamite, reuşi să se 
refugieze în amfiteatru şi să dea alarma. 

Demonul Pământurilor Blestemate gesticula dând ordine 
oamenilor săi, care se repezeau spre citadelă... 

În fruntea războinicilor săi, Fiul Tunetului înainta, lovind furios 
eu tomahawkul în dreapta şi în stânga. 

— Împiedicaţi pe Dynamite să intre în citadelă! urlă Vânătorul 
Preriilor, văzând că Ralph Thunder se spere uşă fortăreței în 
zadar, încercă Cactus Den să se apropie de şeful outlawilor; 
înghesuiala care domnea în jurul lui, îl împiedecă să ajungă până 
la el. Nebraska Joe fu mai norocos, reuşind să-l reţină pe şeful 
bandei de braţ. Scoţând o înjurătură sălbatecă banditul se 
întoarse, dar colosul ţinea bine... Mizerabilul se vedea pierdut, 
când Şarpele Galben care dădea şi el înapoi spre Catedrala 
Deşertului, aplică o puternică lovitură de măciucă mutului peste 
cap. Uriaşul se prăbuşi ca o masă inertă scoțând un strigăt de 

durere. Fără a mai pierde un minut, şeful bandiţilor se avântă 
spre uşă, urmat de ultimi credincioşi care mai rămăseseră în 
viaţă. Doua minute mai târziu uşa grea, împinsă de nişte braţe 
puternice se închidea împiedecând asediatorilor accesul în 
citadelă. 

CAP. XI 
CUCERIREA CATEDRALEI DEȘERIULUI 


— Spargeţi uşa! strică Cactus Den, care se agita ca un 
diavol... Victoria este a noastră! 

Locotenentul Jackson descoperi în amfiteatru un stâlp enorm. 
Ridicat pe umerii a douăzeci de războinici, catapultul improvizat 
izbi eu putere în uşă. La a unsprezecea lovitură, obstacolul se 
prăbuşi sărind în ţăndări. Siouxi având în fruntea lor pe Fiul 
Tunetului, năvăliră în citadela outlawilor. 

Sărând peste cadavrele bandiţilor care împiedicau înaintarea, 
marele sachem se repezi ca un tigru spre Şarpele Galben, care 
se apăra cu disperare. Strâns înlănţuiţi, cei doi indieni se 
rostogoliră pe jos într-o îmbrăţişare mortală. Şarpele Galben se 
înăbuşea încetul cu încetul sub pumnul viguros al şefului sioux 
care-l strângea de beregată. Cu o puternică lovitură de 
tomahawk, Fiul Tunetului reuşi să sfărâme ţeasta aliatului lui 
Ralph Thunder... Atunci, în faţa luptătorilor îngroziţi, fără să se 
sinchisească de gloanţele care bâzâiau ca albinele în jurul lui, 
marele sachem scoase cuțitul său de scalpat. Câteva secunde 
mai târziu, părul Şarpelui Galben împodobea centura marelui şef 
al siouxilor. In acest timp, lupta continua cu îndârjire... Demonul 
Pământurilor Blestemate, mereu în primele rânduri, lupta cu un 
curaj extraordinar. Unul câte unul, Picioarele Negre şi outlawii 
cădeau în jurul lui pentru a nu se mai ridica niciodată. 

Vânătorul Preriilor nu se mai afla decât la doi paşi de căpitanul 
Dynamite. Cu patul revolverului, el se debarasa de un bandit 
care voia să-i aţină calea.. 

— Intre noi doi acum, Demon al Pământurilor! strigă atunci 
vânătorul de bizoni. Predă-te... 

Drept răspuns, Ralph Thunder duse arma la ochi şi trase. 
Glontele smulse căciula de castor de pe capul lui Den, dar nu i 
făcu nici un rău. Atunci, şeful outlawilor se consideră pierdut... 
Hotărât îşi îndreptă revolverul spre inimă şi apăsă pe trăgaci. O 
împinsătură brusca însă devie proiectilul care se înfipse într-un 
cadavru... Bob Doyle intervenind cu energie strângea cu pumnul 
său puternic mâna căpitanului Dynamite şi-l sili să dea drumul 
armei. 

— În numele legii, Ralph Thunder, eşti prizonierul meu! strigă 

şeriful din Deadwood. 
__ Demonul Pământurilor Blestemate scoase un muget de furie. 
In zadar, chemă el în ajutor pe ultimii săi credincioşi... Catedrala 
Deşertului era cucerită. Outlawii si Picioarele Negre fuseseră 
ucişi până la ultimul. 

Desfăcându-şi lassoul, Bob Doyle îl legă strâns, în timp ce 
Cactus Den îl ţinea la respect cu arma sa. 

Cactus Den şi Jackson se repeziră spre ascunzătoarea 
Cavalerului Negru. Ca să evite orice întârziere, ei ţipară cine 
sunt. 

Pumnul viguros al omului cu glugă ridică trapa. Cei doi se 
furişară lângă misteriosul său aliat. Un strigăt de nedescrisă 
bucurie se auzi. Plină die fericire, Molly O'Sullivan se repezi în 
braţele logodnicului ei, în timp ce Cavalerul Negru discuta cu 
vânătorul de bizoni. 

În acest timp, în mijlocul morţilor şi răniților care zăceau în 
faţa porţii Catedralei Deşertului Nebraska Joe îşi revenea încetul 
cu încetul în simţire.. Lovitura care i-o aplicase Şarpele Galben 
fusese foarte puternică. Sângele îi curgea din abundență din 
frunte orbindu-l. Fără să se sinchisească de durerile atroce pe 
care le resimțea, izbuti să se ridice şi să se târască câţiva paşi. 

În zadar încercă mutul să-l strige pe Cactus Den. Sunete 
nearticulate îi ieşeau din gâtlej. O sudoare rece îi curgea de-a 
lungul şirei spinării, iar tâmplele îi zvâcneau să se spargă. 
Colosul, slăbind din ce în ce mai mult, înţelese că rana sa era 
fără de scăpare. Dominându-şi durerea, se târî de-a lungul 
fortăreței căutând o intrare pe unde să-i fie posibil să intre, 
pentru a muri în braţete pardului său... 

Deodată, nedespărţitul tovarăş al lui Cactus Den se opri: 
ajunse în faţa unei deschizături prin care corpul său putea trece 
cu uşurinţă.. O lucire de speranţă se aprinse în ochii lui. 
Adunându-şi puterile, se strecură şi pătrunse într-o pivniţă 
adâncă, care se întindea pe o adâncime de zece metri sub el. 

Mutul distinse silueta unui om. Care având o torţă în mână, se 
îndrepta spre nişte butoiaşe îngrămădite lângă un perete. 

Ingenunchind repede, individul, care nu era decât Gomez. 
Locotenentul căpitanului Dynamite, scoase din buzunar un fitil şi 
introduse un capăt într-un butoiaş. 

Intrigat, colosul se întrebă ce făcea individul acolo... Nu 
întârzie însă să fie lămurit în această privinţă: outlawul punând 

mâna pe torţă, aprinse repede fitilul; apoi, făcând cale întoarsă 
ieşi în goană din pivniţă. 


103 


CAP. XII 
SACRIFICIUL LUI NEBRASKA JOE 


Luând o hotărâre eroică, rănitul se decise să se arunce asupra 
flăcării care consuma fitilul şi să-o înăbuşe cu propriul său corp, 
înainte de a-şi îndeplini oribila ei sarcină. Mutul se afla la o 
înălţime de zece metri de locul unde flacăra consuma fitilul şi 
căderea putea fi mortală. Totuşi, Nebraska Joe nu ezită nici o 
clipă: viaţa iubitului său para era în joc. Puţin îi păsa că şi-o 
sacrifica pe a lui. Făcându-şi semnul crucii, rănitul se aruncă în 
gol... 

Un strigăt de agonie răsună în pivniţa cufundată acum în 
întunerec... Nebraska Joe îşi fracturase baza craniului, dar prin 
sublimul său sacrificiu, reuşise să-şi salveze prietenul de la 
catastrofa... O tăcere impresionantă domni timp de câteva 
minute peşteră... 

Minutele trecură. Deodată, se auzi un zgomot de paşi.. 
Sfărâmând uşi pivniţi cu umărul, vânătorul de bizoni şi Cavalerul 
Negru năvăliră în depozitul de muniții a căpitanului Dynamite. 

— Pe Jupiter! exclamă omul cu gluga. Pericolul a fost 
îndepărtat!... 

Vânătorul Preriilor nu răspunse: la lumina torţei pe care o avea 
în mână descoperise un corp cu braţele întinse în cruce şi care 
parca-l privea cu nişte ochi larg deschişi. 

— Mii şi milioane de coyoţi! mi-au ucis paraul! strigă Cactus 
Den, cu un accent durere imposibil de descris. 

Ingenunchind lângă cadavrul lui Nebraska Joe, Cavalerul 
Negru nu întârzie sa şi dea seama în ce împrejurări murise 
mutul... Descoperise fitilul stins. 

— Bietul camarad! strigă el. Ne-a salvat viaţa la toţi! Ticăloșii 
au vrut să arunce Catedrala Deşertului în aer şi sunt sigur că, 
fără intervenţia lui Nebraska Joe, ar fi reuşit... Ce părere ai, Den? 

Vânătorul de bizoni nici nu ascultă cuvintele pronunţate de 
necunoscut. Pierdut în durerea sa, apucase mâna colosului şi o 
duse la buze. O lacrimă se scurse de-a lungul obrazului său ars 
de soare.. 

Cavalerul Negru respectă această durere mută... Dându-se 
câţiva paşi înapoi, se sprijini de perete, lăsând pe Cactus Den să- 

şi ia supremul rămas bun de la acela care-i fusese tovarăş de 
aventură. Buzele vânătorului de bizoni se mişcară încetişor... Se 
ruga pentru acela, care nu şovăise o clipă să-şi sacrifice viaţa ca 
să o salveze pe a sa. 

— Dormi în pace, camarade! şopti el. Prietenul tău nu te va 
uita niciodată. Nu-ţi spun adio, old fellow, ci la revedere. La 
revedere într-o lume unde oamenii nu se ucid intre ei şi unde 
domneşte pacea eternă. Pardul tău, când va veni ora, va fi fericit 
să te regăsească acolo! 

Vânătorul Preriilor se ridică clătinându-se, zdrobit de emoție. 
Ca şi cum s-ar fi deşteptat dintr-un vis urât, îşi duse o mână la 
frunte. 

— Nu este momentul pentru a mă lăsa doborât de durere, 
strigă el. Căpitanul Dynamite are să-mi achite acum, o datoria în 
plus... Dragul meu prieten este mort: va fi răzbunat, o jur! 

Vânătorul de bizoni redevenise aventurierul fără teamă şi fără 
de reproş; o hotărâre neclintită se citea în ochii săi: Cactus Den 
era hotărât să-şi facă singur dreptate. 

După ce închise uşa pivniţei unde se odihnea nefericitul său 
tovarăş, Cactus Den, urmat de Cavalerul Negru, se înapoie în 
sala cea mare a Catedralei Deşertului, unde Bob Doyle, Fiul 
Tunetului, Cerbul Agil, locotenentul Jackson şi Dick O'Sullivan se 
pregăteau să ţie un sfat. In câteva cuvinte, Cactus Den îi puse la 
curent, cu eroicul sfârşit al lui Nebraska Joe, 

— lată o nouă victimă care vine să ne îndolieze victoria, strigă 
şeriful din Deadwood. 

— Vor fi răzbunaţi, old follow, răspunse vânătorul de bizoni cu 
o voce întunecată. A sosit momentul ca mizerabilul care a 
terorizat mai bine de un an regiunea, să-şi primească pedeapsa. 
Să fie adus imediat prizonierul aici şi executat pe loc! 

— Putină răbdare, Den, îl întrerupse Bob Doyle. Legat cum 
este, căpitanul Dynamite nu poate să scape. In clipa când ai 
venit cu necunoscutul tău prieten, tocmai discutam cu marele 
sachem, care cerea să-i fie predat prizonierul. 

— Faţa-palidă ne-a masacrat turmele de bizoni, strigă Fiul 
Tunetului... Faţa-palidă trebuie să ne fie predată pentru a fi legat 
la stâlpul de tortura pentru ispăşirea crimelor! 

După o discuţie dintre cele mai animate, sachemul renunţă la 
şeful bandiţilor în schimbul prăzilor bogate luate de la outlawi. 

— Crede-mă Doyle, zise Cactus Den, nu este bine să laşi lucrul 
de azi pe mâne. Bagă de seamă... Individul este foarte şiret... 

Cine îmi garantează că nu va reuşi să evadeze? 

— Ne iei drept nişte incapabili şi nişte orbi, old fellow? 
răspunse Şeriful... Fii liniştit, banditul nu ne va scapă din mână 
şi-şi va primi pedeapsa pe care o merită... 

Căpitanul Dynamite continuă să zacă întins pe pielea de urs 
unde fusese aruncat. Zărindu-l pe Cactus Den, tresări şi începu 
să-l înjure ca un turbat. 

Dar Vânătorul Preriilor fără să se sinchisească de înjurăturile 
pe care-i le adresa mizerabilul, examină cu atenţie legăturile 
sale. Scoţând un suspin de satisfacţie, Cactus Den îl îndepărtă pe 
şeful outlawilor cu piciorul, în timp ce acesta încerca în zadar să-l 
scuipe în faţă. 

— Linişteşte-te, şarpe blestemat!... Ora pedepsei se apropie... 

Cu o înjurătură groaznică răspunse la aceste cuvinte. 

Ralph Thunder, galben de furie, se smucea neputincios în 
legăturile sale. 

Convins de inutilitatea eforturilor sale seful outlawilor, se 
resemna să aştepte evenimentele... încetul cu încetul, 
întunericul din peşteră crescu... 

CAP. XIII 
LEGEA LUI LINCH 


— Sus cu banditul!... La spânzurătoare cu el!... Legea lui 
Linch!... 

Strigăte de furie şi de indignare îl primiră pe Demonul 
Pământurilor  Blestemate, opt zile mai târziu, când sub 
supravegherea albilor şi Siuxilor, îşi făcu apariţia în micul orăşel 
Deadwood. Mâini amenințătoare se întindeau în direcţia 
outlawului pe care Bob Doyle, Cactus Den şi Cavalerul Negru 
încercau în zadar să-l apere de furia mulţimii. 

Prizonierul ar fi fost rupt în bucăţi, dacă Dick O'Sullivan şi cu o 
duzină de paznici nu ar fi sărit în ajutorul camarazilor lor. În 
picioare, pe scaunul trăsurii sale Abraham Ismael strălucea de 
bucurie. 

— Liniştiţi-vă o/d fellows, strigă Şeriful, ridicând braţul sus. 
Dreptatea se va face! 

Dar urletele mulţimii avide de sânge se multiplicară, acoperind 
ultimele cuvinte ale lui Bob Doyle... 

— Legea lui Lynch!... Ochi pentru ochi, dinte pentru dinte!... 
La moarte cu Demonul Pământurilor Blestemate. 

Paznicii fură obligaţi să dea înapoi din faţa mulţimii înfuriate şi 
pe un drum ocolit se îndreptară spre râul Cheyenne. 

Insfârşit Şeriful descalecă şi se apropie de bandit. O linişte 
impresionantă se lăsă asupra întregii asistenţe... 

— Ralph Thunder, striga Bob Doyle a sosit clipa să-ţi primeşti 
pedeapsa pentru crimele tale!... În câteva minute vei apărea în 
faţa Judecătorului Suprem! Ai vreo dorinţă de formulat?... 

— Nici una! răspunse banditul cu o voce încărcată de ura... Fii 
blestemat, tu şi prietenii tăi! 

Bob Doyle nu răspunse la aceste zadarnice insulte..... 

Atunci Cactus Den înaintă cu lassoul în mână, în câteva 
secunde izbuti să facă un laţ şi să-l petreacă pe după gâtul 
mizerabilului, în timp ce omul cu gluga fixa repede celalalt capăt 
al frânghiei de creanga unui copac... 

— Am jurat să-ţi petrec funia pe după gât. Prietenii îmi sunt 
martori... Imi ţin cuvântul dat, strigă Vânătorul Preriilor. 

La rândul sau Cavalerul Negru se apropie de condamnat. 

Ajuns la câţiva paşi de el se oprii... 

— Ţi-am promis  Căpitane Dynamite, că-ţi voi dezvălui 
identitatea mea, în ziua când vei avea funia petrecută în jurul 
gâtului şi ziua aceea a sosit... 

Sub privirile spectatorilor stupefiaţi, acel personaj îşi scoase 
gluga şi masca! Strigăte de uimire răsunară din toate părţile... 

— Lean Ribbed Jack! 

Cactus Den, Bob Doyle şi coloniştii din Deadwood erau fericiţi 
că-l regăsesc pe intrepidul cavaler al preriilor a cărui moarte o 
deplânseseră cu toţii... 

Un strigat oribil de durere puse capăt ovaţiilor. Profitând de 
neatenţia generală, Fiul Tunetului sărise jos de pe mustangul său 
şi se îndreptase spre prizonier... Inainte ca paznicii să fi avut 
timpul să intervină, indianul flutură în mână scalpul Căpitanului 
Dynamite... 

— Oah! striga el. Fraţii mei şi Feţele Palide pot acum să-şi 
îndeplinească sentinţa... 

Ralph Thunder era groaznic la vedere... Pentru a pune capăt 
suferințelor acestuia, Bob Doyle dădu ordinul să fie executat! 

